रवि शाक्य, इखाछेँ, यल 


ने, भा, प. सफ्‌ ग- ६६ 
नेपालभाषा कविता संग्रह 


सम्पादक मण्डल 
माधवलाल कर्माचाय 


नमदेश्वर प्रधान 
इन्द्र माली 


प्रकाशक 
नेपालभाषा परिषद्‌ 


पिकाक- 
नेपालभाषा परिषद 


चज ७ । 


न्यत तुछे, ये । 


न्हापां- ५०० 


ने. सं. १११६ 
वि. सं. २०५३ 
ई. सं. १६९६ 


देव:- शशिकिरण राजभण्डारी व शरद कसा: 


स- ८०/ तका 
९० 


थाक- 
हिसि प्रेस, सेतोदरबार, ये । 
फोन नं. २२६४१६ 
NEPAL BHASHA KAVITA SANGRAHA 
An Anthology of Poems in Nepal Bhasha 
(1028-1995 A.D) 
Nepal Bhasha Parishad 
Kathmandu. 
Tel. 228558 


सुभाय्‌ ! 


निदेया पाठ्यक्रम हिला: स्वदंया पाठ्यक्रम दयूकेगु खयू नेपालभाषा 
विषय समितिया मु ज्या (गूला गा १३)जबलय्‌ नेपालभाषाया कविपिनि मंका:गु 
चिनाखं मुना मेगु मदुगुलि दुगु व हे छग निगुलि जक न्ह्याबल ज्या काय्‌ मा:गु 
वाध्यतां याना: नेपालभाषाया कविपिति काव्य प्रवृत्तिया प्रतिनिधित्व जुझकथं ब्वंके 
मदुगु व नह न्हपि दृथ्याय्‌ माःषि कविपिनि चिना न॑ दुमथ्याना च्वंगु समस्याय्‌ 
सल्ला-साहुति जुल । समस्या ज्यंकेतः नेपालभाषा विषय समितिया इनापय्‌ 
नेपालभाषा परिषदं नह न्हव कविपिनि चिनाखे नं दुथ्याकाः पुलांपि कविपिनि 
काव्य-प्रवृत्तिया न प्रतिनिधित्व जुइकथंगु चिनाखत दुथ्याकाः न्हूगु चिनाख मुना 
पिकया: बीगु बच परिषदया अध्यक्ष, नेपालभाषा विषय समितिया दुजः, 
नेपालभाषा केन्द्रीय विभागया विशेषज्ञ भाजु सत्यमोहन जोशी बियादी कथं, व 
हे मु ज्यां क्वः छयूकथं नांदंम्ह समालोचक तथा विषय समितिया दुज: भाजु 
माधबलाल कर्माचायंया संयोजकत्वय्‌ प्रा. भाजुपि नमेदेशवरमान प्रधान व 
इन्द्र मालीं सम्पादन याना: थ्व सफ्‌ पिथनेगु ज्या जूगु खः। श्रभाव पूति कथं 
जक मखु, ई ब्यःयात ल्वयूक सफ्‌ सम्पादन यानादीगुली समालोचक भाजु 
माधवलाल कर्माचायं, प्राध्यापक भाजुपि नमंदेश्वरमान प्रधान व इन्द्र मालीयात, 
घ्रथे हे सफ्‌ पिथनेगु भाला कयाः इलय्‌ हे सफू पिथना बिउगुली नेपालभाषा 
परिषद्‌ यात दुनुगलं निस सुभायू ! 


डा. सुन्दरकृष्ण जोशी 
मितिः- कछला थ्व &, १११६ अध्यक्ष 
तपालभाषा विषय समिति । 


न्ह्यखं 


थ्व मुनाया मता: स्वदया स्नातक तहया नेपालभाषा द्वितीय पत्नया 
फुटकर काव्य इकाईयात ज्वल न्ह्यथनेगु ख: । आ:तक छचला वयाच्वंगु ज्वलं 
छगू हे सफूया- पद्य पुच:या- रूपय्‌ दयाच्वंगु त.दंरह्यः हे पिदंगु जुया: उकि 
कथं हे जुयावया च्वंगु विकास, प्रवृत्ति, मोडया परिचय बियेगु ज्या य।येमफया:, 
उखे-थखे हलंज्वल माला: न्ह्यथने मालाच्वंगुलि पठन-पाठनयात मछिनाच्वंगु, 
नापं मा:बलय्‌ मा:कथं, कवितात ल्ययाः, ' हिला: छचलेत छथासं मुनाच्वंगु 
मदया: थाकुयाच्वंगु । खासयाना. थुजोगु स्थिति प्राचीन कालयागु कविता स्वयाः 
माध्यमिक व आधुनिक कालयागु कविता सम्बन्धय्‌ जुयाच्वंगु दु । 


थ्व स्थितिया निराकरणया लागि त्रिभुवन विश्वविद्यालय नेपालभाषा 
केन्द्रीय विभागया ग्वसालय्‌ गुलागा १३, १११४(तदनुसार भाद्र, १८, २०५१) 
स जूगु नेपाल भाषा विषय समि'तया समाया उज॑कय नेपालभाषाया इतिहासया 
माध्यमिक व आधुनिक कालया थीथी इलय्‌ फुटकर काव्यया विकास मुकथं 
न्ह्यात इमिगु प्रवृत्तिगत स्वभाव गथे च्वं, इलय्‌-ब्यलय्‌ गुजो-गुजोगु थीथी मोडत 
घ्राःतक सिइदयूक-सिइमरयूक लुया वल उकिय।गु लु छगू हे सफुति खने दइकथं 
थ्व सफूयागु नी सनगु ज्या जगुदु। 


थृकिइ श्राधुनिक कालया मुद्रित काव्यया श्रीगणेश महाकवि सिद्धिदास 
प्रमात्य (६८७-१०५० ) या प्रादुर्भाव कालनिस जूगु भा:पा: आधुनिक कालया 
थोंतक श्रर्थात्‌ कउलाथ्व, १११५ तकय्‌ प्रतिष्ठित जुइध्‌क गु काव्यया ई तकया 
सछिव चाःचू दया दुने जूगु विकास क्रम न्ह्ाथनाः उक हःगु न्हु-न्द्रंगु मोड व 
प्रवृ त्तियात क्यनेगु कुतः जूगु दु । 


भ्रथे धायेबलय्‌ भाषाया दृष्टि, शैलीया दृष्टि भावभावना व विचारया 
दृष्टि भिन्नता, धाये थीथी स्वरूप वालेमा:गु आवश्यकता खने द:वइ । श्रथे 
जुया: नं काव्यगत स्वरूप, स्वभाव व गुणया ल्याखं मनयात जक मख, 
मस्तिष्कयात जक मखु, मन व मस्तिष्क नितांयात गुलि स्पर्शे यायेफु, उकियागु 
च्युताः तयेगु आवश्यकता जूवइ । भ्रथे धायंबलय्‌, मन्‌या निजी रुचि, धारणा, 
ग्रहणशीलता व मन:स्थितियागु न॑ खं वइ अवश्यं खः गुगु कि विवादया मूछ 
जुइमख्‌ धाये फंगु खँ मखु । श्रथे खःसां नं अथे दनिगु, वइगु विवादयात 
अपरिहाये व श्रवश्यंभावी मानय्‌ यानाः च्वय्‌ धयाथ थीथी ई-ब्यःया प्रवृत्तिगत 
स्वभाव व चारितिक विशेषताया छगू मानदण्ड छयलेगु मयासे मगाइगु स्पष्ट 
खः । थुकिइ अथे हे जूगु दु। उकि थ्व छगू कुतः जक खः, अन्तिम ग्राजु मखु । 
भ्रन्तिम ग्राजु थियेगु लय्‌ न्ह्याः वनेगु छगू साधन जकया रूपय्‌ थ्वयात छचला: 
थकिइ मचाःग्‌, मगाःग्‌, मथ्या:ग उख-थुखं लाना च्तंगयात कया: लानाः, 
दुकया:, नेपालभाषा इतिहासया काव्यगत विकासक्रम थुइकेगुलिइ छु भचासां 
ग्वाहाली यायेगुलिइ थ्व प्रेरक जुये फला धइगु आशा यायेगु वाञ्छनीय हे 
जुइ । 

थ्व मुना थुगुकथं मुनेगुलिइ नेपाल भाषा विषय समिति खास याना: 
नेपाल भाषा केन्द्रीय विभाग पाटन क्याम्पसया प्रमुख तथा प्राध्यापक डा. सुन्दर 
कृष्ण जोशीजुं बियादीगु उत्प्रेरणा व विषय समितिया दुन: नेपालभाषा 
परिषद्या नायः भाजु सत्यमोहन जोशौजु थ्व मुना पिथनेगु भाला कया: 
बियादीगु हःपाः थ्व मुना थुगुकथं न्ह्मथनेगुलिइ जिमित त:सक प्रेरणाप्रद व 
मार्गदर्शन जूवंगु खे थन प्वंके दया: जिय तसकं लयू ता: । सकसितं सुभाय्‌ । 


कंउला थ्व १५, १११६ सम्पादक मण्डल 


पिकाः पाखें 


नेपालभाषा साहित्ययात थन्ह्याकेगु, पिन्ह्याकेगु व दुदकेगुया लिस 
विद्यालय, महाविद्यालय व विश्वविद्यालयय्‌ ब्वंकेबहगु ब्वने-सफू पिकाकां वनेगु 
नेपालभाषा परिषद्या थःगु ज्या मध्यय्‌ छग ख: । थ्व परिषदं थः बुसांनिस 
थथे ब्वकेबहगु सफ पिकया वयाच्वंगु खः । “मुनास्वां” कविता संग्रह निसं 
आई. ए., बी. ए., एम. ए. तक मा:गु ब्वनेकथंया सफू पिथना वयाच्वंगु खं 
झ्रापा:सि नं सिउगुख खः । 


द्योपिनिगु स्तुति मे हाहां न्ह्यज्या:गु नेपालभाषाया पद्य साहित्ययात 
महाकवि सिद्धिदास अमात्यं ईयात ल्व:कथं न्हूगु लंय्‌ न्ह्याके यंकादिल । कवि 
वेकुण्ठप्रसाद लाकोल उगु बखतय्‌ पश्चिमपाख न्ह्या: वयाच्वंगु रोमानीवादयात 
नेपालभाषाय्‌ नं दुत हृयादिल । थुबलेया कविपिसं च्वोगु कवितात गुलि गुलि 
जक पिदन, गुलि हन्ताः जुल, गुलि ग्रग्निदेवया प्वाथय्‌ ला; वन । “बुद्ध धर्म 
व नेपालभाषा' पिदँसलि नेपालभाषाया पद्य साहिथ्यं न्ह्या: वनेगु लें ज्वन । 
जेलय्‌ ला:पि बन्दी कविपिनिपाखे चाःच्‌ कवितालिस महाकाव्य तक नं 
ब्वलन । 


चायात ल: जक दयेमा: ग्रन पुसाया मा जुड, जातं जातया स्वां 
हृ । नेपालभाषाय्‌ विभिन्न पत्र-पतिका पिहाँ वर्सेलि, सफ्‌ पिकाये जिसेलि 
कवित बुल, ब्वलना: स्वां थे ह्वल । नेपालभाषाया कवितां थीथी रूप श्राकार 
काल । नेपालभाषाया कविता नेपाल अधिराज्य दुने जक मखु विश्वय्‌ ब्बये 
बहुगु नं दयावल । 


थ्व नेपालभाषा कविता संग्रह विद्यार्थीपिन्त ब्वंकेगु तातुना: नेपालभाषा 
बिषय समितिया उजंकथं साहित्य ख्यलय नाँजा:पि समालोचर्काप माधवलाल 
कर्माचार्य, नमंदेश्वर प्रधान व इन्द्रमालीपिस मुनादिइगु खः । वयूक:पिस थुगु 
संग्रह प्रकाशन यायेत नेपालभाषा परिषद्यात ल:ल्हाना दिल । थुकिया लागी 
थ्वयूकः सम्पादक भाजुपित व नेपालभाषा विषय समितिया भ्रध्यक्ष डा. सुन्दर 
कृष्ण जोशीयात न॑ नेपालभाषा परिषदं लयता व सुभाय यछाःगु जुल । 


थ्व बहःचाधंगु कविता मुनाय्‌ गुलि कर्विप दुथ्यात, नपालभाषाया 
काव्य ख्यलय्‌ उलि हे जक कविपि मख्‌ । थ्व संग्रहय्‌ तोफिर्जाप पूलांपि व 
न्हन्हपि नं ग्रापालं कवि कवयित्री दइ । वय्‌कःपिन्त नं छसिकथं दुथ्याकु दुथ्याक्‌ 
न्ह्यज्यां वनेगु परिषद्या ता: खः। पूर्णताया सम्भावना दुगु मखु, ग्रथे नं 
सीमितताया दुने नं गतिशीलता दत धा:सा पू्णंतायात धोदुइके मफुसा न॑ लिक्क 
लिक्क वने फइ धयागु विश्वास दु। 


कवि 


, सिद्धिदास अमात्य 


. योगवीर सिह 


. फत्तेबहादुर सिह 


. इन्दुनाद (बद्रीमान) 


. बेकुण्ठप्रसाद लाकौल 


. चित्तधर 'हृदय' 


चल 


कविता 


कालचक्र 

सज्जन हृदयाभरणया छं 
स्वान होका 

मनया उद्गार 
सिन्हाज्याया ब्वीं 
नेपालभाषा 

बांमलागु चाल 


दलका ख्यू-लेय्‌ पथिक, 


गय्‌ याय्‌ ! 
जिन्दगीया तूफान 
भगवान्‌ बुद्ध 
निर्वाण 

ह्वयूत्यंगु स्वांयात 
वसन्त-वाणी 
सन्ध्या 


प्रिये, जित: छं त:मिजु धैला ? 


सुपाँय्‌ व समुद्र 
संगु बाःग्‌ भ्यगः 


७. मोतिलक्ष्मी उपासिका 


८. सिद्धिचरण श्रेष्ठ 


8. केदारमान 'व्यथित' 


१०. प्रमबहादुर कसा: 


११. हरिकृष्ण श्रेष्ठ 


१२. सत्यमोहन जोशी 


१३. भैरवगोपाल वंद्य 


१४. तीथे राज तुलाधर 


१५. इस्वरानन्द 


१६. माधवलाल कर्माचार्य 


चाया सल्हा 

प्रमया म्‌ 

चिन्तायात 

ताजमहलयात 

वर्षा 

गंगु खुसि 

सौबं उषां प्राची थिल्यन्ह्यो 


सुचुक वसिबे प्वीवं मयूजु उषां 


समानता 
मत 
ख्वयमत्य 
दर्शन 


सखे, जित: छ ख्वयूमत्य धला ? 


जीवन 

न्हाय्‌क 

जिंगु नुग:यागु पिज्या 
जिग, छे म्हसीकेसा 
जयप्रकाशया ग्रन्तिम क्षण 
घनघोर घटा 

पङकज 

वारिदप्रति 

छन्हु वइतिनि 

थाज्या 

ग्या:पह: 

सुकुला पिवा च्वं च्वना 
दुःखया घॉयूमों 

तुतां चया जि वे च्वने पासा 
उ छ 

न्हूग द लुइग इलय्‌ 
ईया उजं 


१७, 


१८. 


१९. 


२०. 


२१. 


२२. 


२३. 


२४, 


२४, 


२६. 


चित्तरञ्जन 'नेपालो' 

व सु जित: ला हानं हान , २३१ 


कालचक्र 


- सिद्धिदास अमात्य 


जिगू जिगू धका धागू कर्क्या जू वनी का लिपा । 
ग्रायू हे थवगू सीको मेगु छुँ मदुका थवो ॥॥१॥ 


संसारे जन्म भी जूया हेकी भ्रायूख का हल । 
ग्रायू हे सकतां सीको थःगु चीज व वस्तु का ॥२॥ 


प्रापाजा मदु खंपि का ह्यूगू सन्सार चक्र का । 
न्हापां भीगु लिपा कर्क्या ज्वोगु वस्तुत फुक्क का ॥३॥। 


[_] 


- बुद्ध धर्म व नेपालभाषा, ने. सं. १०४६ 


कालचक्र, 


सज्जन ह दयभारणया छं 


-सिद्धिदास श्रमात्य 


दोहा 


पण्डितयागु संगत नं मूख ज्ञान प्रति थ्वी । 
स्वाँया संगत लागुलि छले च्वने दत की ।. 


चौपाई 


भुन्‌ -भून्‌' हाला भव जुया माल । बन हिला केतकि स्वाँया रस काल। 
गुणी जन गन दु खोज याय माल । वयागु दुग्‌ ज्ञान कोसं काय माल। 
सदा नं म्वाय जि धका विद्या सेने । ग्रथे हे धका वृत्तिस मन येने। 
काल कपालस गल धक भाषा । ध्म यायत वने न्हे जा चिला न्हापा । 


दोहा 


थुल उलि म्वाइगु मसियाव याँ हे लाइगु धका । 
सी छन्हु न्ह्योत ज्या सनेमा धन जि दयके धका । 


चौपाई 


दुष्टया मित्र गन दया चोनी। झापा फोन सा सुनां बिया चोनी । 
धन नं सुयागु प्वाथ जाया ओगू । मभिनगु बुद्धि सुया जा मवोगू । 


२/नेपालभाषा कविता संग्रह 


वेदया फल जा होम धका याये । शास्त्र स्वयाया फल भिग ज्या याये। 
कलातया फल जुल काय-मचा दंगू । धनयागु फल जुल दान याये फंगू । 


दोहा 


सत्य वचन ल्हाय फुसा सदा वनं सुख सी । 
वचन भूठ जुयव सदां व नंग्रतिदुखसी। 


चौपाई 


प्राणीयात धनया अधिक भ्राशा । व थें म्वायगु नं अधिके आशा । 
बढाया ल्यासेम्ह कला ग्रतियो का। गथे खुया खिमिला श्रति यो का। 
तुया च्वनी धन नं तना तये फूसा । फुना वर्ना मखु स्व ग्रवश्य नं जूसाँ । 
खुसिस लख सुइ तना तु मवोसा । लाभ याय मागु थथे धका सो सा । 


दोहा 


गूलि म्वात उलितं धन दुसा दिन वनी सुखं । 
धन छु मदुसा म्वाना चोंसां दिन वनी दुःखं । 


चौपाई 


यायगु आराधना पुण्ययागु माल । सेवा यायगू शास्त्रयागू माल । 
ध्यान यायगू ईश्वरयागु माल | इच्छा यायगु मोक्षपद माल । 
सदा नं लाभ दयावो चोती । काय व म्हायंया सेवा याना चोनी । 
मधुर वोलीम्ह कला दया चोनी । विद्या सई ग्रति सुखी व जा सोनी । 


दोहा 


योगू ल्हाना जू खँ सदां पेग्‌ दिगे सुख दै । 
कर्क्या मयोगु खें मदुसा वया संकलें बस वे । 


सज्जन हुदयाभरणया छू/३ 


चौपाई 


नो न मवासे वरु सुंक च्वने ज्यू का । झूठ वचन ल्हाये जा मज्यू का। 
मिजनं मिसा जूया चोने वरु ज्यू का। करपिनि मिसा जा कलात मज्यू का। 
थृगृलि लोक न सिना वने ज्यू का। करपिनि ऋण कया नये जा मज्यू का । 
ज्या-जि याना नयगू अ्रधिक ज्यू का।करपिनि ऋण कया नये जा मज्यू का। 


दोहा 


योग खें ल्हासदा-सदां तं-तीं लोमंका। 
थः शीतल सा कर्क्या नं ज्वीगु मनं खंका । 


चोपाई 


उमेर वनेव विषय मदु खेले । धन फुना वनेव जाहान मदु खेले । 
लख सुना वनेव पुखलि मदु खेले । ब्रह्म म्हसीव संसार मदु खेले । 
कविता मसम्हया विद्या छ्या साःगु । गेरीव मनकुम्हया छ्या थन थःग्‌। 
दया भति मदुम्हया धम खेले देला । राजनोति मस्यूम्ह जुजु जुय फेला । 


[ 


= सज्जन हृदयाभरणया छ 


४/नेपालभाषा कविता संग्रह 


स्वान होका 


- सिद्धिदास श्रमात्य 


शरद ऋतु जुयाओ स्वान होका पलेस्वां । 
पुखुलि पतिक आहा च्वं ह्मिता नं हँयेचा ।। 
लखन अ्रधिक बांला निर्मलं जू हनं का। 
पुखुलिस जुव शोभा स्वोस्बकी झं हनं का ॥ 


अधिक हिसि दु रात्री चन्द्रमा नं थिना का । 
नगु निगु फुक उत्थं जज्जमान थिना का ॥ 
स्वयनप. मन चक्कं लोकयागु अले का । 
हिसि दत ग्रधिक काथो ऋतू ख्वेबले का ॥ 


चतकन प्रति आकास्‌ चन्द्रमा नं थिना का । 
चिकुगु न मखु तांनो सीतलं जू स्वया का ॥ 
हरष फुक थ्व लोकं मन्‌ सुयां जा मखोका । 
अधिक सुख जुयाश्रो मनूमनं स्वान होका ॥ 


[) 


> संवादं 


स्वान होका|५ 


मनया उद्गार 


- योगवौररास कंसाकार 


प्राचीन चाल आयात मजिल 
झोसनं धन मूने माल ॥ध्‌,॥ 


सकसिनं हल नूतन चाल 

भी जक ज़िपा च्वने मयूल । 
नवीन माल थन ह्या बिल 

धन भीगु विदेशनं काल ॥१॥ 


ज्या याय मोल सुख धका जूल 
कङ्गालनं भोत चिनाहल । 
भयानक भूल खने दया वल 
प्रायात होस याय माल ॥२॥। 


उन्नति शील विदेशया जाल 
चःफुना वांछवये माल। 
प्रयासि चाल निश्चय मजिल 
ज्या याना झोसं नयमाज ॥३॥। 


६/नेपालभाषा कविता संग्रह 


प्रायाग्‌ कालं सकसित धाल 
विद्या ब्वना सुख सिय माल। 
ज्ञान विज्ञान छ भी मसल 
सकसिनं हेला याना हल ॥४॥ 


धन्ना जूल मन जिगु खोल 

धीरज गथे योये माल। 
'अष्ट वेद गगन छि! साल 

च्या जिनं मनयागू हाल ॥५॥। 


[_] 


~ बुद्ध धमं व नेपालभाषा ने. सं. १०४६ 


मनया उद्गार]७ 


सिन्हाज्याया ब्वों 


- योग वोर्रास कसाकार 


धन्य धन्य ज्यापुया मचा, गुलित मति धीर 
त:क्‌ू ज्वना बु नाप ल्वाइ, भ्रति हे सूर वीर । 


दैत्य सेन्यपिन्त गथे देवन आँग्सँ प्वी 
अथे हे ज्यापु वीरपिसं पुवाचा ज्वना ली। 


म्ह म्ह चिना पुवाचा ज्वना पुवाचा ब्वीं पिना 
ताल ताल प्याखन हुई, ज्यापुया ललना । 


पित्यात ग्रा: ला बान्हि जाल, बजि ने त्यल धाइ, 
फुक्क मुनि द्यांक्ते च्वनि, लपते न्ह्योने लाइ, 


वजि श्रालु मुस्या पाल्‌ छवेला घासा तइ 
हिसिचा दुह्य ज्यापुनि मयजू, सोमा ज्वना वइ । 


[_] 


- योग सुधां 


८ निपालभाषा कविता संग्रहं 


नेपालभाषा 


- योगवोर्रास कसाकार 


प्रेम तोता मातृभाषाया नेम गननं ओइग ॥।धू॥। 


देश भाषा तोलतावो मेव भाषा का वन ॥ 
सुख तोता दुःख मालिम्ह मूख सरिवरि जू वन ।॥।१॥ 


उन्ततिशील जनपीं गुलि दु थो सन्सारसं ।। 
फुक्कसीनं थबग्‌ भाषा प्रेम याना तल देशसं ॥२॥ 
भाषा थवगू डच्च जूसा दुःख गवलें वइ मखु ॥ 
भाषा थवग्‌ मान्त धासा सुख गबले जूइ मखु ॥।३॥ 


नेपालभाषा जीणा जूगू भ्रलसि मचासे भींके न्‌ ॥ 
भारतीय शास्त्र भवनं मान थ्वेत वीके न्‌ ॥४॥ 


= बुद्ध धमं व नेपालभाषा ने. सं. १०४७ 


नेपालभाषा [६ 


बांमलागु चाल 
- फत्तेबहादुर सिह 


भति भति जक विद्या बोनक्रा बुद्धि ओया 
जिमि ग्रबु मदू डाला घाइथें चोह्वा खोया, 
नकतिनि भिद क्यंह्य कायया ब्याह याना, 
इलम वन छु यायो चाल थोवांमला का ॥१॥ 


इहि धक थन कन्या दान याईप्रथं सो 
गन दु कुल घरान्‌या काय माली हुन सो, 
बिइ उह्यग्रन कन्या दान लाखा कया जा 
निम्ह वर छह्वा कन्या चाल थोवांमला का ॥२॥ 


उंकिसन गन कन्या दान ब्य भातयात 
ग्ब जक वनि जन्ती भोौह्य कायेत दान, 
बउह्ातिन हेसेली दान ग्रोह्वा मिसाया, 
पति गुह्य जुल सोसो चाल थो बांमला का ॥३॥ 


धरम थन मिसाया पातिब्रत्‌ धाइ लोक, 
पति धरम मख्‌ ला परिनब्रत्‌ कायग नं, 
धरम करम तोता थौं कर्हे ब्याह याका 
निम्ह स्वम्ह तक सोसो चाल थो बांमला का ॥४॥। 


१०/नेपालभाषा कविता सग्रह 


प्रथम थनस ब्याहा कायया याइ माला 
दछि निद दत घाँवं हबाइ भौनाप हाला 
पति जुल बउ मांया मेल धाँव कला जा 
छवइ जुल धक पारं चाल थो वांमला का 


गुलि तक मन खोइ श्रो मिसाया बिचाया 
सजन थनस सो का चाल थे चो खिचाया 
नजर गनस्‌ गवलें ल्वात घासा निम्हेस्या 
छु लूइ मनस सोसो चाल थो बांमला का 


दुरु विउ थन सो सो सा व में नं बराबर 
सम समभ उकि तो दोंह व मेया सरासर 
गम्हसिगु दुरु तोना वेगु कोगू गला जा 
जगतभर मद्गु चाल थो बांमला का 


कथन थन हसा बृद्ध भगवानयागू 
बचन हन पप्रथे है वेदया सार धागू 
गन तक फत भोसं ला मनेग भला का 
उकिस नयगु में ला चाल थो बांमला का 


गहा असुर जूयाग्रो भगवति नाश याग 
सिइकन थन भोसं मांस आहार याग 
प्रति समझ मयासें श्राचरं या जयाला, 
क्षय जुल भिइसो सो चाल थो बांमला का 


भति जक दुरजन्‌या संगते लाँव हेला, 
जुइग्‌ सजनया नं नाश बांलाक्क हैका, 
मिइसन उहा मेया ला नसली विचा या, 
गन भिनि मिइसो सो चाल थो बांमला का 


।। ५।। 


।। ६॥ 


।।७।। 


।।८।। 


।। ९॥। 


।।१०।। 


बामलागु चाल/११ 


चुरठ जुल बभांओ भाँग कद्धुर ग्रफोम 
अमल थुगु व अला यायगू ला मभीन 
धन खरच जुईग स्वास्थ्य संहार याना 
सिइक मन मचीग चाल थो बांमला का ।।११॥। 


जिगु फुक सकसीके मागु भिक्षा थुली का 
कमसल जूक चालं तोतिन्हां दाजु कीजा 
थुगु समयस भीसं छुं मयासालिपा जा 


स्यनि जुल भिड जाती चाल थो बां मलाका ॥१२॥ 


[| 


- बुद्ध धर्म नेपालभाषा ने. सं. १०४६ 

दल का ख्य-लंय्‌ पथिक छ याय्‌ ज्यू! 
- फत्तोबहादुर सिह 


दल का ख्य्‌ -लँय्‌ पथिक छु याय्‌ ज्यू ! 
ख्यू -लें, हाकन'पवस ला गाः 
ध्याचले दंमखु गन फे धाय्‌ जा, 
धेय-तुतां छपु बः यदि दुगुसा 
धेधे चूसां देमखु धाय ज्य 
दल का ख्यू-लँयू पथिक छु याय्‌ ज्यू ! 
जीवनया मत च्याकाः वःगु 
शक्ति-चिक ग्रन वाना: थःगु 
सकलें ज्वीथं विचलित जुल का 
साहस अमिसं नूतन हयाब्यु 
दल का ख्यू-लेय्‌ पथिक छु याय्‌ ज्यु | 
तम -श्राच्छादित खः ल मछिगु 
लक्ष्य गन तक मथ्यनी थःगु 
दःसां छुं भति पचिपचि यानाः 
थ्यंकाः कायूमाः पथिकं आज 
दल का ख्यू-लंय्‌ पथिक छु याय्‌ ज्यू ! 


[| 


- नेपाल ऋतुपो, ने. स. १०७२ 


दलका ख्यू -लेयू पथिक छ याय्‌ ज्यू ! /१३ 


गय याय ! 


- फत्तेबहादुर सिह 


दंयदसकं थन छह्वा निद्या यायां 

समय-खुसि गुलि च्वीका: यंकल 
प्रमिस या:गू व भिगु मभिगु 

त:ले क्वसिया ल्हामू हे धुंकल । 
ग्या:पि ग्याना नं ला छन्हु वं 

यत्थे याःपिनि नं ला उलि हे 
भ्याना च्वे कवे छाय्‌ स्वः ज॒ज्वी 

याय्‌ हे धा:सां याय्‌ दइ गुलि हे ! 
जीवन-द्यांया भी तःल॑ नं 

प्रतिपल म्हम्हू यंका च्वंच्वन । 
गबले ज्वी मस्यु भाकाभाकाय्‌ 

कतकं हाली 'फला नं वन! । 
पीर व्यथाया थुगु गाल च्वे 

यानस रसमय धेध च्वीकाः 
ब्वय्‌गु मयाय्‌ छाय धारे पासा 

गय्‌ याय्‌ जगतं कोत भहोसा । 


| 

जिन्दगीया तूफान 


- इन्दुनाद (बद्रीमान) 


गय्‌ तोपुया वयिगु पेंगु दिशां तूफान्‌ ख्य 
झोके अर्थे मन दको विषये सदां ख्य 
वोयी वनी प्रकृतिया सुख वन्द याना 
धूलं फसं सकल प्राणि-मिखत स्याना । 


स्यंका वने छिगु मती जग भिगु भाभा 
जूमां तवी जन-मनोहर श्रृष्टि-शोभा 
तूफान थो थनि मदयक मगागु एन 
प्रय्स तबी गुखुनु जक्क्र व शान्ति वेन? 


वो शान्ति मा मजिल मंगु विलास चन 
ए, पाप-ध्याचल-दथ्वी चुलुया जि देन, 
भिपि मदू जगत लोमि व पापो जक्क 
सो-सों मिखां मन जिग जूल देव, छक्क 
हे देव छं जक जितः गुलि दुःख बीगु ? 
व्हे च्वंगु स्वां मुख चिना गुलि तक्क्र सीग, 
सुक्खे वया दुख छको न॒गले मब्यूसा 
मल्ता मलम्‌ जुयिगु ला दुःख खूब हियूसा 


जिन्दगीया तूफान/११५ 


लु सीगु ज्या जिगु खना कुछ काम लीले 
इले ब्यले मरण व्याधि ग्रहं सरीले 
दु:खैत तुं लित छ्वयाँ सुख-ख्वा मन्ह्यसा 
हे दंव! छि शरण कंब्यु ननान ज्यूसा । 


[| 


- थृलिचां 

भगवान्‌ बृद्ध 


मदुह्य विषय-तृष्णा भ्या भचा मोहमान 
तिमिरमय पुन्हीया चन्द्रमा हे समान, 
धरम रस बिया यंकेह्या निर्वाण पाखे 
नकतिनि लूल शान्ति स्वेदिसँ पूव पाखे 


सुकृत मन पुन्हीया शुद्ध वो बुद्ध मेधा 
प्रमृत रसन न्ह्यख्वा चन्द्रमा थे कक: धाः 
जतन मदु छु याय्‌ जीं पाप-ताप हियील 
सुथ जुल गुलि द्यने याक्न दंयो तुयील 


मुनिवर वचने भि मेगु छुँ श्राश मदयूक 
मन धन सकतां छाय्‌ न्‌ प्रज्ञा-तृप्ति दयूक 
त्रिविध विपति भ्रान्ति चों न हर्ष न ख्वाख्यूं 
विष रस मफुथी हे वोधिसत्वेत मृत्युं 


जिगु मन छिगु पाली सुंक तु पी मब्वासा 
उकिसन सम द:सा थो छता जक्क खासा 
स्थिर जुयि मखु धारथें स्वार्थ छाया जुमन्‌या 
दुख जक सिय माली वोंसा लील्यू थ्व मनूया 


- इन्दुनाद 


। १ । 


। २्‌। 


। ३ । 


। ४। 


भगवान्‌ बढ|१७ 


शरण छह्वाव हे खः भर्‌ कया खूब पत्यार 

मधुर अमृत न्येने सां मती होसियार 

परम रतन वो धे तःगु दुर्बोध वेदं 

प्रहह छिगु दयां हेज्ञान्‌ थिकेसांदँहेदं । ५। 
[| 


- बुद्ध धमं व नेपालभाषा ने. सं. १०४७ 

निर्वाण 


थूखे छको निगा साथ स्वैदीला छि मिखा कना 


गन व शान्ति दे धात्थें जिगु आत्मा जिके तना ? 


मदु माला स्वयां मेथाय हिक: दंक उख्यं थुख्ये 


सुमेरू पवते चोकाय्‌ वनीहा गहार्थ्ये सु ख्ये ? 


व हे निर्वाण पाखे भी सुगन्ध धमंया फल 
अयूसा वने नु उसख्ये हे थत्थें ब्वेला पपू-बलं 
मयास्यं ममता दोमन राहदानी विवेकया 


वे फक्व वगु खासूगू वास्‌ मन्‌ पलेस्वां मती तया । 


[| 


- इन्दुनाद 


= थृलिचां 


निर्बाण (१६ 


टवयत्यंगु स्वायात 
- वकुण्ठप्रसाद लाकोल 


धा रे छ यायूत थन हाँ मन हे चकंक 
आशा खनेव मनया फुक दुःख तक 
चोना छ संक ग्रति सुन्दर रूप वोया 
आइचय विह्वल जि ला जुल छन्त सोया । 
वा फय्‌ निभा सहलपा छिमि माँमं छन्त 
बोलंकल प्रकृति थःगु तया अनन्त, 
वो रूप यौवन दुथे छ छु छंगु दु ज्या 
शंका निवारण जिंगू खे कना भती या । 
सन्तापया प्रवल कारण खः अविद्या 
छंके मदू सुकृत चेतन रूप विद्या 
भ्या हे न उद्यम धयाग न थ: दशा स्यू 
खाली भ्रनित्य तनया ममता छता दु । 
रूप प्रमत्तगुलि थःगु दशा मसीया 
चोनी मख्‌ पलख घोछिन छन्त पीया, 
बो रूप शक्ति गुलि दू हनिचा जुयेव 
बोनी फुना प्रिय ग्रवश्य निभा विथेवं । 

उद्योगयागु फल उत्तम रत्न सीका 
आलस्य रोग अति भीषण जाल चीका 
प्यंका तुति भ्रमर हां रस कस्ति तोनी 
मार्या चुपानल धका मथुया छ चोनी । 


लापा सहस्र शत हा भंवजा अनेक 
बोया प्रतिक्षण अपि गुलि हिस्सि दयूक 
प्याखं ल्हुया रसनं वादन गोत न्यंको 
छंके दको मधुरता रस रूप यको । 


मध्यान्ह्यागु अति पूण निभा थियी स्यू 
वोनी ग्रले भन गना छिमि मामया ज्यू 
याना ब्यु शीतल भचा छ चकडू होया 
प्रा हे बिचाल किचलं प्रति ताप छोया । 


होया बिचाल फतले थव मामयागु 
यासा सुगन्ध फुक थायसँ थेनि मागु 
ग्रापा बिचा थुयिकि मांयिगु झयातु भार 
पु रे भचापु, पुलसा जुयि जन्म सार । 


छंगू सुकम अति उत्तम, लोक सीय्‌ 

सम्मान दुलेभग्‌ मानने छन्त बीय्‌ । 

स्यंकेत थाकु यश जक्क कराल-कालं 

तोतेमते यश थुगू भव-इन्द्रजालं । 
| 


- बुद्ध धर्म व नेपालभाषा ने. सं. १०४७-४८ 


हृयत्यंगु स्वांयात/२१ 


वसन्त-वाणो 


- वकुण्ठप्रसाद लाकौल 


जिगु नाम वसन्त जि कोकिलया 

प्रिय मित्र सदा हित या, जि वया, 
व गृणज्ञह्वा कोकिल नं जक स्यू 
प्रति पूर्णतया फुक मान जिग । 


शिशिराधम संगत जा फलनं 

यमलोक नियुक्त दिवाकरनं 
जिगु पुण्य तथा शुभ कम-बलं 
फुत पाप लिहाँ वल उत्तर लं । 


शिशिरंगु श्रसह्यगु निदयता 
जूल नष्ट थनी फुत शीतलता 
जिगु राज्यभरे मदु आदर जा 
परयात श्रथें दुख बीह्वासिया । 
छहा तुच्छ सहायक खोपु दया 
व तमोमय नीच खसू तपुया 
जन दीन व कातर ग्रल्छि मया 
गन दुष्ट सभा छु जयू ग्न धा । 

वन दुष्ट निकृष्टगु शीत-भय 

वल आ सुख शान्ति सुधा समय 
जिगु शासन काल यचू समतां 
मदु पीडित तापयिगू ममतां । 


जि वया नवजीवन-शक्ति हया 

प्रलय क्षय ग्रा शिशिरस्थितिया 
न खसु दु तमोमय, खोपु मदु 
न ग्रसह्यगु शीतल शीत-ऋतु। 


गुलि दकव पुलांगु मभिगु थिति 

फस धाकुनं याय समूल इति 
नव जीव हनंनव वीय बिया 
थन उन्नति याय महीतलया । 


फुत नाश समाप्त मभिगु थिति 

पितकाय ग्रमूल्यगु न्हुग॒ मिति 
जनयात जिगू उपदेश कने 
व्यवहार निकृष्ट सुधार खने । 


घन काननयागु परिस्थिति सो 

गलि जीणा पुलांगु लता तरु-को 
जुल नष्ट भ्रमीगु मदू कु-सभा 
फुक न्हूगु छवि परिशोधित श्रा । 


वन कुञ्ज ग्ररण्य व पर्वतन 

पचि वृक्ष लता व वनस्पतिन 
समलङ्कृत कोमल न्हूगु चुलि 
नव पङ्कज पल्लव लः- पुखूली । 


वसन्त वाणी| २३ 


मदु पल्लव शोभित रम्य बने 

शुभ पुष्प सुगन्धित कुञ्ज दूने 
दक्क कोकिल पक्षित थःगु शलं 
जिगु कोतन यात नवीन बलं । 


[_] 


- बुद्ध धर्म व नेपालभाषा, ने. सं. १०४७ 


२४ [नेपालभाषा कविता संग्रह 


सन्ध्या 


- वकुण्ठप्रसाद लाकोल 


त्यानाया हि बुला ख्वालं स्य प्रस्ताचले दित, 

वल बुलु बुलु सन्ध्या सान्त्वना बीत सक्सित । 
बल ख्यलं लिहाँ सात, ल्यू ल्यू सापू महाजन 
कृष्णजु बासुरी पृ थें सुलि पुपु वया च्वन । 


किसानित ह्लि-ज्यां ब्याका: न्ह्यः व्ह्यः मचा मिसा तया 

बु लिहाँ वल ग्राः मज्जां चन्द्र लू थे नगू ब्वया । 
“ग्रा ला वयि” धका हर्ष “ज्याया वह्या जिमी अब” 
क:मितय्‌ मच्त न्यास्चागु बखान याय जि मफु । 


बासं च्वना सिमा पत्ति भंग: पक्षी वया मुनो 

लोमंकल ह्विया दुःख सन्ध्यायागु तुतः ब्वना । 
ह्लिच्छितक्क निभाः- तापं ख्यू' ख्वाउँथाय्‌ सुलाच्वना 
ब्वया जुल भुलूखा आः हाला उखे थुखे सना । 


सन्ध्या/२५ 


चन्द्रमा नाप लाय ग्राशाँ लोमंका विरहानल 
उफो-स्वां नं हथाय्‌ चाचां भति भति हूया वल 
सन्ध्याया शान्तिया धालं भक्तयागु मने दित 
इष्ट ईश्वरया थास प्रमया आरती चित 


[ | 


- थृलिचां 


२६/नेपा लभाषा कविता संग्रह 


प्रिये, जितः छं तःमि ज॒ धला ? 


- चित्तधर हृदय' 


मयो थ्व जगतय्‌ तःमि जि ज्वोगु 
क्वत्यला: ज्वी नं ह्या मेपिन्त, 
'मदु' घेगु छता कुबृयां गाः थाय्‌ 
धन्दा न्याफा कुबूया ज्वीला ? 
प्रिये, जितः छं त:मि जु धला ? 


छग रोग खः तःमि ज्वीग नं 
अ्रयलाःगृलु थे तःमिपहः भ, 
रोगी अयलाःगुलू थे ज्वौकाः 
गुलि दत उलि झं थःत मछिकाः 
प्रिये, जित: छं तःमि जु धेला ? 


दत धायूवं तुं गोछाः नय्‌ ज्यू ? 
दथूवं वः बः गोजु पुने ज्यू ? 
केवल मेपिनिगू मिखाय्‌ हाकाः 
'तःमि व त:मि व! धायका ज्वीला ? 
प्रिये, जितः छं त:मि जु धेला ? 


प्रिये, जितः छं तःमि ज्‌ धेला ? /२७ 


खः का मेपिनि न्ह्योने छ क्वह्य, 
ग्रमि 'भुनुभून्‌’ नं न्यन्यमाः ज्वी छ 
अज्ज ज्वेप्यृप्युं स्वः ज्वी छन्त 
उकि छ नं भ्रमि जो ज्वी यलला ? 
प्रिये, जित: छं तःमि जु घला ? 


खः जा जित: नं खच लिमला: 
छमो-निमो दाम हे खत्ता, 
ग्रयून उगु सुख दुख सहयायृग्‌ 
मानव जीवन धंगु व हे ला? 
प्रिये, जितः छं तःमि जु धेला ! 


तःमि तःमिपि, ब:ब:ला:पि 
वं लिस्य नां नं नाप बन रे 
निन्हुया त्ये फुइँ याना: जगते 
जिगु नं ग्रय्‌ हे छ छ्वय्‌ धला ? 
प्रिये, छ जितः तःमि जु धेला ? 


ह्वापा ह्वापायापि कविपि 
कलाकार वा गायकर्पि 
सु जक जया वन धा रे तःमि ? 
जि जक अमिगु ग्रःखः ज्वी जीला ? 
प्रिये, जित: छं तःमि जु घेला ? 


भारवि ससले सा ज: जूल रे 
कालिदासया मेपिति भर रे 
मधुसूदन सित चीमि जया: हे 
सिद्धिदास धनि गबलें जुल ला? 
प्रिये, जितः छं तःमि ज्‌ धैला ? 


२८ नेपालभाषा कविता संग्रह 


थुकर्थ जिमि कुल तं तं चीमि 
जि जक गनं ज्वी धारे तःमि 
“बुद्ध वंशया नियम थ्व हे खः” 
धाःगु बृद्ध- वाचा लोमन ला? 
प्रिये, जित: छं तःमि जु घेला ? 


[) 


= नेपाल क्रतुपौ; दे ४: ल्या: ६: ने. स. १०७६ 


प्रिये, जित छं त:मि जु.धेला ? |२६ 


सपाँय्‌ व समद्र 


2 चित्तधर 'हृदय' 


वन्य मदु, वन्य मदु, वंसाँ च्वन्य मदु 
ताबिक सो छिमि थ:छये नं 
छिमि बौया ला दइमखु छुं खें 
च्याप न्येकाः तइ स्नेहं । 


परम्‌ छुयाय्‌ छिमि दाज्‌-किजापि 
निभाः, कु, फ्यूया यइ ला छ 
छं याय महिना: तःसाँ छन्त 
जितः छु भ्रमिसं धाः ला थः 


0 नाकी 


© mn 


छत छछा: नक्य मफया छव: थें 
पिलिपिलि ज्वेप्यं स्वः खंला 
घरं घर सः पिकयाः अमिसं 
याःगु जितः गुलि सो हेला! 


© ती 


बिन्ति बिन्ति वा याकन ल्याहाँ 
च्वापुगु- अ्रबृथा पालि सिकाः, 
छ थ्व सि हे स्यू धम मिसातय्‌ 
गति-पति ्ह्याग्गुं भाःत धकाः । 


३०/नेपालभाषा कविता संग्रह 


रत्नाकर खः नां जिगु श्राः नं 
नस्वाइ हिथल हि मदुसां 
जिगु प्वाथय दुगु सकतां रत्न 


मृकतं है फुक छंगु मखाः 


ग्यायू्मो ग्यायूमो छत्ति ग्यायमों 
अंन्या: याय्‌ मख जि भ्याः हे 
गय्‌ छं इच्छा ग्रयू हे च्वं वा 


सुख, दुख हन्य ह्वापा थें हे । 


छंग्‌ वियोगं मि छवया च्वनतिनि 
जिगू ग्रन्तर- “हृदये” स्व: वा, 
ला:नि ला:नि भति ब्वां ब्वां छु बया: 
छंगु प्रेमा धाः लु वा 


[_] 


- याक: मिया चां 


सुपाय ब समुद्र/३१ 


संगु बाःग॒ भ्यगः 


= चित्तधर 'हुदय' 


मांया प्वाथं प्याह वयवं 
कुह्मा-श्रबुं गुल दाल जितः 
शिक्षा-ग्रगलय्‌ गुलि छवी धुंकल 
मही जितः हे जक छाय थे! 


भाग्यं तय हल सम्पन्नग छ्ये, 
सकस्यां यो वांलागगू खना:, 
प्रतेक साः-भि सिसि जक तयवं 
मही जितः हे जक छाय्‌ थं! 


सकलें थें ग्या: जिनं दुख खनाः, 
सुख नं सी यो मेपिनि थें, 
वजु कःवल जितः छु याय्‌ ज्यू, 
मही जितः है जक छाय्‌ थे! 
च:हिल चःहिल जिगु थ्व शरीर 
सो-सिंया त्वं थे पां कः थं! 
धाइगू लोक 'संगु बाःगु भ्यगः' 
मही जितः हे जक छायू थं! 


३२/नेपालभाषा कविता स ग्रह 


शोक-मि च्याना: नुगलय्‌ स्याना: 
ख्व:ःसां सं विरही ख्वः थं, 
सकले “जाना: थ्वस्सः वल हं 
मही जितः हे जक छाय थे 


जन्मकाछि जि मुंकाः तेग 
अनेनेगु रस जीवनया 
दकव ज्वया वन, ज्वेवं मजिल हूँ 
मही जितः हे जक छाय्‌ थें 


भंगः पक्षी, कोट पतङ्क 
पशु व मनू नं न्ह्यो सकले 
जितः छक्‌ थाय्‌ मन्त हं पृथ्वी 


मही जितः हे जक छाय्‌ थं! 


[ | 


- न्हृगुस्वांनं 


संगु बा:गु भ्यगः/३३ 


चाया सल्हा 


- सुश्री मोतिलक्ष्मो उपासिका 


छाय्‌ छ ग्रन वन्य उथ्यतु न्ह्याःगू गंपि जुल ग्रतिख्वाः बूलु 
ख्यू स्य च्वं न्हिनस्यागु तिमिला धायक्य यो ला जि मस्यू । 
छं दु गुलि थन मान आदर, अन दु उलि हे लाञ्छना, 
छत खन्यवं मच्त हालिगु ताइभावा वल हला । 


सूयं सुन्दर सूर जूसां वगु पह भ्रति लम्पत, 
वंगु ल्यूल्यू न्हयाक्व जसां छंत नाप॑ भति मयं । 


प्रात्मगौोरव छंक्य मदु ला ? थःगु थाय्‌ नं छं मख, 
छंगु चिपलाः वगु तपलाः वेत फइगु लिपयायू गनं । 


उख्यर कान्ता योह्म दु उषा वनि वब्वांब्वां पी मलाः, 
दोछि ल्हातं पित्तुपीकइ प्रेम याना थें ग्रति, 
किन्तु छख्यरं वेत पीका पुलूक स्व॑ उख्य पद्मिनी, 
न्यंग वस्तु व पुरुष सुन्दर सीकि थूलि छ थः मजू । 
थौं छ नकतिनि पुलक खंन्यदत हिंग: छ गन गन जि मस्यू, 
गंसि गुलि जक जूगु छं ख्वाः स्यू व क्वे जक ल्यं दनि । 
प्रज्ज हानं निन्हुति वंसा छंगु जीवन गथ्य ल्यनि, 
गंसि ज्वीका वगु न्हित्थं वाःछि बाःछि गुलि लही ! 


३ ४/नेपाल भाषा किता संग्रह 


श्राश जगते यक्व याःपि गंसि ज्वीयो घेतल 
वाःछि यंक गना छ वंसां सूर्यं गन तापाकल 
प्रन छ न्हिन्हि स्वे ज्युज्यू पूवंक ह्ह्वंगु पुन्ही खुनु 
चाक्कलाः स्वाः मुसुमुसु नहा ज्वीक रूपं मोहित । 


छंगु प्रीति गुलि मिकंगः थंरथँस्वस्वं ब्वांब्वां जूल 
किन्तु श्रमिसं ल्वीक्य गथ्य फे छंगु ख्वा:या उन मदु । 
थन दु गृलिमछि राज्य धनजन छंगु विरहं ख्वेच्वन 
स्नेह भति नं छंक्य मदु ला भ्रमित नं गथ्य लोमन 


46 री 


मग्ध जुल थें जिगु प्रताप चौर-जुजु ग्रत्यन्त हे 
वं छ्वया हल लालसा-लमि, अग्रमहिषी याय्‌ धका । 
चौर-रानी ज्वीगु स्वेला ब्रह्मचारी ज्वीग्‌ ज्यू, 
धेगु जिगु लिसले खिचां नं माक्व ह्वांह्वा सः तन । 


थः उषाया सिचुगु राज्य रवि प्रतापी ल्हाः तल, 
वं जिथाय्‌ ल्हाः तंगु शंकां प्राप्त सन्ध्या पाः तया । 
राज्य रक्षा यायगु जसा ज्वीगु मखु श्रति चञ्चल, 
छंग तालं जुगु जूसा राज्य फुक्कं फ्वी थन । 


राज्य थुगु विशवे दु जिग नं ख्यात शान्त व रम्यगु 
व्याकक बी बरु राज्य सुख नं माक्व परिजन नं तयाः । 
राजयक्ष्मा रोग नं जि सत्य लायक्यग कल्पना, 
कोय॒गू केवल वाःछि भाखा सफलया जिगु प्रार्थना । 
छाय्‌ छ समग्रधिकार धाधां फ्वं जया ग्रथ्य उख्य थुख्य 
खन व दिनकरयात बच्छि दु, उत्ति ग्यंक दु भीत नं । 
राज्य बालाः भोग याय्‌ ल्व: वा सखी, सुख भोग याय्‌ 
ब्र्मचयं अमर ज्वी भी निह्म कुमारी तुं ज्या । 


चाया सल्हा/३५ 


प्रमया म्‌ 


- सुश्रो मोतिलक्ष्मी उपासिका 


लोकय्‌ ्रापालं दु तःमिपि 
चीमिपिसं न छन्त लहीफु, 
जि जुल थथ्य स्वः थमहाः क्वमथ्यू 


प्राशा, छ जिके वयां छु याय ! 


सा: - भि नयग न्हन्ह पुन्यगु 
तीगु तिसाँ नं वाबाँलाःगु 
मनय्‌ कल्पना प्व: प्वः घाना 
आशा, छ जिके वयां छुयाय्‌ ¦ 


काय्‌ हा यायपिनि मां ज्वी ग्रति यो छ 
- यक्‍व मंक्य यो छय्‌ छबी छं 
मदु हा लहीग ग्रौगात जिके 
छु याय्‌ ! 


चक 


Ro 
गाशा, छजिके वथां 


विचाः मन्यंसां मचात सीगू 

सिक बुक ज्वौवं मचा सत्तीगु, 
सिकय्‌ बुकय्‌ हन ज्वीक तँनाहा 

ग्राशा, छ जिके वयां छु याय ! 


1 


३६/नेपालभाषा कबिता संग्रह 


छ नाप जि ह्वनाः स्वगय्‌ थ्य थं 

नकंयू च्वनागु नं ल्वःमं, 
लय्‌तायूव्य छुकि तर जि छन्त 

आशा, छजिके वयांछुयाय्‌ ! 
छन्त त्व:तुसा थन नं अ्रन नं 

वहा, ज्वी वा मोक्ष वनि' 
धाःसां चःफुइ मफु प्रेम-खिपः 

आशा, छ जिके वयां छु याय्‌ ! 
छं प्रेम जल जजु व महाजुजु 

गुणी, प्रतापी, कवि, ज्ञानी 
गुण छु दुगु मख्‌ जि यइगुगय्‌ छं 

आशा, छ जिके वया छु याय्‌ ! 
द्योपिनि जज जुल 'इन्द्रजु स्वगय्‌ 

ब्रह्मा विष्ण व शिव योपि, 
जूगु ग्रप द्यो लयतायका: छ 

प्राशा, छ जिके वयां छ याय ! 
ज्ञां दुह्म बृद्ध न्हीकाः छन्त 

खुसिबा: वयूकल ज्ञांया ज्ञां 
व खुसि तिनि फुक दुख यनि च्वीका: 

छंगु प्रमया मूल्य पुलाः । 
म्‌ पुल्य गय्‌ जि छंगु प्रमया 

ज्ञान-खुसी हे थ्यंक्य मफु, 
नगः हीक सां छन्त पाचुकाः 

छंगु प्रमया मू पुल्य जि । 


[ ] 


- धर्मोदयः वष ११: थ्यंल्या १३३: १०७५ 


प्रमया मू/३७ 


चिन्तायात 


- सुश्री मोतिलक्ष्मी उपासिका 


उख्य उख्य मामां शंका-सिँ मुना: 
माया-ममता-ल्वहं ल्वाका: 
संताप व परिताप-मि पिकयाः 
हुनुहुन्‌ दिनिदिनि छवय्‌कल छ । 
न्ह्यःखः दुर्गाल ग्रःखः नं दत 
भिह्य मभिह्या ग्रथ्य हे त्‌ं 
दमकल सःत्यत करुणा ब्वांजूल 
दुःख कष्ट अति स्वय मफयाः । 
हिकुहिकु-दमकल थ्यंकः नं वल 
छवःगु मि ब्याक्कं स्याय्‌ धेथे 
भसुका: फ्वहरां ख्वबि-लः लृत वं 
लः जुल भं मचिकं ल्वी थें । 
ज्यू ज्यू लः, मि छिपि जानाःसां 
छूवयूकि छ्वयूकि जिगृ छ्यं जवीक नौ, 
ल्यंक्य नौ जयाः न जि थःत 
चिन्ता, छं नं खनिमखृत । 


¬ चखंचिया सवंयूनं 


३८/नेपालभाषा कचिता संग्रह 


ताजमहलयात 


- सिद्धिचरण श्रेष्ठ 


ताजमहल यो, दुरुल्वहं: जुया प्रेम ख्वःगु व शाहजहाँ 
छन्त खना गुह्मस्या ख्ववि भसुकाः दुसुना च्वन्यफे मवस्य पिहाँ ! 
ताजमहल थय्‌ समय पिच्याका च्वँच्वं छ यूगयुग तक म्वाना, 
वा गाना च्वनि स्ववि भसुका:या छंगू कोमलताय हाना । 
चुलि जाइ अले भग्न नुगःया स्मृति धींधींबःला याना, 
जीवन-ख्यो फुक वनिगु वाउँया निर्माण कुशलतां ग्वाना । 
तिमिला, खिमिला, सुथ, ह्लिन जाना क्षण क्षण स्व:वेच्चनि छन्त 
थ:थ: तँ चिना युग वर्ष जुया याइ सिद्ध प्रेम अनन्त । 
छन्हु चा ज्वीपि मानवतय्‌ नं दु समय चीक्यगु थुलि साधन 
धका कना च्वन ताजमहल, छ प्रमं नायूका जन जीवन । 
सीब्बी दम्वो जोवन खुसिया थुकिया अबिरल गति प्रेम, 
प्रेम गुथायूतक दंच्चनि थन पा:ज्बीमखु सिजनया धमं । 
ताजमहल, जिगु हादिकताया छन्त दु न्हे कोटि प्रणाम 
मानव कृतिया चरम छ स्वां खः प्रेमय्‌ ह्लःगु अम्लान । 


[| 


= नेपाल ऋतुपो; दं ४: ल्या: १: १०७५ 


ताजमहलयात/३९ 


वर्षा 


- सिद्धिचरण श्रेष्ठ 


वर्षा जि वेधून थनी भव भव्य यायत 
ग्रीष्मेगु गौरव-पताः व चटक्क चायत 
जि हैगु सत्य जगते अति भिगु काल, 
याना विरोध रवियागु व अंकमाल । 


अन्याय ब्याक्क फस, धू व निभाः प्रचण्ड 
याना बिये सकल जि थन खण्ड खण्ड 
क्वाहाँ वया जि मनयागु पथं हतासं 
ग-गा खुसी, तरु, लता सकले थकायूत । 


सूर्यो पिहाँ मवलसा विजुली पिकाये 
तंकेत जि तम सदैव प्रयत्न याये, 
फूसां छु प्राय लख सुन्दर मेघयाके, 
फेना जनी डदधिया लख ब्याक्क साले । 


दू ला छु दू गरिव भूतलया भ्रपायूचो 
अयूसां मनोहर मयाय्‌ मखु, वस्तु धाक्क्व, 
सौन्दयया शुभ उपासकपित धात्यें 
सौन्दय पूणां भवयागु महत्व केने । 


४० निपालभाषा कविता संग्रह 


अत्यन्त क्रोध पिकया जगते जि हाले 
ख्याना-खिना अशुभ वस्तुत नष्ट याये 
क्रान्ती विना थन दई मखु स्वच्छ शान्ति 
शान्ती विना थन हनं छु मज्वीग्‌ भ्रान्ति ! 


[] 


= फूस्वांसफूलि 


वर्षा/४१ 


गंगु खुसि 


- सिद्धिचरण श्रष्ठ 


प्ररब्धया रिपु मलीन खुसी खनाव 
प्राश्चयं विह्वल मज्वी सखू, ज्वी समस्त, 
धा धा, प्रचण्ड रवियागु प्रताप च्याका 
त्वंगू सुनां व जल छगु घुटुक्क याना । 


सोसो हरे विधि स्वयं गुलि पक्षपाती 
ह्लीका छखे सकल, ख्वेकल छत खाली 
प्यक्खें लता, तरुतये रमणीय भेष 
नांगा छ छहा जक हाय गज्यागु क्लेश ! 


ह्यासे जुयावन धमाधम देह छंग 
तापात कुञ्ज बन खरा श्रवले सतीगृ 
श्रापत्तियागु वखते थन ज्वी थथे हे 
ग्वायूम्वा सुखे तर वयी सकता समीपे । 
सम्पूर्ण छंगु जल शून्य जृयाव श्रोना 
थों मृत्यूयागु उदरे जल जन्तु लाना 
उद्भ्रान्त भीषण मशान समान छंगृ 
काया जृयाच्वन अनाहक शोक बीगु । 


४२/नेपालभाषा कविता संग्रह 


पत्रादि पुष्पत छ नाप जुया सहर्ष 
ग्रानन्द साथ वयग्‌ अति दूर थ्यंक 
बःह्ली स्वयं शशि छ नाप सुला ह्यितीगु 
प्रा छन्त जूवन अपि ह्वागसे थज्योगू । 


लोके सदेव मखु स्वप्न छु हे पदाथ 
छंके जुईतिनि छन्हू सकतां यथाथ, 
धात्यें छु ख: छु मख्‌ द थन छु रहस्य 
सौन्दयं छंगु फुत खे मखुनी अवश्य । 


[_] 


- नेपाली बिहार 


गंगु खुसि/४३ 


सोब उषां प्राचो थिल्यन्ह्यो 


- केदारमान 'व्यथित' 


सौबँ उषां प्राची थिल्य न्ह्यो 
खा हाल, भमस्त बसिबं पूजुल, 
माधः वनिपि मस्तयूसं न 
शंख पुपं त्वाः-बाः थं जुल ! 
लःकु ब्यक्‌ंच्याना वःपि 
मिस्तय्‌सं नाप लय! धायकं 
खिचा दुवातय्‌ हू हूँ ख्वेजूल 
नगले वातां थे वायक! 
ग्रलले हे फलचाया क्वं 
बे पुपु हालाहल दोला छह्या, 
प्रले हरेशिव, घाःगु न्यना- 
फोग्गिंनी सिना च्वंगु खनी छह्या, 


गृह्वास्या स्वाउँगु छाती दुरु 
चुच्‌ प्यानाच्वन ह्याउमचा छह्य ! 


छि 


- छवासं 


४४|नेपालभाषा कविता संग्रह 


सचक वसिबं प्वीवं मजु उषा 


= केदारमान व्यथित' 


सुचुक वसित्रै प्वीवं मेज उषां 


चीका तमया ग्रावरण, 
भयविल नीलः अरुणिम कलशे 
वाःगृ गपायच्व:. जागरण ! 
स्वणं-ग्रारती च्याका प्राची 
लःल्हायूवं प्रकृति थःत, 


फसं नस्वा: थन, स्वां छाल क्यब 
तुतः ब्वब्व॑ ब्वल भझंगःत ! 


तर, देगः - दुन्य द्योया पल्यसा 
मन्‌ खना तिहासनस 
गृद्मास्थागु वरद ल्हात रचना 
छायूपु खना जि धरणीस । 


उकि कवि द्यो-मखु मंनुख्या गण 
हन्यग्‌ चलन हःगु खनी छन्दस ! 
[..] 


- छवासं 


सुचुक त्रसि प्यीबं मंजु उषां ४५ 


असमानता 


- केदारमान व्यथित' 


पुली यग देपाल्हाः ह्वक्क्वो 
सम्मुख कापी पौ पुग 
जव ल्हात हान कलम ज्वना 
खना कवि कविता च्वःगु! 
दुरु मछ्यूनिह्य हा याय्‌ लिक्क थ्यना 
कला: यना च्वन छस्य लासाय्‌, 
मेख्य द्यना च्वन कविया हानं 
निह्य दाजु-किजा काय्‌ खाटाय्‌ ! 


किन्तु, कल्पना कविया ह्यूजूल 
फलचा व सतः ल्यया-ल्यया 
करुणां नं छन्द हना बिल 
ख्ववि-कसुकाःया स्वां थ्वया थ्वया 


न्यना सिकःमि धाःगु ग्रले- 
रन्डां सम यायूमाल समाज ! 


[| 


- छवासं 


४६/नेपालभाषा कबिता संग्रह 


सत 


- प्रेमबहादुर कसा: 


वलचाय्‌ पिलिपिलि च्याना च्वह्वा 
थः क्वस्संतुं ख्यूका च्वहा, 
ख्यू'ग क्तरथाय्‌ गुलि उज्ज्वल याद्वा, 
त्याग-तपस्यां छु याय धायत 
हासीकि मत, छं थःत व जगत । 


वल सो स्यायूत धका फय्‌ छन्त, 
वल की नयूत धका हे छन्त, 
सु ढु संसारे सहाय छन्त! 
मतचा, छुक्या आशा छन्त? 
त्याग-तपस्यां छु याय धायत 
हासीकि मत, छं थःत व जगत । 


तल खः छं आदश महान 
प्रति बांलागु बिन विल ज्ञान 
ज्वी मखुला बरु विजय ग्रवश्य 
स्यं समानं तेज मविस्यं, 
त्याग-तपस्यां छु याय धायत 
ह्यसोकि मत, छं थःत व जगत । 


[_) 


= धर्मोदय, १०६९ 


मत/४७ 


ख्बय्‌मत्य 


- प्रमबंहादुर कसाः 


ख्वय्‌मत्य, ख्वयूमत्य, धीरज या, मन ! 
गंका छव मिखाय्‌ हे वःगु ख्ववि; 
तयमत्य, तयूमत्य भसुका गबले 
हुनुहनु छवःसां नुगले मि तबि । 


वन-मंत तम-ख्वयूगु॒ दिना 
वल मंजु उषा स्ववि हुत्त हृया 
दिन मणि च्याका चंचं धायूका 
प्रकृति पिया नं मुसुमुसु कायूका । 


सिरिसिरि वःगु व सुथथागु फस 
सिलल सिमा हेः प्याखं हुइका, 
मधुरयम सलं पञ्चम सुरया 
चिरिचिरि झंगःतयू म्य हायका । 


४८/नेपालभाषा कविता स प्रह 


छं जक छाय्‌ नुगः ख्वः्ग 


छाय्‌ छत मयःगु व छ्य 


सदां ? 
पियां ? 


ख्वथ्‌गु दिना जीवन रथ दिउथें 
न्हिउथे ? 


न्हिल्य छं मफुला भरना 


ख्वय्‌त थ्व जीवन मख्‌ रे ख्वयूमते, 
तय्‌मते; 
संसारे 


भसुकाः न छं गबलें 
निगू श्वासया थृग्‌ 
ह्लयुका जु सदां नृगले 


[_] 


स्वां 


रे । 


= त्यपुलि 


दर्शन 
- प्रेमबहादुर कसा: 


कुञ्जे स्वां ह्वल, भम्बः हाः वल, 
भावाकाश मन भगः बवल, 
तर लयतातां पुखूली क्वस्वयां 
भसंग वंक क्वथ्यक क्वब्वां वल । 


बृद्ध, महम्मद, कृष्ण व ईशा 

न्हगु॒ प्रतिध्वनि श्राकाशे थ्वत, 

चेतनाया लः घाः न्ह्याना 

ग्रमर भावना मन फिसले सल । 
_] 


- त्यपृलि 


५० नेपालभाषा कविता संग्रह 


सखे, जितः छं ख्वय॒मत्य घला ? 


- हरिकृष्ण श्रेष्ठ 


जिगु ज्या ख्वयूगु, नां नं ख्वबिलु, 
गां जिगु म्हगसय्‌, ख्वबि जिमि पासा, 
झसुकाः जिगु लँपु दुन्यपिन्य यायगु, 
नयूगू निराशा गथ्य म्हमसिल ला ? 
सखे, जितः छं ख्वयूमत्य धेला ? 


फःसा सख्वयूक्यगु जगयात लिसें 
ख्वय्‌ मफुपिन्त जिग ल्वय्‌ पंके, 
ख्व जूपि जग ब्याक्क हासीका 
ख्वबि-ख्वबिया सम्बन्ध मतय्‌ ला? 


सखे, जित: छं ख्वयूमत्य धेला ? 


विरह मित्यालय्‌ जीवन नायके, 
केवल ख्वबिया ख्वबि जक ल्यंके, 
विस्मृत अदभूत जगयागु दुघाः 
थ्व वासलं जि लायूक्य मफेला ? 
सखे, जितः छं स्वयूमत्य धेला ? 


सखे, जितः छं उवय्‌मत्य धेला ? /५१ 


जिमि ख्वबि पुखुली जग मोहह्वीके 
न्हिल्ययु पुलांग पाप बव तंक्रे 
पश्चात्तापं ख्वबिया स्पशः 
अवश्य जवी थथ्य' धायुक्य मफला ? 
सखे, जित: छं ख्वयूमत्य धेला ? 


प्रविरल सकस्यां ख्ववि-धाः ज्वेके 
पुलुलि खसि याय, खूसियां सागर 
प्रलय यायत स्वयू जगत नुना: छवय्‌ 
प्राखिर ज्वीगू थूलि हे मखुला ? 
सखे, जित: छं ख्वयूमत्य धेला ? 


कपं दलंद्व:या ग्रले खिपत॑ 
प्रगणित रविया तःगोगु घले 
छक्वलं जिमि लिस्य जीवन भार 
च्वय्‌ च्वंहासित सायूक्य मफेला ? 
सखे, जितः छं ख्वयूमत्य घेला ? 


[| 


- ख्त्रबि सफूलि 


५२/नेपालभाषा कविता संग्रह 


जीबन 


- हरिकृष्ण श्रेष्ठ 


जगतीतलया प्रम का:पि 
मानव-नुगलं ख्वविधा: ज्वः्गु 
फुतिफुति मुका रचना जूगु 


निमल निर्भर जीवन धैँगु । 


न्ह्याइगु-पीडां भयूभय्‌ ब्यूग 
सुन्दर . कविता जीवनयाग्‌ 
पर उपकारी सिलिसिलि सरितां 
सुलुसुल्‌ कण्ठं न्यंका च्वंग । 


जीवन थुगु जिगु छाय्‌ थें न्ह्याब्ल 
लिमलाः लिमलाः ब्वां ब्वां ज्वोगु 
विरही जनया विह्वल मनया 
भसुकाः जग्‌ वाखं न्यन्यत । 


जीवन |/ ५२ 


प्रेम मिलनया ग्रालिङ्गन व 
वियोग जूपिनि दारुण अन्त 
स्वय्‌ धुन आप्ल दृश्य थन्यागु 
अयनं छाय्‌ थें तृप्ति मजूगु ! 


प्रियतम शशिया अज्चल लाना 
सुख फुक थःग्‌ छख्यत्‌ वाना 
स्वागत यायगु वे-वी तयगु 
जक है खःला जीवन घंगु ! 


[_] 


~ ख्वबि सफूलि 


५४|नेपाल भाषा कविता संग्रह 


स्हाय्‌क 


जिगू उर-न्हायूक छंगु किपालू 
प्रथ्य जा गबलें नं मखु प्वंगु 
छंगू प्रमया ख्वातुग्‌ पाल्हाः 
दतलय्‌ मखु जिगृ न्हायुकं स्यनिगु 


न्हायूकं ख्यूक बल्वी धाय्‌ घाःसा 
विस्मृतिया धू मखु दन्य फेंग 
ख्वविया वर्षा च्वीकः यनिगु 
दुःखय्‌ यच्चुक भन खन्य दंग 


मखंगु मखु जि खं ग्रन छन्त 
खंसां लूमदं मां ! थौँ यात 
दिन खः थो पांया ख्वा: स्वयूगु 
संस्कार धका गुलि बल्लाःगु 


- हरिकृष्ण श्रेष्ठ 


न्होीयुक/५५ 


दाजु किजा तता क्ये ब्याक्क मुना 
भु दंक स्थेश्रो मरि लः ल्हाना 
मा, छंगु तुती ग्रमि अनि याःगु 
थन च्वना हरे स्वंच्चन्य माःगु । 


जिके छु दु धका जि ल: ल्हायगु 
छंगु चिपं जीवन ब्वल्लंगृ 
छक्‌ व हे चिप थों वय्‌ माःगृ 
मा, छं थो गुलि आशा थ्याःगु । 


भ्राकन मा, छिमि छुँ जुल ज्वीफु, 
तर अय्‌ धायूव मन गय्‌ तयगु, 
छंग्‌ वियोगय्‌ छं थथ्य याय्‌ग 
मा, जिगु नुगलयू गुलि जक दीगु । 


जिगु उर-न्हायूकं नेराइय-फसं 
भन्दै भन्द तःज्याय्‌ त्यंगु 
हानं हाने फय वल धाःसा 
मखु न्हायूकं रक्षा याय फंगु । 


[| 


- ख्वबि सर्फाल 

जिग॒ नुगःयागु पिज्या 


- सत्यमोहन जोशी 


न्ह्यानाः च्वंगु च्वसा दिके माःगु 
दित धका: हान न्ह्याकाः नं 
थासय्‌ मलीसे चुलूयाः मख्थाय्‌ न्ह्याःग 
अले थ:त न ह्ममसीगु । 

थ्व गुजोगु जिग जीवन ¦ 

जीवन व्यथं फुनाच्वन धाय्‌ घाल धा:सा 
व देन थ:पाखे मस्व: । 

थ्व गुजोगु जिगु जीवन ? 

दोष थःगृ हे 

छाय्‌धा:सा चायूक चायक हे 

थथे फुक जूगु स्वया च्वनागु- 

खं छता, ज्या छता, जि छता जूगु ! 
थ्व गुजोगु ज़िगु जीवन ? 


श्रीपञ्चमी वक्वपति जि मांभाषायागु सेवा फयां फकको 
याय्‌ धकाः गुलिखे प्रण याना वया 

थों जलं श्रीपञ्चमी वःगु तक नं जि मचाल धासेंलि 
थ्व जिग प्रण गुजोगु प्रण जया: प्याहाँ वःगृ ? 

जि छुं मचाल छायूधा:सा जि फुकं चाः- 

जि उसाँय्‌ मदु मजू, जि ्रशक्त मज, 


जिग नगःयागु पिज्या/५७ 


जिगु प्वाः जाः, जिके माक्को ई दु, 

जिके न्हापा स्वया: नं प्रप्पो अनुभव नं दु, 

अथे नं जि थःगु च्वसायात थःपाखे स्वकेगु कुतः याय्‌ मफू । 
जि थौं न्हयोने लाना: नं लिपा लाःह्य थं जुल 

जि लिपा ला:गु जकया खं नं मखु 

जि न्ह्यः व्ह्यः ब्वानाः वना च्वंह्या 

मांभाषायांत हे लिपा ला:सां थला धेगु मती तय्‌ धून । 
छायूधाःसांनिथों जि 

“'मांभाषा”' धका हस्ते नं मधाय्‌ धन, हँसे नं मयाय्‌ धुन ! 
जिगु प्रणयाग्‌ छु मू जुल ? 


ये, यल, ख्वपय्‌ अथे हे धनकुटा व पोखराय्‌ जूग्‌ 

ग्रापालं सभाय्‌ नं जि न्ववानाः धया- 

भीसं ल्हानागु मांभाषायात झोसं थमका:सा सुनां थकाइ ? 
थौं जूलं थ्व जिगु धापूयात जि हे क्वत्यला जुया 

भाषाया दबृली दने धूनाह्य मनू, थौं 

भाषाया दबूलीनतुं दत्य थें न्यला: ग्वतुला जया 

थ्व गुजोगु'जिगु स्वभाव ! 

चखुंचां ला नय दःसां नय्‌ मदुसां थःगु पहलं म्ये हालेगृ मतोतू 
ग्रथे हे इखुचाँ व मयतुलिचां नं ! 

थौ जल जि हाले सःग म्ये नं ल्व:मंका च्वना 

ल्वःमंगुयात लूमंकेगु कुतः नं मयाना, 

नह न्हूगु म्ये दयूकाः हालेगु ला मती हे मतया । 

थ्व जिग स्वभाव गथे पानावं वंगु ! 

जि थःगु स्वभावयात छाय्‌ थःपाखे स्वके मफुगु ¦ 


[_] 


~ पासा पत्रिका 

जिग छ म्हसीकसा 


- सत्यमोहन जोशी 


सुनानं “छंगु छे गन” धका जिके न्यन धा:सा 
जित थ्व हे लिसः वी मास्ति बइगू 

ल्वहँदेग:, चादेग: व सिंदेगःया गजू क्वसं 
ल्‌इयाः, दन्तझ्या:, सिँझ्याःया न्ह्योनेसं 

अज्ञात कलाकारपिनिगु सास: पिज्वयाच्वंगु थासे हे 
जिगु बास च्वनेगु छ दु ! 


सुनानं “छंगू छ छकः दुस्व: वे” धका धाःसा 

जित थथे नकेज्वलं ज्वरे याय्‌ मास्ति वइग 
ल्वहँयाह्या किसि ल्वहुँ-हिती लः कायूके छवया 

ल्‌ याह्म चखुंचित नसा मायके छवया नं 

छभ्वा छकू जसां साक्क, प्वा जायक वयात नका छूवे 
प्रज्ञात कलाकारपिसं वयात ग्वा खे नं बीका छूवे 
ग्र गृन्हुपुन्ही झा छ वःगु पा: लात घासा जा 
खुता रस दुगु खुता बूब:या क्वाति त्वंका नं 

गुंग बाहाया गु इगंग धकूपिक नं क्यना छुवे 


जिगु छे म्हसीकेसा/५६ 


अज्ञात कलाकारपिसं गुग॒ थःथ:गु 
हि चःति जायका थकुग्‌ दु । 


तर, सुनानं “छं जःला खःलापि नं हासीके दःसा ज्यू” 

धका मनसुवा या:सा 

जि वयात व मनू नापलाके मास्ति वइगू 

सुया संसारया घटनाचक्र नाप छु सम्वन्ध मदुसां 

सिलायूकू ज्याभः व सीग्वारानाप घनिष्ठ सम्बन्ध दया च्वनि 
गृगु सोग्वारां सप्तलोचनी ताराया जन्म ज्वी 

अथवा शान्त मूर्त बुद्धया निर्माण नं ! 

गुह्य कलाकार न्हूगु नेपाःयात पुलांगु जले 

न्हूगु ज: नं खयकावं च्वंनि । 


अथवा ब मन्‌ न॑ क्यने मास्ति वेग 

सुया म्ह क्वे व गंगु छेंगू जक ज्वी धुंकुसां 

व हाकुगु ल्वहते पाचृ हँचां करुणामययात 

मृसुख्वाः याना मिखा ककेगु प्रयत्न याना च्वनि, 
अन्तिम कलाकार विइवया न्ह्योने थःगु श्रन्तिम देन बिया 
नेपाः देया. जः क्यने धका ग्रभिमान याना च्वंगू ! 

जयप्रकाशया अन्तिम क्षण 


= सत्यमोहन जोशी 


च्यान्हु लिपा ग्वलि कःह्य जयप्रकाश मल्ल व 
मंकागु ग्रायंघाटे तं ग्रन्त्ये म्वोत्‌ वनाच्वन ! 
चेतना दु वया, माःगु व्यथा जूसां श्रसह्यगु, 
ख व ल्हायफु मने वोगु शास फूसां प्रनित्यगू ! 


स्वंगू देया प्रजालोक उसाँयमदृह्य स्वेधका 
न्हयाँवेच्वन सुपांञ चाथे झ्यातुगु स्वविधा ज्वना ! 
न्हयानाच्वन लिक क्वेसं वाग्मति खूसिया जल, 
योग, वियोग संयोगं श्रनन्त सागरे अन ! 


मन्दिरे जक च्वे तायदु शंख, गंया प्यखे ध्वनि 
मुद्दा: चायवं द्यनाच्वोंसां न्ह्ालं चाःज्वी उमापति ! 
मित्रभावं हृथाय्‌ चाचां स्वाः मखनी धका उखे 

थ्यंकः वल महावेगं गोर्खा-जुजु सिथे उखे ! 
घाटयागू फसं कय्‌वं, श्रले वं थः लुमंकल, 

छुछ मती लया वोथे श्रझवं रूप स्यंकल ! 
लिपा बं थूकथं धाल- “मित्र जयप्रकाशजु ! 
दक्षिणा, दान बीमाःसा फ्वने- इच्छा छि के छु दु 


इ, यड 


जयप्रकाशया श्रन्तिम क्षण/६१ 


तोता थके व माःमाःगु पुण्य दंग निखें छित, 
जीवन थ्व थथेहे खः, कष्ट जुल छु याय्‌ छित !” 
लिसः विल बुलु न्ह्योते जयप्रकाशज्‌ं ग्रले 
“म्हंफुला छि, खसा पृथ्वीनारायण ! '' धका थथे 


-''मदु इच्छा फ्वने धेगु, वरु दु बीगु हे ग्रभ 
दाम मध्ये महादान ल्यंगु थव प्राण न थन 
जित यो ति धका फःसा सुनानं न्हेवने वया ! 
पुण्य धाइ, श्रपोज्वी दः, म्वाल भ्रके सुयां कृपा ! !? 


- जयप्रकाश महाकाव्यं 

घनघोर घटा 


- भरवगोपाल वेद 


घनघोर घटा थन वा ! 
थिरिथिरि च्वंग तृपाते बंचाना: प्यास बुझे याः वा 
शुष्क, क्लान्त तरु, क:नि, पुवाचा श्रान्ति हटे याः वा 
चण्ड निभाःया दुःसह शोषण सुपाँय नुना छवः वा 
तजित गजेन उस्त मज्वसे वृष्टि जवना थन वा । 
घनघोर घटा थन वा ! 


ग्राषाढ कयना छु, यदि छ मवःसा ? वारिविहीन पुखू ! 
तम्म त्वःगु नभ जयाः जलाशय, स्वः फुक चिग्‌ सुख्‌ 
शक्ती, चातक फुक थन उत्सुक, नीरद, हतपत वा ! 
मुख्य पात्र वर्षाया सुन्दर केका-खें न्‍यों वा ! 
घनघोर घटा धनवा ! 


[_] 


= भेरवामृतं 


घनघोर घटा/६३ 


पङ्कज 


-- भेरवगोपाल वेर 


मुसं न्हिला छाय्‌ हल ज्वी व पडूज ! 
रवि छु ग्याग्यां मनुहार याःगृलि ? 
न वा दुने थः मधराज हाःगुलि ? 
छु भेक नालय्‌ रस कायत च्वंगूलि ? 
न वा कवि याःगु वयान ताःगुलि ? 
मसं न्हिला छाय्‌ हल ज्वी व पङ्कज ! 


सुथेसिया फय्‌ अति नी धकाः जक 
न्हयुन्हयुं दनाः तं.जक वःगू ला हनं 
सुनां मखं थाय्‌ जक ख्वयूगु ज्यू धकाः 
सृथे जया: ख्वय्‌ मख्‌ धेगु यत्न ला ? 
मृसु न्हिला छाय्‌ हल ज्वी व पद्कुज ! 


सुनां छु स्यू वंगु व हाल चित्तया 
दजा अवश्य दु रहस्य नत्र जा- 
वनीह्या थौ नं रवि सीकनं; ग्रज 
मुसं न्हिलाः छाय्‌ हल ज्वी व पङ्कज ! 


[ 1 


- भेरवामृतं 

वारिदप्रति 


- भरवगोपाल वद 


प्रसमय वारिद छायू छ वया? 

उदधि किनारय्‌ थाय्‌ फुक फुत ला 

वा जग स्वय्‌ छं मन अति जुल ला 

मान सू्यया स्वय॒ कि मफत ला 

दुःख जकं वी थन मन दत ला 

छु खः छु खः गम्भीर मनय्‌ छु दु, यक्षदृत ! धा छाय्‌ छ वया ! 


क २> 


+ ‘ND २००१ 


प्रसमय वारिद छाय्‌ छ वया! 


सुन्दर निमंल नीलाम्बरया ? 
भीषण ख्वाःपाः छाय्‌ छ जया? 
सयं मछानी, त्वःप्बी म्वानी 


याय संगत फययागू मत्योनी 
सुवा फया: थन वयग समय गन, श्राप कायूत झन छाय्‌ छ वया ! 
समय वारिद छाय छ वया? 
घन छ चकन च्वय्‌, क्वय्‌ फुक कयकुन 
थृलि ज्वीवं छ छु स्वगय्‌ थ्यन ला? 
चिकुलां वर्षा थें छछुयं ला? 
गर्मी वयत छ पिया: मच्वंसे, दुदिन छाय्‌ छं हयगू स्वया? 
प्रसमय वोरिद छाय छ वया? 


[.] 


= भेरवामृतं 


बारिदप्रति|६५ 


छन्हु वइतिनि 


- तीथराज तुलाधर 


बाखं छपु छन्हु त्यने ददइतिनि 
गुगुलि मनूयागु नुगःया छु खं 


ल्वहुं तक्क् न नाया लः जइ, 
थज्यागु सः नं छन्हु ताय्‌ दइतिनि 
गुगल चना च्वंपिनिगु छ खं 
सीपि समेत वाथाइथि दनि । 


इमां दाःवःबलय्‌ खाया मचात थे 


बोरीं ल्यूबलय्‌ वखंया वथां थे 
घः त.ज्याना वागू लः थे 


भिह्या भिखे स्वया च्वंपि मनूत फुक्क मुना: 
छपु ल लिना छगू दिशा स्वया 
खु सिथे न्ह्योन्वां वंगु छन्हु स्वय्‌ दइतिनि, 
थज्यागु बिगुल नं छन्हु ताय्‌ दइतिनि 
गृगुल मेपिन्तला छुतुति मदुपिन्त नं 
पला: मिले याना न्यायकइ । 

तंगू बसन्त लुया वइतिनि, 

बोगू रंग हानं जाया वइतिनि 

म्हुतुसि मुस्कानयाग्‌ बान्की हानं ज्याइतिनि, 
फुसुलूगु नुगले संगीत जाइतिनि 

छहा तान्त्रिक थज्याह्य छन्हु वइतिनि 
गुम्हेस्यां न्ह्यलय्‌ मखना थे ज्यागु चमत्कार 
ज्वलय्‌ क्यनि। 


व दिन छन्हु वइतिनि 

श्रथे धका जितः आश जक मख्‌ विश्वास दु, 
उकि हे ला खःनि झ्वाःगु स्वां 

गंगू लपते थें जइका नं 

जि म्वाना च्वनागु 

पर्वतं क्वचीका नं दना च्वनागु 

लूफि हाका नं जुया च्वनाग 

मखसा मृत्युयात पासा थये जि जक मस:ला ? 
वइतिनि व दिन छन्हु वइतिनि 

महा:सा 

हायमोक वइतिनि । 


[_] 


छन्हु बइतिनि|६७ 


थाज्या 


-- तीथराज तुलाधर 


गुच्चा थें तुला वनाच्वंगु थ्व संसारे 

छहा छ गत्ता थें थपक्क च्वना च्वंसा- गुलि ज्यू ! 
गबले बुलुया मवनिगु मत जूया: 

छं जितः जः बिया च्वंसा- गुलि ज्यू ! 

न झ्वागलय्‌ दुनिगु भय, 

न न्हासय्‌ लकि हाइगु पका:- 

गुलि मग्यासे तायृतिति याय्‌ दइगु जइ ! 

छंके छंगु प्रमय्‌, भ्रन्याःगु छगू, 

गबले न्हना मवनिग्‌, 

कालं न्ह्ययां न्हयये मफयूक प्यानुग 

नुनां नुने मफयूक त:घंग छुं वस्तु 

जि लुइके फःसा, माया, गुलि ज्यू ! 

छंगृ आम हि जायाः क्वाःगु ल्हातिइ 

संसारयात जवे सा जवे खवे सा खवे प्यायूगु घ:क्‌ दु धकाः 
करपिसं थे जि नं ब्वाय्‌ खने फुगुसा,- गृलि ज्यू | 
छंगु म्हुतुसी 

गुगुया नी स्वना: थौं संसार दना च्वन 

व महान्‌ सन्देशयां मुख्‌ ह्वय्‌ त्यंगु दु धका 

जि नं भ्वासि चाया जुइ फुग॒ सा- गुलि ज्यू ! 
अले छंगु पिचृसे च्वंगु कपाःया सालुगु छयंगू छब:या दुने, 
संसारे न्हापांनिसें ञ्रा:तक्क जूया वंग खें 

व लिपा लिपा ज्या वइगु नं 

धो घो किया त:गु दु धका 

करपि थें लयूलय्‌ ताया जुड फ:सा- गुलि ज्यू । गुलि ज्यू ! 
अले गनया गोफय्‌, गनया जि लपते ! 

गन नगः स्याक्रेगु, गन ख्वबि हायूकेगु ! 
गनया हालेगु, न्वाय्‌ग्‌, ल्वायगू, ख्यायग ! 
गनया वे पहः पिकयाः ति ति न्हुइगु ! 

माया, धात्ये खः 

छंके निभा द्योनाप मबीगु 

मेता नाप दापा मजुइगु 

खिउँथाय्‌ नं जः म्वाःग्‌, 

ग्रन्यागु अमर सत्य छगू, 

दुगु सा, माया, 

जिगु जोवनया थाज्या 

गुलि याक्कन जाइगु जुइ ! 

जीवनया गथि फ्यनेत 

गुलि श्रःपुक च्वः लइगु जुइ । 


[_] 


- नेपाल पत्तिकां 


थाज्या/६ ९ 


ग्या: पहः 


- तोथराज तुलाधर 


सी तिनि धकाः स्यू 

उक सी धका: मग्याः । 

ग्रहणां त्वपु थे न्ह्याक्व बः बः त्वपुरे, 
भचा न्हापा, भचा लिपा 

किचः चिला हे वनि थें, 

ग्रा: लाछि मलाछि जूया छु याय्‌, 
छन्हु दी हे मानि थे, 

क्वातिक ज्वना तयाग, 

ब्यना बनि तिनि, 

फ्यना यंकइ तिनि, 

मां धाय्‌ मलाक चिच्चाः दनि तिनि- 
ग्यानाः कयूकय्‌ च्याना ज्यां छु याय्‌ 
गुबले कि जिके कुह्माःया घःचा: अ्रःखतं चाहीकेग 
सूर्योयात पश्चिमं ल्वीकेगृ, 

समययात वालं चीगु सामर्थ्यं मदु; 
उक सी धका मग्याः । 

जि नी स्वना थकागु देगलय्‌ 

जियासिकं लिपा वइपिसं गजू छुना हे बी थे; 
जि पिना थकागु बालि 

सःसा, 

मेपिसं लया: का हे काइ थें; 

जि धो किया थकागु लँय्‌ 

मेपि लँजुवा:तसं घाँयू पाचुका छव हे छ्वइ थें 
जि छाय्‌ तक्यना च्वने माःगु दु लःया ईचा ज्वना: 
चफुना यंकुसा थय धका: धाय्‌ मा.स्य्‌ व । 

तर माया, 

ग्रथे फुकक॑ सिया: खता नं 

जि सी धकाः धात्थें धाय्‌ धा:सा ग्या: । 

सर्ग: व पाता: हना तःगु स्वापूया उखे, 

समय व परिवतनया थासं पिने- 

ग्रन दु:खया कं मदु 

प्रसफलताया खालु मदु धा:सां 

म्वाः मदुगु ज्या सनाः द्वालय्‌ न्या थं 
फाताफाता पुला च्वने म्वाः धा:सां- 

घस न्ह्यान्ह्यां मचायूक उखे पुला वनेसिक न्ह्यो 
छन्त जिग्‌ बाखं क्वचायूक कने सिमधइ ला, 
छत्वा:चा खं लिवुना च्वनिला धका: ग्यासे वः । 
उक माया, सी मानि धका स्यूसाँ 

थन हे- थ्व हे जंजालय्‌ 

कपिचय का थे दुसुना च्वने मा:स्यु व: । 


कि 


- नेपालः दे २: ल्या: ५: १०७४ 


ग्या: पह:|७१ 


सकला पिवाः च्वं च्वना 


= ईश्वरानन्द 


गुवलं ताल्लाया छागु निभालय्‌ 
गुवलें चिकुलाया ख्वाउंगु फसय्‌ 
थःगु जोवन पाना 

खत नयावं वनाच्वंगृ 

स्वचाक्क थामय्‌ ताना तःगु नकि थें 
उंइकु इ हे मसंसे च्वं च्वना 
सुकुला पिवा: च्वंच्चना । 

थाया ज्यां नेला 

याताप्याता वने धुंकल 

तक्कर च्वने गा:गु च्याम्पति थें 
क्व हे जक दले वाकि दनि ! 
म्हिगःया लुमन्ति 

कःति थें किया च्वना । 

स्यू जि बांलाक्क हे 

कन्हेया न्हि नं कंस 

मुलु जुया त्यू वे तिनि 

सास: 'ग्रयसां' ल्हानाच्वना । 
सुकुला पिवा: च्वंच्वना । 
कन्हेसिया सुथ स्वय्‌ 

छ्पे, 

छभ्वा:, 
छपुतु, 
धार्थे उलि हे जुया म्वाना च्वना । 
थौंया ख्यू जलय वात्त वाला 
नेले धुंकग मिखां 
“कन्हे तुइजः स्वय्‌ दे तिनि !” 
थ्व फुसुलु लिघंसा ज्वना मखु पासा, 
वरु 
ख्यू या प्वाथय्‌ “ छु छु’ वाला स्वय्‌, 
सुथया ख्य्‌ ख्वा: स्वय्‌, 
नसंचाया भसुकालय्‌ 
थःगु हे हलंज्वलं ब्वेत 
मिखा खाः गुच्चाया 
त्वालल कना च्वना 
सुकुला पिवाः च्वंच्वना । 
खुगूलिइ छग्‌ जकसां थःगु जुइग 
लंगुर बुर्जाया दाउ तक नं थ्व मख्‌ 
लोमसे नं 
गवसं पुलि मखुगु दाउइ 
थःत पाना च्वना । 
ल्वंहतय्‌ किया त:गु घोषणां थं 
थःत जूग्‌ ग्रपमान पुलुपुल्‌ स्वया 
थःगु व्यक्तित्व थःगु हे ग्वालि न्हुया 
थःत छक: थःम्हं हे हुया 
घाथं पासा, 
थःगु जीवन पाना 
सुकुला पिवाः च्वं च्वना । 


सुकुला पिवा: च्वच्वना/७३. 


दुःखया घाँय्‌मो 
= इश्वरानन्द 


दुःखया घाँयूमो 

च्यूताया बुलूमि 

चित्त चिना स्व थं थं 

फय्‌ म्हुया च्वंग थ्व नग: म्हय्‌ 
छंत जि आ है गथे फया काय्‌ ? 
धाथें ला प्रिय, 

छंगु मतिनाया सुकीति पक: नं वः, 
छंग ख्वोग्‌ नुगःया ति इलाब्यू नं वः, 
यायगु हे छु ? | 
गुनुहु न्वयाच्वंगु बुलुमि 

घाँयूमो च्याना वं लिसे 

छंगु लुमन्तिन 

सी- बाजंया भे जूया थ्वया वः, 
वाँड्या काँइ्या मिना व: । 


दु:खया घाँयूमी 
च्यूताया बुलुमि 

चित्त चिना स्व थे थं 

फय्‌ म्हुया च्वंगु थ्व नुग: म्हय्‌ 
छत जि आ हे गथे फया काय्‌ ! 
बरु ख. 

छंगु पालि नुग:या सिथं लिथं न्हुया 
छपला छपला दुज्याना व: लिसे 
मि सिनावं वंगु च्याना वः, 
धाथं ला नुगःचुइ 

(दथृइ मथृइ लाक्क) 

धृसलं पला: तया दिइबलय्‌ 
दु:ख थ्वया कुतु वंग ताया वः, 
च्य॒तां न्हुगु ताया व: । 


ग्रले 

छत दंक नुगलय्‌ घाना 

“इयं दुःखम्‌ अनागतम्‌” या मे 
तिसलं हाला ति हे ग्याना व: । 
दु:खया घाँयूमो 

च्यूताया बुलुमि 

चित्त चिना स्वथं थं 

फय्‌ म्हुया च्वंगु थ्व नृगः म्हय्‌ 
छत आ हे गथे फया काय । 


[| 


- गाजल दागु चां 


दुःखया घाँय्‌ मो/७५ 


ततां चया जि व च्वन पासा 


तुंता चुया जि वच्वने पासा ! 
सुथे ज्वीमा, बहनी 
अन्धकारमय चाय्‌ 
जीवनयागु घटित 
लोमना नं ब्याक्क 

तृता चुया जि वंच्वने पासा ! 
सत्यताया किपाय्‌ 


थःगु पला: नं हिला 
जीवनया थ्व मूले मखयमा 
त्वाथः दयूका घटनायात- 


तुंता चृया जि वेच्वने पासा ! 


तार चब्बुना च्वंगु वीणाय्‌ 


थाथां थःगु भाव 
लःया पलेसाय्‌ ख्वबि 
मल्लार रागया लय्‌ 

¬ इश्वरानन्द 


तुंता चुया जि वैच्वने पासा ! 


मनया खँ गय जगत थ्वीको 
न्हिलाच्वमेस्यां दुःख गनं सी! 
फुतिफुतिगेरायात पियासाँ 
शून्य वने नं जि पला: छी;- 


वेच्वने पासा खू कयासां:, 
तुतां चुयासाँ वेच्वने पासा ।” 


[] 


= तुग: घा, १०७४ 


तुतां चुथा जि वच्वने पासा ७७ 


छ 


= साधवलाल कर्माचायं 


ईया खूसिचां चुइकाः पुइकाः 
गन गन था:गा: मदुथाय्‌ यने ब्यु 
थृग जीवन, थ्व वतमान हे 
हा थें फ्वालल ब्वयानं तने ब्यु । 


भी, तर, मयजू सन्ध्या काःई 
बीग, मतथे न्ह्याबलें च्याये नु 
खालि लृमन्ति जक ज्या: नं 
जगतय्‌ जुगजुग जाः जुइन्‌ । 


मामं स्यनाः कपाय्‌ वनय्‌ भो 
मचाया अवस्था श्रथ वन 
नाना रंग मनय्‌ तुना: त्‌ं 
जीवन ज्बज्वं गना नं वन । 


म्वायेग खालि पीगु धया थें 
प्युप्युं थुने थें पिया तु बनेन 
हा कया मा दना: सिसाफुसा सयेब्यु 
इच्छा व आकांक्षा पिनासां थकेनु । 


= झी पत्रिका द ३: थ्य॑ल्या ५६: १०८० 

न्हगु दं लुइगु इलय्‌ 


- माधदलाल कर्माचाय 


जि दने 

सुख स्वप्न खापा 

चालोगु आशं ख्यू बलय्‌, 
जि दने 

सुखया स्वर्ग लु वइ 
मती तयाः दो लुइबलय्‌- 


कल्पनाया ख्वा: लुयावइ 
मनस जिगृ थ्व हरघडी 
म्वायूगु भलसा वं बिया: खे 
पीर दककों पपु छुइ ! 


जि दने 

सुख स्वप्न चाय्‌के 

स्वगया दथु झ्या: उले 
मस्त जोवनया उभानं 
शान्ति शीतल स्वां ह्लले ! 


४“ 
As 
५ 


न्ह्ग्‌ ङ्‌ ग्‌ इलय्‌ | ७९. 


मय्‌ल धाय्‌मख्‌ म्वायगु गबले 
म्हाल धायमंख्‌ ल्वायूगु गवलें 
दुःख कष्ट घाक्को दतले संघष थ्व जुनी हने ! 


बना बियाँ जि सुख चेन गन दे 
सिना बियां जि जिगु जाति गन म्वाइ 
न्ह्याःसा जि हे जिगु हे भलसाय्‌ च्वंपि दक्कों नहा: वने फे । 


जि दने 

सुख स्वप्न चायके 

स्वगया दथ्‌ झ्या: उले 

मस्त जीवनया उभानं 

शान्ति शीतल स्वां हे । 
L] 


- नेपालः दं २१: ल्या २: १०६७ 

ईया उजं 


सर्गः दंक थीगू नःगु स्व 
नवरथाया थोंचा थ्व सखि 
ल: मदु खसिचाय्‌ म्वःल्हुयेवा भी 
थौं खः भोग ई थ्व सखि 


नृगः दक्वं हाकुगु भगु 
त्वपुयाः ख्यूंका: तल थौं सखि 
ईलिसे कुलिचिने फःसा भसं 
चीका छवे थ्व फंग्‌ सखि 
दुःखं भोथाय्‌ बाय्‌ थौं च्वंवल 
गबले वनी व मस्य सखि 
झोत थना: वं दने हे मबिलं 
छाय्‌ खः छु हे मस्यू सखि 


सुनां छाय्‌ खः वाणां कयेकल 
पापं कःगु ला मख्‌ थ्व सखि 
भि याःसा हे थथेफल दइग 
थौंया रीति थथे सखि 


~ माधवलाल कर्माचाय 


© य 


ईया उजं/८१ 


भोट कुर्काः मन्‌ छवयेमाः 
छवयेवं तुं लः वइला सखि ! 
ख्ये जक दयेवं खाचा दइमखु 
खासा बीमा: थौं नं सखि! 


सर्गः दंक थीगु नगु स्व 
नवरथाया थौं चा थ्व सखि! 
ख्वा: जक सां थों लःमदु खुसिचाय्‌ 
सिले वा- ईया उज सखि! 


[1 


प्रर|तिपालभाषा कविता संप्रह 


द्र देशम रहने वाला ? 


आकाभाकां रेडियो हाला हल 

दूर देशम रहने वाला, श्राया दूर देशमे रहने वाला! । 
ततःसलं जि ताइगृ कथं हाला हल- 

`. आया दूर देशम रहने वाला ! 

अले, जि थःत थःमं धया,- 

खः जि दूर देशया वासिन्दा, 

क्वयूछि, निक्वय्‌, स्वक्वय्‌- 

ग्रथे हे सलंसः क्वय्‌ तापागु अ्रलग्गगु देश,- 
नेपालया बासिन्दा ! 

रेडियो थःगु सुरय्‌ हालां च्वन,- 

` दूर देशम रहने वाला... !' 

नेपाल, जिगु देश ! 

गृह्मसिया संसारय्‌ थःगु गौरवपुर्ण इतिहास दु, 
वीर वीराङ्गनातय्‌गु बाखं दु, 

गृह्मसिया थःगु कला, थःगु साहित्य, थःगु संस्कृति 
थःगु हे सभ्यता दु, 

हानं 

गृह्मसिया संसारय्‌ थःगु हे अस्तित्व दु ! 

व हे जिगु देश, नेपाल ! 

बीचय्‌ बीचय्‌ रेडियोया सः ताय्‌ दयाच्वन, 

४ राया... रहने... वाला! 


पे | 
दूर देशमे रहने बाला ! /८३ 


जि छग्‌ हे सासल दि हे मदिसें 

थ:त थम धया,- 

जिगु नेपाल ! 

गन च्वनेवलय्‌ जि 

गवलें हे थन्यागु म्ये न्यने म्वा: 

गनया हुलं धित्त धिका जुइबलय्‌ 

थन थें, गबलय्‌ हे 

जि छहा अलगहा मेहा हे धयाग भावना मव: 

अलय 

गन च्वना जि प्रेम, मुहब्बत, घृणा, द्वेष 

फुक्क फुक्क हे 

सयेका, सीका, थ्वीका ! 

व हे जिगृ देश- नेपाल ! 

रेडियोया उगु सः, श्रस्पष्ट रूपं जिगु न्हायूपनय्‌ थ्वयाच्वन, 

दूर देशमें ... आया ... ।' 

अलय जि थ्वीका, अनुभव याना,- 

थथें जि 

करपिनिगु थ्व देशया लँपुइ जुया: च्वॅतलय्‌ 

थनया थुगु होटलय्‌ 

चिया त्वनाः च्वँतलय्‌ 

उगु सः जिगु न्हाय्‌पनय्‌ थ्वया च्वनी 

ताय्‌ दयां च्वनी,- 

द्र देशमें रहने वाला, श्राया दूर देशम रहने वाला !' 

२०११ 

(भारतया छगू शहर ! ) 


[) 


- प्रतिक्रियां 


८४ नेपालभाषा. कविता संग्रह 


थःगु हे दशे जि निर्वासित 
- चित्तरञ्जन नेपाली 


(छहा नांजाह्य फान्सिसी लेखक च्वःग One is an exile in 
one’s Own COUNTY नामक झोया प्रतिक्रियाप्‌ ) 


दूर दूरया हे कवि ग्रात्मा! 
छं तापाक च्वनां हा:गु म्ये, 
ममपूणा छंग आवाज 
थृलि तापाक्क जिगु न्हायूपनय्‌ थ्वयाच्वन, 
प्रतिध्वनित जुया च्वन,- 
'थःगु हे देशय्‌ जि निर्वासित 
जि जिगु हे देशयू करपि ! ' 
(१) 
न्हापा न्हापा जित: थथ्य ताइगृ 
थन्यागु भावना मनय्‌ लृइगु 
नेपालय्‌ जन्म जुया: नं,- 
जि नेपालया मजुल, नेपाल जिगु मजुल ! 
जिगु मतिइ वइगु- 
जि संसारय्‌ गनंयाह्म नं मजुल, 
'गनं' हे जिगू थःगु मजल ! 
प्रबलय्‌, उगु बखतय्‌,- 
देशय्‌ भयानक दुदंशां छायाच्वन, 
निरंकुश जहानियाँ शासन ह्विताच्वन ! 


यःगृ हे देशे जि निर्वासित/ ८५ 


प्यख्यय्‌ हाहाकार ब्वयाच्वन ! 

बाधा, बन्धन व निषेध,- 

थृकिया देन जुयाच्वन ! 

'जिगृ नेपाः'- धायूत सम्मनं 

सकसिया म्हुतुइ ता: छुना तल ! 

अलय्‌ 'जिगु मतिइ दुने थथ्य वयाच्वनिगू,- 
जि थःगृ हे देशय्‌ कर्राप 

थःगु हे देशय्‌ जि निर्वासित ! 


(२) 
थौं, 
देशय्‌ क्रान्ति जुल 
परिवतेन वल, परिस्थिति हिल 
बाधा, बन्धन, फुक चब्बुत ! 
नवायेत श्रा: सुनानं न्यने म्वाल 
न्हिलेत सुनानं सुले म्वाल ! 
फुक्क स्वतन्त्र, फुकक मुक्त ! 
तर अयून हे कवि श्रात्मा ! 
छं तापाक च्वनां हाःगु व म्येया सलं 
जिग नुग:पा भाराभारा मिनाच्वन, 
जिगु मनय्‌ दुने 
भय, आशंका व त्रास दुबिना च्वन । 
प्रलय्‌, अयलाखं काःह्या थे रन्थनय्‌ जुयाः जि विचा: याना,- 
जि थःगु हे देशय्‌ करपि 
जि थःगु हे देशय्‌ निर्वासित ! 

भाद्र, २०११ 


[_] 


~ प्रतिक्रियां 


८६/नेपालभांषा कविता संग्रह 


अ खतं गःचाः हयू वनाबले 


- चित्तरञ्जन नपालो 


थों गुंपुन्हि 

उक गःचाः ह्यू वना 

छनं गःचाः ह्यू वनेत- 

छं पिहां वंग खनाः हे 

जि नं वनाः गःचाः ह्यू वना ! 

जि सिवय्‌ छ न्हापा लाः बाघौति न्हापा लाः ! 
स्यंग्‌ कवय्‌ थ्यनेवं, 

जिगु तुति ग्रनायास जवपाखे न्ह्यात ! 
थथ्य जि चा हे मचा:, 

जि अःखतं ग:चा: हिला ! 

ऊतक मनूत, 

मिस्त, मिजंत, फुकं फुक हे 

जि खनाः न्हिला वन, गजप जूया: वन ! 
ग्र:खतं ग:चा: ह्यूह्म जि हे छह्य ¦ 

थृग हे बखतय्‌ छह्म वाभाति वंहा मिसां 
जितः न्यंकेथें घाल- 


भ्रंखतं ग:चा; हय्‌ वनाबले| ८७ 


'ग्रःखतं ग:चा: हिला: नं धर्मं लाइला !! 
जि झसंग मिन 

आनन्दकुटीया क्वसं थ्यन खनी सा ! 

छ नं भ्रनसं ध्वद्दुल । 

अलय्‌, छ ध्वद॒दुर्सेलि न्हिला: न्हिला: 

जि लिहां वया, 

छ नापनापं न्ह्योखतं गःचा: हिला ! 
शायद ग्राःला धर्म लाइला ? 


[| 


~ प्रतिक्रियां 


८८,नेपालभाषा कविता संग्रहं 


बलचा 


- फणोन्द्ररत्न वज्त्राचाय 


भ्वाथःसा नं बलचा खः जि 
किसानि जिमि स्वामियागु 
दरवारं थं बिया च्वनागु दु 
जि नं सुख छुं फुग्‌-चागु 


लायूकू्‌-छे थी-लूपौ चिनी थें 
छवालि पलि ची दः गबलें 
इमि वह-पौ थें चिकुलां पु ख्वया 


जिगु छयो भःभः धा गबले । 


प्रासादं थे गरव मयाना 
घृणा व हेला नं स्वीतं 
बरु इमिसं थें गरीबतय्‌त 
गबलें मपना वयूत जिथाय्‌ 


बंलचा [८६ 


'सकलें स्यंका भिकि जित: जक” 
पिरे मयाना गबलें नं 
पिचायूक सगः छयो हो गंसां 
म्हे घा जसां मधया छुं 


महले ध्वाँय्‌्थे ब्वई जिके नं 
वाउँगु फसिया घाँयूमात 
पहरा प्रासादे पा च्वनि थें 
कभा न्हायूपं वामात 


छ्या ज्याः खः मार प्रकृतिया 
पना सुरक्षित यायगू बाय 
बलचासां जि कमम मतोता 
थुलि हे खः जीवन गाथा 


[| 

यला 


- फणीन्द्ररत्न वज्त्राचायं 


यंला-गाया भा वा दीव 
चिच्चा दंक स्व सुपाँय्‌ न्यत 
स्य सुलाकासा हित्य थें च्वे 
किका सुपाचं ह्माताच्वने 


कलकल म हनुमन्ते हाहां 
थःगु मताप वनाच्वन 
सू्येविनायकयागु गु थ्वेक 
किसानि वाला न्हिलाच्चन 


मचात माया दुरु त्वन्य धुका 
लयूताय्‌ थं फुक वामात, 
पृथ्वी मांया मूले हिताच्वन 
न्हीका किसानि श्रबृयात 


बंला/६१. 


विस्तृत फाँटफाँट ब-पुखली 
वायु सना जल ऊर्मी थे 
कृषिवालातय्‌ मुग्ध तु कच्वन 
वा बु व पुखुलीपल्यस्वां यें । 


बलचा इगाय फसिमा ध्वाँयत 
मस्त मतापं ब्वयाच्वन 
निश्चल वेगं पुखली नांचा 
थःगु सुरे तु वनाच्वन । 


किसानि अब्जु व भाबी सुखया 

प्राश कल्पप न्हिलाच्वन, 

तर ख्वा खिउंका भवाथः बलचां 

थःगु व दुर्गेति क्यनाच्वन । 
[ ] 


- चाल 


९२मेपालेभाषा कविता संग्रह 


रजनी 


= फणीन्द्ररत्न वज्त्राचायं 


तमया हाकुगु सिना पतासि 
नोलगु नभया कुसा कुया 
रजनी मयूजु व गन वन्य दंग 
पूव पश्चिम स्वया स्वया 


यच्चुक पिच्चुक याना व समा 
सपले तिमिला स्वान छुना 
स्वेनगुयागु व बाला काँटा 
थी गुगु भलमल किरण मूना 


तुय सुपाँयया थ्वका तःग्‌ गां 
न्यया क्षीण जति लनं फिमा, 
गाया दुन्य दुव वाष्प वसः पो 
छं तोत्यत व॑ वोगु ज्वना 


छं थ.छं वन्य स्यंगु व अथवा 


थःछें पति-छ वे त्यंगु! 


नखः दुला वा भ्वे-भोन्याला 
छाय थों गन सःत; वोगु 


रजनी /.३ 


स:तः वोहा व संध्या मंचां 
हल थन रजनीयात ब्वना, 
रजनी-नूगले भाव ह्यिताच्वन 
लज्जा हृष व त्रास मुना । 


खः खः जि थूल वोगु मोहनी 
वामा नःलास्वां होगृ 
सिमा न्यकूपि हुँ गुत खंला 
मे दुगु बाहां मी हःगु? 


दिन भाजु व छ गुलि लयता जुइ 
मयूजु व रजनी वेन धका, 
रजनी न ला मुसुमुसु न्हयू-ख्वा 
न्हिव चा संगम ज्वीन धका ! 


[ | 


- चाल 


६४ निपालभाषा कविता संग्रह 


पलाः व पङगः 


- रे.र. न. स्यस्यः 


पा: गये माःगु थ्व जीवन लँय्‌ नं 
गुबेले गपाचो धूफय्‌ ब्वंगु 
अथेसां मदिसे थहां वना च्वंसां 
छाय्‌ हानं थुकथं वाफय्‌ वगु ? 


छखेर थ्व पङग: मेखेर थ्व पला: 

थ्व हे जीवनया यथार्थ धंगु 

थःगु ग्राजुतक थ्यंसाँ मध्यंसां 

तर पला: न्ह्याबेले न्ह्याना च्वनीगु ॥ 
(__] 


- उल: सर्फाल 


पला: व पड़ ग:/६५ 


चोर स्वाःथाय्‌ 


= रे, र, न, स्यस्यः 


ह्याउँक सर्गते धफ्फ: दंगु 
ग्‌च्वका ल्यूनं थ्व अ्रवीर ब्वःगु ॥ 
ह्याउँसे सद्य: ख्वा छपातं थौं 
रङ्ग हतु ह्वित्‌ थहां थहां वःगु ।॥। 
वसन्तपुरस चीर स्वायेव थौं 
निभालं स्व पृथ्बी रङ्ग छ्वाकुग्‌ ॥ 


वसन्तपुरया ध्याकोय्‌ फःच्वय्‌ 
भुजिखि थाःगु भ्वाथ:ग॒ कापतं 
दनावल फ्वंगि फागु ह्विता च्वंथाय्‌ 
झुलिकुलि गूग॒ कयूतां चिचिउं ।। 
पीचलेँ कोसं ध दो चिना त:थाय्‌ 
काल हथासं वयाः वं घ्‌ छम्ह ।। 


ख्वबिलु ख्वालं प्रले न्हिला: न्हिला: 

छवाकल वं चीरस होलिमे हाला:- 
'जुजूया होलिस थुगु जिग्‌ नं होलि 
तंचाये मते न्हां खः जि श्रधोरी ।' 


_] 


६६/मिपालभाषा, कविता संप्रह 


जिग अस्तित्व 


जि बँ थें स्थिर जुइ मफुसां 
लः थं न्ह्याःवने नं मफु 
न फय्‌ थ ब्वया वने हे फु 
न मिथ सां क्वाये हे फु॥ 


तर सर्गः थें चकडङगु 
सः जया: जि थ्वया च्वनेफु 
्रले थःगु है सः दुनेसं 
जिगु अस्तित्व म्बाना च्वनेफु । 


[] 


- रे, रन, स्यस्यः 


- उल: पाखे 


जिगु अस्तित्व [६७ 


भयबिना गबले गबल 


- तेजेश्वरबाबु ग्वंगः 


भयेविना जि 
गबले गबलें 
थः दुनं बाः वने । 


गबलें बाः वने: 
लः जुया जि- 
गवले लः जुया, 
गवले फयजुया, 
गबले ज: जया । 


गबलें, जि- 

ब्वया वनेः 

सुपाँय्‌ जूया, 

गवले छचास्यर 

चक्कंगु न: (नभ) जया 
गबलं ला पालि तःया 

ध धू जक जया ! 


९८/नेपालभाषा कविता संग्रह 


थःत थमं 

जित च्वनी: 

धाथ ला उबले 

थःयाके थ:हे मन्ह्यना 

हिन्‌या हिबाः 

छग्‌ अभिव्यक्ति 

जि, ध्वालां प्वालां बा: वने ! 


| 


भयबिना गबले गबले |& ९ 


पर्काप : जीवन 
= तेजेश्वरबाबु ग्वंग: 


थान कापःया 
थःपहः फुइकथं 

वं गन गन 

पर्कापः अवतार काइ 
भ्रन ग्रन ला खः 
समाज सेवाया 

म्‌ दुवा: चाली 

बुलुहु बुलुहु 

घुसुहुं घुसुहुं । 

थःगु पहल 

थःत गप: तिइवः 

थः दुन दुनय्‌ 
क्वसिना विइ-समाज । 


चक्क पलंया 

ग्रवतार छग्‌- 

समाज 

थःदूनया विश्वरूप 
विविधता 

थ्वया स्वरूप 

ल्वाकः बाकः क्वा:घासा । 


.१००,निपालभाषा- कबिला संग्रह 


थ्वयात जि माः 
जित थ्व मा: 

जिगु व 

थ्वयागु 

थ्वयाग अ्रले जिग 
सहश्रस्तित्त्व 

थान व पर्काप: 
पर्कापः जीवन 
हुलिहुलि समाज ! 
थान कापः 

खुत्त खुना 

कुचा कुचा थना 
मा:पिन्त माःथाय्‌ 
हृत्तद्वना: 
अस्तित्व न्हंथाय्‌ 
पर्काप: ल्यहे ब॒इ । 
पर्काप:या अस्तित्व 
पुलि ह्वृगंथाय्‌ 

थः ह्वना 

व पर्का बिइवं 
समाज सेवाया 
पलं खनेदइ 
दुकुलु, पिकुलु, फुसकुल्‌ 
थान गुना नं 
कुचाः दया नं 
पर्कापः जुया व 
थःयात ब्वइ । [| 


पर्काप 


: जीवन/१०१ 


चास वइच्वन 


- तेजेश्वरबाब ग्वंगः 


छता छता 

छग्‌ छगू 

मुना मूना 

हना हना 

कःघाना तयाग 
त:जि, चीजि 

वस्तु ब्याक्क 

चासे वइच्वन- 
फुक्क छकलं 

च्वात्त च्वफुना 
त्व:ता वनेया लागि 
छगू मुनाक्‌ (संग्रहालय )या 
मचायेक निस्वनेथे- 
निस्वनेथं ! 

गकथं गुकथ 

छाय्‌ थुकथं 

सुनां सुनां 

मोहनी ख्यल ? 
मोहनी ला 

ग्यसा छगू 


१०२/नेपालभाषा कविता संग्रह 


छपास: भ्रंज: 
मिखाफुसि उलेग, 
हासते छध्व: 
क्षितिजय्‌ ज:थें 
सलक्क सालेगु । 
कुने जया कु इ दुस्वने थं 
जीवनया म्वासुया 
छहाक चिथ 

त्वःता मव मगागू ! 
छता छता 

छगू छगू 

मना मना 

ह्वना ह्वना 
क:घाना: तयागु 
तःजि, चीजि 

वस्तु ब्याक्क 

चास वइच्चन- 
फुक्क छकलं 

थ:त थमनं 

च्वात्त च्वफुना 
ल्यंका तकेया लागि 
छगू म॒नाक्‌ (संग्रहालय )या 
मचायेक निस्वनेथें- 
निस्वनेथें ! 


[_] 


- १११४ कौलागा) ४ 


चासे वइच्वन/१०३ 


- नारायणदेवी श्रेष्ठ 


प्रेम छु ख: प्रिय ! व्याख्या जूल ला ? 
तुच्छ शब्द, तर गुलित गहन 
नगलय्‌ दुन्य दुगु निकुञ्जया दुन्य 
च्वंगु व सुमधूर पुष्प महक ॥१॥। 


शक्तिवखः ला ग्रव्यक्त अ्रगमगु 
समयं पोची मफुग शिखा ? 
जल-थल-ग्रम्बर फुक च्वन गुकिया 
बाहु वन्धनय्‌ गजब मखा ? ॥२॥ 


बियाँ मफू तर फ्वना मदंगु 
गुकिया म्‌ तू हृदय, सखा ! 
किन्तु प्राप्तिया केवल साधन 
सितिकं वंगु व श्रश्रु मखा ? ॥३॥ 


१०४ /नेपालभाषा कविता संग्रह 


हृदय-हृदयया बन्धन खः प्रण 
स्वेच्छा-बन्धन खः निह्ास्या 
श्रनन्तताया ख्य्‌ गु मागंसं 
जगमग थीगु थ्व ज्योति मखा ? ॥४॥ 


उज्ज्वल मणिमय जीवन घ:मा: 
भीगु प्रेम खः दिव्य मिखा ! 
कृतार्थं भी खः दया प्रम-धन 
स्विगिक थुगु उपहार मखा! ।॥५।॥। 


[] 


= मुख्‌ स्वांनं 


प्रेम/१०५ 


नारोयात 


- नारायणदेवो श्रेष्ठ 


पासा ! उगु दिन वइतिनि छि । 
म्ह्याय्‌ बुल धायवं ख्वइमखु मांपि 
भार स्वजनया जुइमखु छि 
लाञ्छन परवश बन्धन गबले 
मिस्तय्‌ सिरपा: जुइमखु छि 
पासा |! उगु दिन वइतिनि छि । 


मन-मयूरया चारु पपू छि 
केचि गबलें चाइमखु छि 
मुखूग स्वांनं थ्वइमखु गबलें 
नारी अबलय्‌ हृईतिनि छि 
पासा ! उगु दिन वइतिनि छि। 


कलाः व लाकां लनेगु मजुइ छि 
सकस्यां तुति धू जुइमखु छि 
परित्यक्ताया जीवन साधन 
यौवन हे जक जुइमखु छि 
पासा ! उगु दिन वइतिनि छि। 


१०६/नेपालभाषा कविता संग्रह 


नुगलयू मन्ह्यनकि विवश भौमचां 
निर्भीक भसुका तयूदइ छि 
चराक्क न्यतालय्‌ दायेवं आय्या' 
धायेगु भीगु हक दइतिनि छि 
पासा | उगु दिन वइनिति छि। 


थःगु साहसं हिमचुलि गइ छि 
थःगु धीरतां पर्वत फड 
थःगु पवित्रगु प्रेम व ममतां 
जगत अमृतमय धाये कइ छि 
पासा ! उगु दिन वइतिनि छि। 


नारी पचिन धरती च्वीवं 
भू कम्पित जुड फइमख छि 
भीगु प्रतापं सुर्यो ग्याइ 
प्रबला ग्रबलय्‌ ख्वइमखू छि 
पासा ! उगु दिन वइतिनि छि। 


वइतिनि वइतिनि जरूर वइतिनि 
अवश्य उगु दिन वइतिनि छि 
वसुधा ख्वयवं पूर्वं सुर्यो 
लइथे भी नं वइतिनि छि 
पासा | उगु दिन वइतिनि छि। 


[_] 


= मुख्‌ स्वांनं 


नारीयात/१०७ 


मचा सोम्ह मांयात 


- नारायणदेवो श्रेष्ठ 


प्यन्हुया जगतयू पलभर म्वायेत 
माया ममता व्यथ सखी ! 
वनेमाः छन्हु झो मदू च्वने जगतय्‌ 
वःहा पुत्र छं मच्वन सखी ! 


निपला छं न्ह्यो वन धायेवं तुं 
ख्वये मत्ये 'यपुता' धका सखी ! 


यंकल खः, वन छ स्नेह किपा 
मांया मन हे हीक सखी! 
संस्मृति वइ नित अंकित यायेत 
मलनिगु घाः चि जनम सखी ! 


वःगु, उकि, ख्वबि दूकयासां छं 
ख्वये मत्ये 'यपुता’ धका सखी ! 


१०८/नेषालभाषा कविता संग्रह 


खःका वनेव॑ मछिनिगु नुगलय्‌ 
ख्वा स्वये भ्रातर जुइगु सखी! 
स्वइपिनि न्ह्यने वतिह्वा मवंक 
मखनिगु॒ जगया नियम सखी ' 


ग्रवोध नुगलय्‌ ध्वत धायेवं तं 
ख्वयेमत्ये 'यपुता' धका सखी ! 


नुगः छंग थौं ह्वाँय्‌ ह्वाँय्‌ ख्वयेक 
छ्वयेहये 'कासा’' ह्तल सखी |! 
वःपि यंकइ वप छवइ हइ 
नियम थ्व भवया गजब सखी ! 


वंगु व, नं खः हाकनं वयेत 
ख्वयेमत्ये 'यपुता’' धका सखी ! 


वर्षा कालय्‌ हुं गगनं थें 
च्वने मत्ये ख्यूका ख्वाल सखी ! 
धाये फइमखु जि छन्त श्रले छं 
हिकु हिकु लंका ख्वलकि सखी ! 


दुदिन बयेवं सरग: ख्वइ थे 
ख्वयेमत्ये 'यपृता’' धका सखी ! 


सखी | छ ख्वयेमत्ये, ख्वयाँ छु याये थन 
वनीहा लनि मखु ल्यह्मा ख्वया 
ख्वया धका नं गन वइ हाकन ! 
वयेत मवंक मदु ल सखी | 


मचा सीहा मांगात) १०९ 


पुत्र वियोग शरीर गकां 
ख्वयेमत्ये 'यपुता' धका सखी ! 


जि घाय हे धून छन्हु ला भोनं 
सकलें ह्वाँय्‌ ह्वाँय्‌ ख्वयं सखा ! 
वनेमाः यात्राय्‌ दुर अनन्तय्‌ 
वइ तिनिपि सु पीत सखी ! 


पीत सखी कित, पीक सखी ! 
ख्वयमत्य 'यपुता’ धका सखी ! 


ख्वयंमत्य घायेक स्व ख्वःगु हरे !! 
म्वाल सखी ! ख्वये ख्वेन जि नं 

कारे ! ख्वयेमत्ये, ख्वयमत्ये खंला ! 
स्वयेमफ॒ बाबा, मयल सखी ! 


थूकथं मन जिगु खूलू मिक 
ख्वयेमत्ये 'यपुता' धका सखी ! 


ताइ ताइ न्हे “यपुता हाःगृ 
मां ख्वःगु' धका सिलकि सखी ! 
वनिव ख्वख्वं श्रन निमंम डगरय्‌ 
स्येकइगु सुनां वेत सखी! 


धेयं तथा बा, वाकुछिना नं 
ख्वयेमत्ये 'यपुता’' धका सखी ! 
[_] 


= मुख स्वांनं 


११०/नेपालभाषा कविता संग्रह 


गजल : जिन्दगो 


- दुर्गालाल श्रेष्ठ 


जिन्दगी जिगु जुल गनं शुरू, अन्त ज्वी गन जि मस्यू; 
थों थ्वई तकला जि थन दु, हंच गन ज्वी, छुँ मस्यू 


जिन्दगी जिगू, तर जि स्वंगु, गो जिगो, जि हे मखं; 
या न्ह्यलय्‌ जक ला जि मखला, उफ्‌, छ ख: जि छु मस्य्‌ 


७0 €* 


थुल धकाः धाय्‌, घाः जकं थ्वी, जि जितः गबलें मथ; 
जिन्दगी हे फृवीन अयनं जिन्दगी जि छुं मस्यू 


कायग कायग, छु खः थ्व कायग, काय्‌ मधुतल्यया सवाः; 
फ्वीव तिनि हे ल्वीगु खःला जिन्दगी, जि छुं मस्यू 


फुस्लु नं उलि फुस्ल मखु ज्वी, जिन्दगी गुलि फुस्लु खः, 
थन वयाः छं स्यूगु दःसा, खः: थ्व हे- जि छं मस्थू 
वास्तवय्‌ अन मदु जि गबलें, थ्यन धका: गन दीग खः 
मस्य ग्रहो, गबले जि थःहे थःलिसे ध्वद्वीगु खः 
थ्यन धकाः दी, न्ह्योच्य हाकनं जि जितः खन्य हुंकन, 
वेच्चनां तिनि थुगुकथं हे, मस्यु ले गवले फ्बीग्‌ खः 


गज़ल: जिन्दगी/१११ 


थःत त्वीक्यत वंलिसे हे भन्‌ जि तापाः थःलिसे; 
हाल श्रा: वन्य मखुत घाःसां न थन धेथे ज्वीगु खः । 


म्वायूगु हे श्रयसा छु धात्थें बायगु खेला थः लिसे ? 
तर सिना: नं घाय्‌ सुनां फु- तंगु ग्रन हे ल्वीगु खः ? 


सी मयोसां, म्वायूगु नामय्‌ थूलि क्वह्यं नं ज्वी मयो ! 
म्वायूगु धेगु छु खालि थय्‌ जक सूक म्वाना बीगु खः ! 


| 


“नेपाल, थ्य ल्या: ४८: १६०६ 


११२/नेषालभाषां कविता संग्रह 


खः, जि मन्‌ खः 


हाय्‌ छु स्यू. थुलि कष्ट तीग्‌ 
गुखूननिसें जि थःत थूल 
जि जिगु निम्ति चुइगु तुति छाय्‌ 


थःतं तु पतिचिक न्हुल ! 


थः, जीवन संघष, पत्या: ज 


< 


तर जि जिहे लिस्य ल्वायमाली 
बुका जितः तु सत्य मस्यू थय्‌ 


त्यात धकाः जि घायमाली 


हाय ! छु स्यू जि जिग हाय भून्यत 
जिगु हे छ्यंगू पीमाली 
म्वायूगु त्वहः जक चिन्य सयूक्यत नं 
थृलि घच्चेपुक सीमाली 


गम्म गनं हे हो-ही मदुग 
प्रहह ! गज्याःगु थ्व बन्द ववथा 
थृकिया नां हे जीवन खःसा 
जीवन थें मदु मेगु व्यथा 


- दुर्गालाल श्रेष्ठ 


ख., जि मन खः/११३ 


मख, थ्व खहे मखु, बिलकुल श्र:ख: 
जिगु दुमिखां गुगु जीवन खं 
प्रन हे थ्यंक्यत वंग्‌ जि खः गो 
खन्य हे मदु थें जूवन भा । 


प्रास्य आस्य ग्रय्‌ जिगु 'जि' छक: द्यु 
वन्यमत्य 'वन्यमाः' धा:गु न्यना: 
गतिया नां मखु केबल वन्यगु 
वना: मथ्यसा, थ्यन्यफु दिनाः । 


अहह ! मनूया शत्रू मनू हे 
थ्व थं क्वह्यंगु खे मेगु छु 
हनं थ्व क्रम हे दंगु सदां 
झूठ थ्व थं थन मेग्‌ छु 

झूठ, भूठ खः भूठ, अ्रवश्य 
थ्व खंय्‌ पत्या: हे जुइ मखु जि 
जीवन-सफुली च्वंग थ्व द्या हे 
झ्यार॑ मखुइक सीमखु जि । 


[_] 


- याक: फलचां 


११४|नेपालभाषा कविता संग्रह 


छपु कविता 


छन॑ विन्दु, जिन विन्दु 
जरजर बँय्‌ ल: फुति निफुति 
पले हलं तिकि नंगु 


छ मन दू, जिनं मन दू, 
सिन्धु मखु कि निग विन्दुयां 
खालि छधो जक ज्वीगु 


जि वय्‌, छनं थख्य वेंब्य 
ववं हे छधो ज्वी मफुसा 
म्वाल मजल छ लगे ज्‌ 


सुना वनी, वनं छु नि छ्‌, 
क्वेयां चवे, धोयां धी ज्वी 


पाइगु मेगु छु है ढु! 


[_] 


- दुर्गालाल श्रेष्ठ 


छपु कविता/११५ 


थ्वला सकस्यां स्यकि 


- गिरिजाप्रसाद जोशी 


थ्वला सकस्यां स्यूकि घनघोर 

वर्षा जुइत 

ग्वःन्हु न्ह्यः निसें ग्वसाः जुयाच्वंगु दइ 
थृकिइ शंका मदुकि 

शान्तिया प्वाथय निसें नं छगू 
योजना मुनाच्वंगु दइ । 


ग्रयच्चक लाता जयाच्वंग_ ल्व हया 
दुनेला मि मुनाच्वंगु दु धाःसा 
प्रय्‌च्चंक बंय जुइध॒ंह्म सुपाचं ला 
ख्वबि मुंकातःग, दु धा:सा 

ख्वख्वं रुवस्वं गनावंगु खुसिचा ला 
हीचाया: दनावः धा:सा 

थृकिइ शंका हे मदुकि 

शान्तिया प्वाथय्‌ ग्रवश्य छग, ग्वसाः 
मुनाच्वंग, दइ दइ 

व पम्हया वइ वइ । 


[_] 


गिरिजाप्रसादया गद्य कवितां 


११६ नेपालभाषा. कविता संग्रह 


जि प्याखं म्बः मखु 


- गिरिजाप्रसाद जोशी 


जि प्याखंम्व: मखु अय्‌ निर्माया 
जि प्याखंम्वः मखु 

छपु च्‌इच्‌ईं पगृ बाखं जवनाः गृह्य 
म्वानाच्वन 

व प्वाखंम्वः मख्‌ । 


थ्व प्याखं मखु 

थ्व बाखं मखु 

गग जि सर्ज्यान्त भोग यानाच्चना 
व बाखं मखु 

मि पुड ! ग्रह ! मि पूगु मख 

वं छन्त कंग खः थःग वेदना 
कल्पनाया ग्रय्‌ निर्माया 

मियात मि गृलि पुत जूइ 

उक है मखा व 

छवंछूव सित जुइ । 


|] 


- गिरिजाप्रसादया गद्य कवितां 


जि प्याखंम्व : मखु/११७ 


निथा: त्व:सां खिउ 


- गिरिजाप्रसाद जोशो 


निभाः त्व:सां खिउं 
क्वचाःगु मदु 

वला छंगु हे 

किचः जुयाः 

ल्यनाच्चंगु दु 

छ वइबलय्‌ जिके 

थ्वहे मतिइ वइ कि 

दुःख खालि 

लखां पिनेतक 

वनौच्वंगु दु 

न्ह्याक्व नापला:सां बायमा:गृ 
थ्व वाखनं जि 

हीमी चाय धुन हाय ! 
मतिना अमर यानाः व द्वं 
मिलन छाय्‌ क्षणिक 

याःगु ज॒इ ? 


[1 


- गिरिजाप्रसादया गद्य कवितां 


११८|नेपालभाषा कविता संग्रह 


जिग॒ यात्रा 


- रमेश 'मधु' 


थ्व मरुभूमिया लँय्‌ जि मखना 

सिबाय्‌ थःगु मिखाया लायूलामा ! 

जित: लसकुस यानाच्वंगू छमां आःतक जि मखना 

वर्षाया लायूलामा थन ध्वका: थ्व लँय्‌ |[दुवातय्‌ 

लय प्यू वयाच्वंगु कुलां जि मखना । 

थ्व तृष्णाया लंयू ऊ टया पलाखय्‌ जुइ मफ्‌ 

प्यायूचा: तृष्णायात लूत्त लुया: वनाच्वना 

जिगु ग्वालि, मसानं सीक दनावःथे ब्वःग॒ धू-फय्‌ 

थ.त तंका: उको तृष्णाया ल्हाः निपा ब्वयेका: 

लहा: निपा, तुति निपा ब्वाँय्‌ ब्वाँय्‌ जयाच्वना 

थ्व मरुभूमिया लँयू फगत जि याकःचा 

प्यायचा: तृष्णायात गःपतय्‌ चिना: लुत्त्‌ लयाः । 

जिगु थ्व निचा: घःचालं फिब्वय्‌ दुने धुंकल 

थ्व निपा ल्हाः क्वछुकातःगु झण्डा छं ब्वयाच्वन 

न्हासं तिकिनंगु चःतिइ ग्रतृप्त तृष्णां 

वर्षाया लायूलामा गनं मखंनि 

सिबाय्‌ ले क्यं जुयाच्व पि पुलुपुलुगेरात 

क्षितिज न्यंक ब्वाँय्‌ वनाच्वंगु थ्व मरुभूमिइ ! 
[| 


~ झी : थ्यंल्या १६४: ११०३ 


जिग यात्रा/११६ 


मतक्वय्‌ खिउं 


= रमेश मघ' 


मतक्वय्‌ खिउं 

गुह्य न त जलय्‌ तिन्हुइ फत ! 
न त कस्तुरी थें थःत माःजुइ फत ! 
मतया न त थ्व लक्ष्मण-रेखा 
ह्यपूजाया लःचाः हे 
लायम्पपोष्टय्‌ चिनातःहा खुं थें 
खिपः फूयनेत गूलि श्रात्तुर ! 
गृलि. छतपत ! 

फय्‌ पनेमफुह्य मत 

ल्हा:पां पनाब्यूसां थलहरि 
मतक्वय्‌ खिउ 

थौंतकया इतिहासया म्‌ 
प्रमेथियसया हत्या 

गुग छंके जिके नं दु 

फसय्‌ गुलि कम्प थलहर 

गुलि छतपत ! 

गुलि आत्तुर ! 


[_] 


१२० निपालभाषा कविता संग्रह 


तिमिलाया निग रूप 


थस्वया: च्वनागु तिमिला 

चाया गोलपोष्टय्‌ थ्यंक्यत मन्तुनां 
थ्वानाह:ग पेनाल्टी बल खनिसा ! 
स्व, चां थ्वाना: लित छवय्‌ मफुत 
जा: छपात कम्प जुइक 

जालय्‌ काना: च्वंगू बल खनिसा । 
उ, सिमा स्वांमा व घाँय्‌मा हःहःपति 
मू काना: च्वंगु चा खनिसा ! 


थस्वया: च्वनागु तिमिला 
वला 

श्रालुमुनियमया आयष्ट्र खनि 
कुत्‌ वःगु नगुतय्‌ ! 

धरती, थ्व धरती 

थ्व ला 


-रमेश मध' 


तिमिलाया निग रूप/१२१ 


चुरथ सलाइ स्यायगु 

चायागू आयष्ट्र खनी 

भोगू! 

व छु मुक्ति मन्तुना कीसं 

वला 

कराई ब्यांचा तिन्हुइगु जक ज्वीगु खनी । 


[_] 


= इनाप : थ्यल्या ९२ : ११०५ 


१२२/नेपालभांषा कविता संग्रह 


अलबस 


रंग बिरंग रंग जाःगु 
ख्वातुगु जिल्ला 

दुने 

हाकुग्‌ भूमियात 
त्वपुइगु तुइग॒ पन्ना 
थ्व अलबम खः । 


विभिन्न ल्वचं कःपि 
ग्वारा तुइका तंग 
अस्पतालया 

लासाथे 

ग्रन प्यपुका तःग दु 
मनूया दं दँया संचित 
विभिन्न मुद्रा 
अलबम, 

वं मचा:सां 

वं मथूसां 


- सत्यभामा माथमा 


ध्रलबम/१२३ 


वं थुइका बिइ मसःसां 

तुयूग पानां त्वपुया 
लुमन्तिया चि घयृपुया 

वं थःयात जक ब्वे च्वंगु दू । 


अलबम 

ग्न वंक्वसिया 

थः थःगु जीवन दु 

उकि 

वया न छपु बाखं दु 

वेगु हे मदुसां 

फुक्कसिया वाखं मुना: 

वं छु स्यू 

वहे नं छगू इतिहास जग दु ! 
[ | 


= गाजलं दाःगु चां 


१२४/नेपालंभाषा कविता संग्रह 


जिग लं 


जिगु लं 

पपू चाना 

पंज: दुने कुना तःह्य भंग: थें 

सन्ह दुनै 

लंचा निग्वलं कय्‌ च्याना सुला च्वनी 
जिगुलं 

प्रपराध मयागु दण्डय्‌ 

निग्व: लंचां याताप्याता वंका 
नकिनय्‌ यगाया च्वनी 

जिगु लं 

शोषित शोषकया ख्वा: दीन जुया स्व थें 
सुर्योपाखे नुगःपा फया 

निभालय्‌ थस्सः पाना च्वनी । 


जिगु लं 
संसार खना हिमि चाया 
वेचुगु सगंतय्‌ ब्वे तेंहा भंग: थें 


- सत्यभामा माथस 


जिगु लं/१२५ 


निग्वलं लंचा तपेंका 
धरती जिगु धका 
शून्य धयूपुना च्वनी । 


जिगु लं 

यौवनया ख्वाःपा: कयच्या: थें 
न्ह्यावले हे कयच्याना च्वनी 

जिगृ लं 

अलकत्ताया ले थाय्‌ थासय्‌ प्वाःगं थें 
जिगु परम्परागत स्वार्थय्‌ 

थुखे उखे ह्वृगना च्वनी 

जिगृ लंचां 

जिगु 'जि' धंगु अभिमानयात 

पात्रा पुइका क्यना च्वनी । 


[_] 


= गाजलं दाःग॒ चां 


२२६/नेपालभाषा कविता संप्रह 


जि अभ्यस्त मन्‌ 


सत्यभामा माथमा 


जिगु ग्रफिसया टेबुलया नक्सा 

जिगु देय्‌ जिगु मां नेपाः 

जिगु मिखायात क्वथीक स्वयूग बानी दु 
गःपः बेक्वयूक[: छ्यों क्वछुका: 

क्वछुइग वानी जुइ धंकहा जिगु ग:पःयात 
झ्यातु भ्या: हे मचा: 

प्रहा ! गृलिशग्रभ्यस्त जिमन 

न्ह्याथाय्‌ नं हयमपूं 

मिखा तिसिना थिइफु जि 

जिगु देय जिगु राजधानी “काठमाडों” 
पूर्व निसें पश्चिमतक चक्कना च्व गु 
भिप्यंगू ग्रञ्चल, न्हय्‌च्याग जिल्ला 

गां, गू, नगर, खुसि, च्वापुगु, गल्लि 
मचावलेयागु हिसाबया कमजोरी मदु जिके 
कण्ठ वः जितः जिग पेस्केलया ल्या: 
कर्मचारी संचयकोष ऐन टायक्स 

ग्रले सुश्री शाखा श्रधिकृत इन्कम टायूकूस 


जि श्रभ्यस्त मन्‌ /१२७ 


भुइ च्वगु जागो, तरकारी, क्ये' द:सा प्रचार 
नखःचखः श्रफिस ल्वयूक वसः 

जि ल॒धंह्य मन्‌, दनलपया मेचय्‌ च्वनाः 
व्याकय्‌, नेपाल कानूनया सफू तयाः 

न्हायूकं दुनेथा मां नेपा:या नक्का स्वया: 

जि लोकसेवा श्रायोगं ल्यःह्या कर्मचारी 
गोरखापत्रया कालम 

मदोंक ब्वनेफु जि 

जितः छु माल नयेगु सिबायत 

जि औपचारिक मनू 

चा, ह्लि, दि, लछि व दछि ल्याय्‌ ख्याय्‌गुली 
व्यस्तह्वा मनू जि 

जिग नाथ पशूपतिया निगाहय्‌ म्वाय्‌ फुहा 
नेपाः मांया मतिना कयूच्याःह्य 

जि ग्रभ्यस्त मनू ! | 


[_] 


¬ सितु २४: १०८८ 


१२८/नेपालभाषा कविता संप्रह 


एकान्त 


एकान्त 
गन मृत्यु जक दइ 
नितान्त । 


गन जीवन प्रखर वोध जुइ 

मृत्यू अन एकान्त जुइ 
संभावनाया फुक्क ई 

गन छगू हे दिशाय्‌ न्ह्यावनी 
घ्राप्तीय फुकक कृतज्ञता 

गन छुग्‌ भावय्‌ तनावनी 

मृत्यु अन हे दइ । 

व ला ग्रन छं खंसां दइ 

व ला ग्रन छ मखंसां दइ। 

प्रन फय्‌ दइ, व छंगु छग हे क्रियाय्‌ 
आ्राशंका तज्यागु नःलि भौमचाया 
चुरीथें तज्याइ, श्रन जः दइ 

प्रन खिउं दइ, व छगू ग्रावेगय्‌ 
छंगु छ्यंनय्‌ हे ल्हाः वइ । 

मृत्यु श्रन छगु कामना जुइ 

मृत्यु प्रन छंगु संवल जुइ । 


- श्यामसुन्दर संज 


'एकान्त/१ २६, 


बिना मृत्यूया छंगु एकान्त 
दासिवया वा:गू दुरु थं 
छताछुल्ल जुइ, ग्रन छगु 
भय विष्फोट जइ । 


एकान्त लयया ई खः 
एकान्त निलिप्त ई खः 
श्रन मृत्यू सहज जृइ । 


छंगु एकान्तया मृत्यु, हःतय्‌त 

कुतुं वयेत समेत फय्‌यात बः बिइ 

व सहज, मौन छंके हे प्याना बिइ 

व हादिक शान्त छंके हे दुविना बिइ। 

मृत्यु ला पुख्‌ खः तज्जागृ, गग सन्याइलय्‌ 
फय्‌या स्पशय्‌ न्ह्यावया सी प्याका बिइ 

गले ज:ख:या दुष्ययात सजग जुयेत चेत बिइ । 


सुथ शीप छन्त ग्याचोया सुबोल सुबोल 
जव. छंगु कःसिया पखालं ब्वया वनी 
मृत्यू प्रन छंगू सःया 

एकान्त स्वया वनी । 


ग्याये मते, छं मृत्ययात थिइफु 

व ला छंगु किपाल स्वया नं सत्तिक दु । 
मृत्यु छंगु एकान्त खः 

नितान्त । 


= खेलुइता नं 


१३० निषालभाषा कबिता संग्रह 


स्या:चा घाःया 


गो जि गुलि जक खना 
शहीदतय मां ग्रबुपि 
ख्व:ग॒ हे जक खना । 
>< >< 
जिमिसं थःगु शतवीज 
थः थमं हे ह्ला जूया 
ग्रान्दोलनय्‌ सना जुया । 
2८ 2८ 
शब्द व्रहाया समष्टिइ 
छ जि गोली खः 
जि हे चित्कार ख: ? 
x 2८ 
वं माम्हेसित फुक खँ कन 
जुलूसय्‌ थः गथे सित 
कनेत स्वःबलय्‌ बिनावन । 
२५ 2९ 


¬ श्याससुन्दर संयज्‌ 


स्या चा घाःया (१३१ 


घाः छु स्यात ला 55 
मंगल न्यन फस न्यन 
व ला गोतुल च्वन सुंक शहीद विचरा । 
xX xX 
थ्व कफ्यूलय्‌ 
जिगृ मन हे प्यां वने मफुत 
गम्हेसिथा वन ल्यां वयूमफुत । 
[| 


- खेलुइता झिन्याग्‌ गु ल्याखं 


१३? निपालेभाषा कविता सप्रह 


मत्य 
ट क 
- श्यामसुन्दर संयज 


भ्रस्पतालय्‌ मृत्यु दु 
व छंगु कोथां श्रन सरे जक जूगु खः 
छंग मन श्रन सरे जक जूगु खः । 


छंगु ग्याचाँ उकुधुकु मिना 
व भचा उज्यां वनाच्चगु जक खः 
गन छ दु मत्यु प्रन हे दु। 


छ यां तापाक वया ग्रस्तित्व मदु 
मृत्यु- मी सिचइ 

मृत्य- लखय्‌ क्वाइ । 

मृत्यू मदय्‌क स्वां केबय्‌ ह्वइमख 
बया कु-कुलामय्‌ घांय्‌ बुइ मखु । 
मृत्यू ला छपु म्ये खः 

गुगु मदिक हालाच्वनी छग्‌ भ्रस्तित्वं 
ख्य्‌ थासय्‌ जःया ग्रासं 

जलय्‌ ख्यूया ग्याच्वं । 


मृत्यु / १३ ३ 


मृत्यु ग्रथ खः 

वेत शब्द माला जूये म्वा 

विना अर्थ शब्दय्‌ सुनां म्वायेगु इच्छा याइ 
मृत्यु वया लागि निस्सार जुइ । 


तर मुत्युयात भ्रथेय्‌ मालेमते 

व छ पाखे तापा मज्‌ 

व छं कलाया ग्याचिकुग मिखाय्‌ 
व ग्याना सितुपातुर्वपि 

छं मस्तयगु चित्कारय्‌ दु । 


फुसा छं नं स्व मृत्युयात मिखा फुति मयासे 
गथे बं छन्त स्वया च्वनी-तुंक 

मृत्यु गुलि स्पष्ट जुड छंगु मिखाय्‌ 

वला छ हे जुयाच्वनी। 


मृत्यु छंगु न्ह्योनेया खम्बाय्‌ दु 

व छंगु किपालं अन्यमनस्क 

प्रन सरे जक जूग॒ खः 

व छंगु मनं ग्रन सरे जूग जक खः । 


[1 


= खेलुइता झिप्पंगगु ल्याखं 

लः व खः 
गकि जःयात पनिइ मख्‌ 

वरु, झा ... झा ... 
थःगु माथ संका: 
जः गुलि थिइ वं वया द्सिन्ह्यब्वइ 
जः दूने वियाच्वंगु हिसि 
उन उनय्‌ छ्यनाः 

व जःया व्याख्या याइ । 


सर्ग:या लायूलामा नं 
आकाशया ग्वहुलय्‌ 


लख च्वःग्‌ 
जःया हे छपु कविता मखा ! 
ज: दुने सत्यया 
व छगू पिल्या 
जति पिदंगु हिसिया 
व छगू न्द्यब्वया ! 
जि ... । : 


- पूर्ण वद्य 


लः व खः/१३५ 


बस, व हे छफुति ल: खः 
गुकि थ:के लुग्‌ ज:यात 
उकिया जीवन्त क्वा:यात 
ग्रले, उकिइ क्वसियाच्वंगु 
हिसिया सौम्ययात 


थवं पिनेया न्यंकभनं 


न्ह्याबलें, व न्यकेत स्वइ ! 


१३६/नेपालभाषा कविता संग्रह 


सथ पिया च्व हें 


सुथ पिया च्वंपि हे 

जव चा जया वनी 

जिगु न्ह्योने 

जिग जः खः 

जिगु क्षितिजया छु लगय्‌ ज्‌ ! 
जिगु मिखाया प्राप्तया ग्रथ छ दु ? 
जब प्रत्येक मिखाफुती | 
वालं तुसि खर्‍या काइ 

जिगु श्रमया छु लगय्‌ ज्‌ ! 
च्वयातःम्ह म्हयूखां 

हिरामाः नयाबी 

जिगृ अ्रवस्थाय्‌ 

साक्षी तंगु थ्व थासय्‌ 

जिगु विश्वासया छु लगय्‌ जू ! 
जिगु अभिव्यक्तिया अर्थ छु ? 
नवागु ई- 

पिप्युं पिप्य हे 


सुथ पिया च्चाप हे/१३७ 


तोहलय ततक्यना 

जव लाता जया वनी म्हुतुत 
द्रोणाचायया न्ह्योने 

युधिस्थिरया हे जब म्हुतु कुत्‌ वनी 
छु अथ दु थन ? 

सुयाँ ममया न्ह्यसःया, 

जिगृ अनास्थित्व उपस्थितिया । 


दक्ष प्रजापतिया न्ह्योने 

कतामह्ि जुइ धुकूपि योतय्‌ न्ह्योने 

गगनया शक्तिया मिखा न्ह्योने 

थ ल्वहं जय घृना नं बामचापिनिगु न्ह्योने 

सुनानं लिकया क्यंगु नंग:या 

छु ग्रथ दु ? 

सम्पुणां अथ कत्ताना नं 

ग्रथंहीन- जि 

सुपलय्‌ विशवास याना ज्वनाम्ह 

म्वायेगूया तोहलय्‌- 

म्हगसया भग्नावशेषय्‌ नं माया लित काये मफुम्ह- जि 

सरा: व सुवाःया ग्रथ थूया 

वे" जया जुयाम्ह मिडास- जि 

छघः लःया लागि 
प्रत्येक वस्तुया सही ग्रथंया लागि 
प्रत्येक पलाःया सही प्रयोगया लागि । 


[ 


- सितुः थ्यंल्याः २१: १०८८ 

चिकलाया न्हि-ई व बह्लांचा 


शहरछि चकंक 
चिकुला वया 
न्हि पाना तःगु दु 
मनूत उको च्वनाः 
थःथःगु ई प्वला नइच्वन 
मानौं, बह्ांचा खः ई 
यात्रा जिन्दगीया । 


गलिसितं खाइक्क क्व: थ्व 
गलिसितं ध्वगि, फाकु 
गुलिसितं धाःसा झरभरं माकु 


पाना तःगु छपा: हे न्हिया सहभागिताय्‌ 
छग हे शहरया मनूतय्‌ 


ई प्वला ननं ख्वा:या मूड पाः 
इमि लय व तया डिग्री पाः 
ईया सवा:या खँ न्हिथनकि हे 
ल्वापु दनिगु हे उकि 

थ्वयात हिले मा: म्वा:या खेय 


चिकुलाया न्हि-ई व बह्ांचा/१३९ 


सक सिन न्ह्याइपुक न्हि छ्याये धकाः हे ला 
सुर्थनिसँ मनूत थःथःगु हि चःति 

न्हिछित गाक्क प्वः प्वः ई कया ह॒इृच्वन 
न्हि पाये हःग॒ निभाया हासाचां 

जिन्दगी हे ईया प्वः छप्व: मखां ? 

छु भतिचा निभा व किच:या 

छुं भतिचा फय्‌ व खसुया 

छु भतिचा दं बःदंया प्व: थ्व ! 


तर, छगू हे थासय्‌ नं मनूतय्‌ ब्वलय्‌ 
छगू हे ई थपायूचो बू-मबू, सा:-मसा: गय्‌ जुल ? 
सुनां गज्यागु संस्कारे सिया हःगु थ्व ई ? 


गुलिसिनं धाइ- 

म्हिगया पुसा हे उन्नत मज्‌ 

ई पियेगु थनया चा व लः फय्‌ हे मिले मज्‌ 
व ब्वलनिगु संस्कार हे स्थं ्रादि, इत्यादि ... 


तर, चुपचाप ... 
न्हिथं थ्व शहरय्‌, सुथया लूखा चायकथं 
न्हि पाय्‌ हइ-दूकाइ 
दुकाइ हान-पाय्‌ हइ 
ला:सा वइगु ई किलं नइ धकाः जुइ ! 


ईया थ्व हाट-बजारय्‌ 
मनूत नयूमखनि भासं 
ल्हातय्‌ लाःवक्व ईनाप 

न्हिथं जीवन बूलाकाइ 
वाःगु चिकनय्‌ इताः बले थं 


गुलि थीक च्याइ प्रन 
गृलि तिरिमिरि मिनि 
गृलिला क्‌ं जक फुइ 
ग्रायृया इताःत 

ईया पुसात 


तर, ई चुपचाप ... 
प्रत्येक जीवनं तिकिनना च्वन 
प्रत्येक वस्ती बा वयाच्वन 
चुपचाप ... चुपचाप 
खःला, विरोध दु चुपचाप दुने न तन्न तन्न ... 
प्रथे नं तज्याय्‌ मफुतलेया | 


छग मौन थुना न्ह्याइ युग दुने दुने 
जिगु सुथ-बहनिया सिथ सिथं 


जि नं- थ्व हे इलं 
ज्वया वया च्यना 
तप ... तप ... थ्व बय्‌ थन 
छगू ई जिके नं ज्वया वनाच्वन 
तिकि ... तिकि ... नना ग्रन 
गन थ्व बया भविष्य जाया वनाच्वन । 


- खेलुइताः झिस्वंगूगु ल्या: 


चिकुलाया न्हि-ई ब बह्ांचा/१४१ 


- नातिवज्त्र 


सुथ वयां छु याय्‌ ? 
बिहांचुलिया स: हे मदु 
निभा: लुयाँ छु याय्‌ ? 
यचुगु जः हे मदु 

भी हे सुक्क च्वन धा:सा 
ह्यूपा:या श्रास हे मदु । 


(_] 


- थःम्हं थःत लुइकाबलय्‌ 

स्वतन्त्रता 


जेल ! 

छंगु दूने नं 
स्वतन्त्रता सी मखु । 
स्वतन्त्रताया प्राय 
गुलि ताहा ? ! 

छं गवले थृइ मखु । 


[_] 


- नातिवज्त्र 


- थःम्ह थ:त लुइकाबलय्‌ 


स्वतन्त्रता १४३ 


$ जम्का 


- नातिवज्त्र 


रिक्साय्‌ च्वना वंम्हेसिया 
रिक्सा ब्वाय्‌ मवं थें चवं 
रिक्सा न्ह्याका च्वंम्हेसिया 
फय्‌नाप ल्वाना वना थें च्चं । 
निम्हसिया मन निखे स्व:गु 
थोंया भीगू ख्वा:पा: थें च्वं । 


[ | 


- सितु : थ्यल्या: २४ : १०८८ 


१४४ नेपालभाषा कदिता संग्रह 


हलचल, खलबल व बचन 


= योगेन्द्र प्रधान 


गनं वाझःगु फिबगरे वना: चत्तावाइपि 

वा गनं पाया कःती थेना:लि 

छ्यालब्याल जुइपि 

थ्व महासागरया लब्बूतयसं द: सःताच्वनी- 
स्व ! 

स्व ! माथं वंग थास खने मदुसा 

पाः ग 

पाः च्वे च्वापूग 

उकोस नं दकले त:जागु सगरमाथा 

खने मदुसा अ्रन नं 

एभरेष्टया कपालय्‌ नहूहा 

तेन्जिङया ग्रांग्साय्‌ दना: स्व | - 
प्रणावमया च्वाँइकासां भूक्खाय्‌ ब्वःगु 

जिगु दुनेया श्रात्म जक मखु 

बरु पिने जिग नुगःपाय्‌ 

थां-क्वांया छगू गती छगू क्रमय्‌ लाःपि 
बपिक्वे त हे नं गुलि खलबल गुलि हलचल ! 


हलचल, खलबल ब बेचेन/१४५ 


“गुलि खलबल व हलचल” 

जि न्हुसतकया पिचू ल॑ हालाच्वना 
हालाच्वना जि न्हसतकया पिचु लँ । 
“गुलि खलवल व हलचल” | 

जि मृस्ताङया छयाकः लें हालाच्वना 
हालाच्वना जि मृस्ताझया छयाक: लं । 
“गूलि हलचल व खलबल” 

बलदोजर व ट्याक्टर क्यःल्य 

जि चाया कण हालाच्वना 

हालाच्वना जि चाया कण । 


26 >< 


गुलिखे वांखायाच्वपि चाघःया प्वाथय्‌ थ्यंका 
झसुका: तैह्वा 
वा सोमित पाःखाया दुनेच्वंगु धलं वाः वना: 
प्राताहाँ ग्राक्से थस्वेच्चंपि 
. बृ नाप्पं चृप्पा नेहा 
व ल्वहँहिति द: सःताच्वनी- 
स्व ! 
स्व ! जि शुष्क, गंगू म्हुतुसि, 
जिग॒ न्ह्योने दना: खने मदुसा 
प्रय ! एक्सरेया जः थं 
दुत छव, छंगु मिखा थ्व वसुधाया छात्ती 
जापानया फुजियामा जक मख 
अन दूने सुचुकाच्वंगु दु 
गलिखे हीमौचा:पि ज्वालामुखीत । 
सगु दु जिगु मुहान उकि हे 


१४६,नेपालभाषा कबिता संग्रह 


ख्यु गु दु जिगु ख्वा: उक हे 

उकि हे गुलिखे घःत बेचन ! 

“खः: बेचैन ! बेचैन ! ! 

जि छवा: लिसें कयक्ग ग्रातापुति हालाच्वना 
हालाच्वना जि कयुक्‌ंगु आतापुति । 

“खः बेचैन ! बेचेन !!” 

जि लांलांनिसें ख्वाउं थ्यूगु भूतू हालाच्वना 
हालाच्वना जि ख्वाउंगू भूतू । 

“उफ्‌ ! हलचल, खलबल व बेचैन ! ” 
थ्व घण्टाघरया स: खः । 

(उफ्‌ ! हलचल, खलबल व बेचैन ! ” 

थ्व बुद्धया श्रन्तस्करण चिल्लायदंगु सः खः । 
“उफ्‌ ! हलचल, खलबल व बेचेन ! '' 
थ्व डाँफ- भंग:या नुग: ख्वःगृ सः खः । 
(“उफ्‌ ! हलचल, खलबल व वेचेन !” 
थ्व ह्मिगः, थौं व कन्हेया प्यपुंग सः खः । 


[ 


- छगू दिप छगू लासं 


हलचल, खलबल ब बेचेन/१४७ 


न्हाय्‌ स्यंगु किपा 


= योगेन्द्र प्रधान 


लाइट मगा: 
फोकस मिलय्‌ मजूग क्यामेरां काग 
छपा: किपा जिगु- 

थःत स्वत्ताक चिना: ककुइ 

जलय्‌ जूगु बल्ब थें 

थःके ज: हे तंका 

गवसे नवाय म्वायूक 
सिमाकचाय्‌ हुसुल्‌ं पुयाच्वंगृ 
किसलालया यालांप्यालां वंगू ज्यू 
जिगु न्हाय्‌ स्यंगु किपा- 
चिकुलाया ग्रहणां ज्वंग 
ताल्ला-निभालं कक्रकक गना: 
चिरिवाःग्‌ बया ख्वाः, 

फुख, फुर, वय्‌धुगु अंगलय्‌ 
घरिया लंगूर थे 

हुसुल्‌ पुयाच्वनो 

प्रत्येक फय्‌या इवक्काय्‌ । 

ग्रॅ, प्रत्येक फयूया इवक्काय्‌ 

जिगु पलेस्वां दुनेया भविष्य 

वर्तमानया त्वाकलय्‌ 

कान्छा बगर 

धानि भिच्यातका ल्याख त्यात्या यानाच्वनी, 
प्रत्येक चपिया प्रहारे 

थ्व ल्हा:, थ्व तुत, थ्व मिखा, थ्व न्हाय्‌ 
जिगु ह्या कणकणत चिल्लाय्‌ दनी । 
जिगु आकांक्षा 

जिगु मन्तुना 

जिगु सामाज्याया भविष्य 

थ्व सिनाज्याया सुथय्‌ हे 

बमं कःगू हिरोसिमालिसें त्वायूचिनी; 
क्व सियाच्वंगु पुखली 

मुल्याहापि छबथां मस्तय्‌सं लाल काइ । 
लाइट मगाः | 

फोक्स मिलय्‌ मजूगु क्यामेरां काःगु 
छपा: किपा जिगु 

तज्याःगु अ्रंगलय्‌ 

हुसुलं पुयाच्वनी 

प्रत्येक फयूया इवक्काय्‌ । 


[_] 


~ छगूदिप छगू लासं 


न्हाय स्यंगु किपा/१४६ 


चाया अस्तित्व 


- योगेन्द्र प्रधान 


थ्व सुथ 

चाया चिपगु नसां प्वाःथनाच्वंगु । 
थ्व न्हि 

ल्वच थ्युह्वा नसंचाया संक्रमण । 

थ्व फय्‌ 

छग्‌ श्वास छगू प्रश्वास ल्वगिया । 
थ्व ल: 

न्हिः खे व हिया छसली ग्रयूलाः । 
उफ ! थन भ्वाइईइंया भुंवेपि भुजित। 
थःगु अस्तित्व छवेका: 

मात्र सुप:या वजन ज्वना: 

घलिकपी हुसुलुंपुयाच्वंपि माक:चात । 
उफ ! ग्राताहाँ ग्राताहाँ 

उफ ! त्वालाहाँ त्वालाहाँ 

झन भसुकाः भसुकाः । 

तेलकासा, 

थिइ धका: ख्यू गु ध्याक्‌चाय्‌ 

गुपचुप सूचुकाच्चंपि मस्त ! - 
ग्राज्जु काः बझ्या मन्तुनां 

गुलिखे मात्या 

छिमिगु पला:या प्रतीक्षाय्‌ दुं । 

ग्रय्‌ ! फाक्चिया पपु प्वीगू ल्हाःत 
त्वःधूगु कृत्रिम पुसाया ज्याभःत 

अय्‌ ! पुलपुलुगेराया विज्ञापन ज्वीगु स्टोरत 
बच्छिजक च्या:गु थांया मत 

खिमिसं स्यूला- 

थन गुलिखे पराग फ्वसाह्व:गु दु । 

पुवाचा पुर्‍या: लिहाँ वच्वंग 

ग॒लिखे तुति पला: लुफि हाःगु दु । 

उफ | लूफिहा:गु पला: 

थ्व माथंमवंगू लं 

कम्पास थे न्ह्यलुवा ज्वीगृ छगू ज:या ग्रभाव । 
थ्व सूर्यो 

अले ्रनगिन्ति मत ला 

तुयूग्‌ सलांया छगू बिन्दु 

हाकुगु ग्वरलय्‌, 

मखसा छको हुया स्व 

चाया ग्रस्तित्वं लायबुया हइ 

आदि व अन्त तक नं यःग्‌ बाय्‌ खना: । 
उकि हे स्यूला- 

उखून्‌ उखुनयाह्वा चां हे 

छिमित हिस्यानाच्चंग । 


[_] 


- छग दिप छगू लासं 


चाथा ग्रस्तित्व/१५१ 


जिग नगःया पख 


- सुन्दर मधिक मि 


जिगु नुग:या 

विलिबिलि जाःगु पुख्‌ 
भयवियाः बा: वने त्यनी 
जिन्दगीया धाकुतयसं 

वइत छयालब्याल याना बी 
प्रबले गन वने गन वने जूजं 
हथायसं मिखां पिब्वाना वइ । 


पहाडया लँय्‌ 

ले त्वःता ब्युब्य थः कुतंकाच्वना 
पहाडया दथइ गनं कापी स्वताना: 
थ:त दुवालाच्वना । 

गपायूक याक: जि 

थपायूस मृत्यु झ्वाझ्वासूग॒ याक:पनया 
कंहाःगू शून्यताय्‌ 

ख्वातूगु खसु दुने दुने 

तुनावनाच्वंगु दु । 

जिगु नुग:या 
बिलिबिलि जागृ पुख्‌ 
वा: बनेत्यंगु दु । 


प्रस्य: मस्तयूसं 

ल्वे हृत- भ्रप्पां कयूकाः ह्विताच्वनी 
एकान्त पुखू 

छ्यालब्याल जुइ 

महास सुचुका तयागु घा:या ही 
तिन्हुयाः म्हुलु छवम्हुइ । 


जिगु नुगःया 
विलिबिलि जा:गु पुखू 
न्ह्याबलें बां: जक बने त्यनी । 


| | 


- कोसल्वह ह्या: २: ११११ 


जिग नग:या पुखे:|१५३ 


जि बद्ध मखु ! 
विद्रोहय्‌ थ्वइच्वंगु ह्यपाःया म्य खः 


- सुन्दर मधिकःमि 


बहुजन हितायं ... जा:गु गृल्पा: वाचिगये धुंकल 

धम्मपदया फुसयूस 

संघम्‌ शरणम्‌ गच्छामि ... ज्यासलय्‌ मुग:चां दादां हेहेताये धुंकल 
ज्ञानमालाया लिक्वसं 

बिहारया बुद्ध ! मेनमत थें शान्त, यच्‌ जि 

पगोडाया तथागत ! मनसुन थें याउँ, सिचु जि 

मृतिइ कुनातःम्ह बृद्ध ला गूलि इतिमिति कं 

जारांतारां लँय्‌ जयेत । 


पंजारां फसय्‌ 

स्वांयाः पुन्हिया निभालय्‌ 

बृद्धयात गोतमं सिद्धार्थ धकाः अनुवाद याये त्यनि, 
शायद जि छपाः भवं खः ? 

यःयःह्मस्या यःयःगृ रंगं छ्वाकि । 

किग:या नकि ताना: जितः छग दयेके त्यंगू दु क्रस 
पूजाया गूर्खालौरी तया: जितः बृद्ध ल्वंह याये त्यंगु दु 
अ्य्‌ जि बृद्ध मख्‌ ! 

ग्रम्‌ जि द्य: मख्‌ ! 

यूगयुगनिसें थ्वइच्वंगु हीमी चाःग्‌ सः खः 
ट्यूपालय्‌ थ्वइच्वंगु विद्वोहया म्ये खः 

ग्रय्‌ जितः धम्मपदय्‌ जक स्वथनाः किलं नकेमते । 
ज्ञानमालाय्‌ जक कुना: ध्वगिके मते ! 

जितः लँय्‌ वने ब्यु 

ग्राकाश थं तःघंगु बीशों शताब्दीया सतकय्‌ बने ब्य 
जि पगोडा मखु, जित: सगरमाथा सिकं तधिये ब्य्‌ 
जितः हानं राहुलया बौ यायमते । 


जि न्यंक स्वये, 

छग्‌ विहारं जितः न्यः न्हयाका .तःगु दु 

छह्य भिक्षु चीवरया बन्दुक ज्वना: 

ख यात थें जित: पाः च्वं च्वंगु दु 

गृत्मस्यां चीवरया जादु महल दन, तक दयेकल 
छथ्वः मालात हु कन वइच्वन ज्ञानमाला हालेत 
गुकिइ तकुस्वां छफ्वः दु 

गृह्मसित उखुन्हु जिग न्हयःने 

गुह्मस्यां जबरजस्ति भां याना बिल, 

छथ्व: भिक्षनीत थ्व विहारय्‌ दु 

गुकिइ छु गुलाफ स्वां दु 

गृह्मसित पालं पाः 

नः त्वना बिल ! 


जि बद्ध मख्‌ ! विद्रोहय्‌... /१५५ 


सुजाता ! छं विद्रोह या 

ग्रंगलय्‌ रंग थें पानातःगु धमयात, 
अंगुलिमाल छ आक्रमण या ! 
चीवरं फिना च्वंपि सतांचातय्‌त 
बखंतय्‌त पाखया ब्यू छंगू तलवार । 


जि गौतम - खः लुस्बिनी नुग: जिगु 

जि बृद्ध - खः नेपाल जिगु सासः 

जि तथागत - खः सगरमाथा जिगु गौरव 

तर जि कां शान्ति मखु - विद्रोह खः. 

“सुना अन्याय सह याइ व भ्रन्यायी ख:!! कोलाहल जि 
न्यं थोंया यूगत 

“थ: हे थःह्म नाथ खः'' कोसल्वहं जि । 


[|] 


- ग्राल: तनी मखु 

जि थःत ल्हवयाः स्वयाग द 
- सुन्दर मधिकःमि 


जि दार्वीनया म्हय 

छाय्‌ वंशाख फंतुत ? 

प्रय्‌ जिगु ह्यागस सुइन ! 

भ्रय्‌ जिगु ग्रस्तित्वया खुसि सुइन ! 
जि गबले नं लोमंके मफ्‌ 

प्रौति मन्तुनां 

न्ह्याबले न्ह्याबलं कज्या याइ 
मिखा ला ख्वया वी 

जि ख्वबिइ हे लाल काये मफ्‌ 
बिरह ला बा: बया वी 

जि हाचाँ गाये मफु 

न्ह्याबले न्ह्याबले जि 

थःत ल्टवयाः स्वयागृ दु 

खः ख्वबिइ हे. जिगु प्रतीत मन्त 
तर उकिइ गुलि हलचल दु 

गुलि उत्तेजना दु 

लँय्‌ सतकय्‌ हुलय्‌ जि थःत वाँछ्वयागु दु 


जि थःत ल्हवया स्वयागु दु/१५७ 


बुई केबय्‌ लः जया: बा: वनागृ दु 
जि थौं खूरति विस्क न्या 

जि थौं श्राकसं विस्क इखं 

जि थःगु वतमानयात ख्वबि नापं 
ब्याग: तये मफु 

जि थःगु वतंमानयात 

तब्या याना यने मफु 

ग्रहो ... ! 

प्रय्‌ जिगु भविष्य नं 

चिनातल खनी माकःया ब्ह्योने, 

थ्व थां घय्‌पुना सम्हे फयाच्चंह्य वतमान 
थ्व सापारुया मिखा मिखाय्‌ 

थ्व ग्रप्रिलफूलया न्हाय्‌प न्हाय्‌पनय्‌ 
जि थःत गृगु मिखाय्‌ हह्वये 

जि थःत गुगु न्हाय्‌पनय्‌ प्वंके 

ग्रम्‌ ध्वःमा ! ` 

छं आकाश हुतिने धून धाल 

तर थों जिगु मिखाय्‌ ग्राकाश हाःगु दु 
तर थों जिगु म्हतुइ श्राकाश न्याःगु दु 
तर थौं जितः ग्राकाश न्वःगृ दु 
प्रयूनं मिखा थ्यने मफु 

म्हुतु थ्यने मफु 

कोतपवंय्‌ चिल्लाय्‌ दनी 

भीष्मया मौनताय्‌ ह्याउंइ 

जि थःत गब्ले नं भूमि यने बी मफु 
खः जि तने त्यंग दु 

खः जि त्वःफिये त्यंग दु 

जि थःत हाकुतेने ला घया थें मतिइ वइ 
तर जि थ:त माया वनी 

मांया मस्त थें 

जि थःत बृया जया 

जि गन थत्व:मफ्यू 

जि गनं थमतं 

ब्यांचाया फुति जि तज्याःगु दु 
खासाया अ्रभियान नं जितः मयः 
जि थ:त लहिना च्वना 

विधवां याक: काय्‌ थं 

जि थःत 

थुकिइ हे लुइकागु दु 

ध्वंया इलय्‌ संसार मरु । 


लबु गुगु दना वइ नं 


जिथःत हह्वया; स्वयाग दु/१५६ 


पाछाया जइमफ्‌ 
बरु न्हुया वन लाश मांयाग हं थज्‌ 


- बढ सायमि 


छ दत्तले स्व:थाय्‌ तक जि छन्त खना: 
जिगु ग्राकाश छ 

घरति छ । 
थौं जि मुक्त- छंगु ला, हि व दुरु 
खः मां ! (मिखा जायक ख्बबि तया धया च्वना) 
छन्त तंका 
जि यक्व: मां लुइका च्वना । 
'छं वाना थकेव जि गनया याक: जूल ? 

गनया हा:नाः मन्त ! 


लमन्ति नयेत स्वइ म्वानाच्चंगु ई 

ब्वलने त्यंगु प्रर्येक छंगु लूमन्तियात 

जि छुरां सुयाच्वना । 

खः मां ! छगु मृत्यू लिपा 

हानं छंग हत्या यानाच्वना । 

फुसा छं गर्वं या- 

छ मां छन्त स्याना: मां मालाच्वन 
गवं या- 

छं मचां मृत्यु स्याना: जिन्दगीत कः घानाच्वन 

तर 

जि खना: चकित थोंया माँ- अब 

विना श्रमया सन्तान जि ! 

भ्रस्वीकृत मख तर स्वीकार्य नं मज्‌ 

जितः यःसां संत्रस्त थिपि । 

जि- 

सीहा मांयात स्याइह्या जि! 

जि ग्यानापु थिमित 

मृत पूर्वजया हत्यारा जि ! 


जिके दुगु श्रद्धा खः 

ग्रले खः जीवन प्रतिया आस्था । 

“जि मचा” धाधां थःगु मुलय्‌, ब्वहलय्‌ 

पिण्ड ब्वलंका च्वंपि थिपि 

थिमिगु माःगु श्राद्ध खनी । 

गन खः: थिपि जिन्दगीया स्वच्छ सन्देश ? 

गन खः थिपि न्हूगु कुलांया उद्घाटन ? 

थ्व फसय्‌ सासः ल्हाःसां सदि सदि पुलां थिपि 
फुक्क जीवित चिहान- 

गन ध्वग्गी नवयाच्वन वंशया लाशत 

गन वालावालामि तु दाःगु संस्कार । 

तःमि थिपि पूर्खा वाना थक्गु फोहरया 

थिपि वइगः- मोहनिया ला हिला 


पाछाया जुइमफु बरु ,../१६१ 


थिपि थृवाः छ्वासया 
-दुवाया योनि गथांमुगः 
-क्वखा ग्रातपृतिया सभ्यता 
थिपि गौरव गोवर ल्हाःगु जीवनया । 
माँ ! थिपि गनया थिपि खः ! 
थिपि ला म्वानाच्वंगु संस्कृति 
सभ्यताया गौरवमय ध्वाँय्‌ ! 
जि खनाः छाय्‌ सातु मवनी थिमि ? 
ध्वग्गीगु लाश पाछाया जुइ मफुहा जि 
जि- मृत्यु थ्वाथ्वां जिन्दगी मालीह्वा जि 
मां | फुसा छं गवे या 
छं मचां थ्व गेराकीतय्‌त गोवरया मोहं मुक्त यायेत स्वयाच्वन 
न्हग॒ जीवन बीत । 
गवं या- 
छं मचां ध्वग्गीगु हिंग: फुक्क साः यानाः 
_ हवलाच्वन थौंया बुइ 
ब्वलंकेत यइपुगु कन्हय्‌ ! 
[| 


“ जः ७: १०६६ 

छंग्‌ लालमोहर खुइब्य जितः 


थः बीया मृत्यूइ हर्षोल्लास जुइत 
जि राजकुमार मखु । 


खः, जि असंतुष्ट 

जिग्‌ क्‌ जाःगु क्वथानाप 
खः, जिके बिद्रोह दु 
स्वयाः नं मखंछू याना: 
गपचूप म्वायेग 

प्रवृ त्तिनाप । 


बलात्कारया घा: 

बा लसपसया स्वोकारात्मक चि 
जिमि मांया जि 

जि उत्पत्तिया कारण 

जि बा! 

जि छंग॒ न्हूगु संस्करण मखु 
फगत ख्वा;पा; जक ट्युगु । 


- बुद्ध सायमि 


छंगु लालमोहर खुइब्यु जित:/१६३ 


स्याहा स्रस्तां थें एजन एजन यानाः 
ल्ह्यया काये मफु छंगु जीवन । 
सास ल्हाये मफुजि 

छंगु पुजाकुथिइ 

गन हत्या हत्याया दुर्गन्ध जक दु । 
मतित छग्‌ श्रद्धाया 

थौं पंगल:- जिगु पलाःया, 

छंगू ग्रापालं वस्तुतय्‌गु 

जिगु मिखाय्‌ म्‌ ह्यूगु दु । 

बा ! छंगु ग्राम छातिया तक्माय्‌ 
छाय्‌ जि थौं सुलप्या खनाच्वंगू ? 


थःगु वस्तुत गिद्ध दायेकाः 

ई घृत्काः घुत्काः 

बा! जि म्वायेमफु छ थे 

थःगु इच्छात नया: । 

थौं जिगु तुतिइ श्रल्याख लत 
इतिमिति कनाच्वगू दु । 

पिब्वयेत थःत 

थौं जिग कथु सकसक मिनाच्वंगु दु । 


छ मखु वा 
छंगु संस्कार व मनोवृत्तिया लालमोहर खइब्यु जितः 
जि ला अन हे कुनाच्चंगु दु । 


क 


- जि: जिगु वतमानं 

जिक फगत छग न्हुगु आकाश दु 


खः, छिमिके यकव: तीथंया जल दु 

जिके प्या: चाः लंकेगु फगत छपासः लः दू । 
जइफु छिमिसं बियाच्वंगू आरती लाखबत्ती 
जिगु ल्हातय्‌ वस छप्वा: मत दु । 

छिमिके आहुति म्वाका तःग यज्ञ 

जिके ला कःनि छुइगु मक: 

पूचागु ल्हा: पनेत क्वा: छमक: । 


खः छिमिगु पला: पतिकं पौराणिक बाख 
कियातःगु इतिहास दु । 

छिमिगु मनतुनाय्‌ इतिहास पुरुषत झ्वः छु वह 
छिमिगु प्रत्येक कुत:या हःपाः जया: । 

खः थों नं थन कृष्ण दं वइ 
स्याना नं सुं सीला या उपदेश ब्यू वइ । 
ख: जिके इतिहास मदु 
जिगु न्ह्यः ल्यू व महापृरुषत मदु 
गुलि नं दु जि नाप- 


- बुद्ध सायूमि 


जिके फगत लग म्हूण ग्राकाश दु/१६ ५ 


- इतिहासं वानात:पि मनूया पवे: दु 

- इजिप्टया पिरामीड, चीनया प:खा: खो 
थाःगु जनपाः दु 

- इतिहासं लिलाम याःह्य गुलाम दु 

- सुयात क्वखायेकेत मा:हनात:गु मनूया छयों दु 


श्रद्धाया छयंनय्‌ न्हुइ लःलःधाःगृ जिके संसार मदु । 
पवना ल्हा: नं ग:कीह्म वामन अवतार मख्‌ 
सिति ब्यूगू वस्तु सराः भाषीहा 
जिके मगः गांया व बुरिहा मां दु 
जि मस्य, जि नाप रावण दु, मदु, 
तर अपहत कला:या सतीत्व सुमां परीक्षायात 
सुनां बलात्कारयात मिसाया श्रस्तित्व 
जि नाप व राम मदु। 


बवछ्गु छ्यो बिलि.बिलि मिखा 

पयेन वंह्य कलाः दं वयेवं लुखाय्‌ 

ल्हाना म्हुतु दुतकया च्वंह्म 

खः जि नाप व च्यांगवा दु । 

पुजारि याकू थें पेशा याना च्वनी छिमि देवी देवता 
जिग न्ह्योने ला व कलाकार दु 

सुयां पति च्वका च्वकाय्‌ 

सुनां कथेच्याःगु पालिया ममताय्‌ 

छिमि आस्था ब्वलना मूत जृइत आयबुया च्वनी 
खः पुजारि तिरस्कृत, जि नाप व कलाकार दु । 

जिके छुं मदु- 
वां खाःग्‌ घालं पिज्वये मफुग पीडाया सः दु 
पिब्वये मफया युगं युग भ:न्हुयाच्वंगु निरीह 
नुग:या मलः दु 
खो थाःगु छग छग, शब्द न्हूगु अर्थं फ्वना पला:पतिक 
दं वःग दु 
खः जिके छं मदु 


फगत छिमिगु इतिहासया इतिहास दु 
मन्‌या सभ्यताया शुरुवात दु 
छगू न्हग॒ ग्राकाश दु । 


[_] 


- नेपाल : थ्यल्या ३४ : ११०६ 


जिके फंगत छग्‌ नहु श्राकाश दु|१६७ 


इम्स न्याययात कनाबिल 


- भ्रमतरत्न तुलाधर 
न्याय 
लय दथुइ च्वनाः 
ल्हाः फया: न्यायं फ्वनाच्वन 
उकि 
वयात इम्सं सिखलं चिनाबिल ! 
न्यायं धाल- 
जि न्याय खः, जितः मुक्त यानाब्य्‌ 
इम्सं न्यत- 
छ न्याय ख: धायेत छंके छ दसि दु ! 
न्याय संक ख्वइच्वन 
वयाके ह्यिचाय्‌ सुइगं सिफारिस मदु ! 
वयात इम्सं जेलय्‌ कुनाबिल ! 
छचा:खेरं अन्यायया प:खा: दनाः 
म्‌-लुखाय्‌ वह:या तालं ग्वयाबिल ! 
सुं नं निर्दोषया ख्वबि खना: 
करुणामय न्याय नं हिहिलं ख्वयाजूल 
वा ललं हे तुसि खया: न:गु न्यायं खनी धका 
इम्सं वयागू मिखाय्‌ हाकु धकि तयाबिल ! 
पिने दन्न निभा: थियाच्वन 
दुने धाःसा कां थें ख्यू या बिल ! 


[_] 
न्गं १: ११०० 

चचट्यग्‌ पःखाः, चिवा कयाच्वंग मिखा 
- श्रमतरत्न तुलाधर 


पःखाः पःखाःतय्‌ पःखाः दुने पिने 
तपस्या च्वंच्वनी छगू पःखाः 
प:खाः पिने, पःखाः दुने 
चिवा कयाच्चंगु 
भूलूखायाग मिखा 
लःया किचलय्‌ 
दुना दुना वंगु किल्लाया प:खा: 
चचटह्यूग निभाः 
जीवन 
स: मदय्‌क हालाच्वंगु म्ये ! 
महम्‌द गजनवोया पालय्‌ 
दृलंह:ः खण्डहर कोसः बीग प्रतिज्ञां 
घस्वाना दनाच्वम्ह भुलूखा 
पःखाः ह्वतं चिवा कयाच्वंगू मिखा 
गंडा-की थें बँय्‌ 
तना तनावंगू मिलाया प:खाः 
च्वच्व लूग कंभा: 
जीवन 
जः मदुगु सन्ध्यां हि भ्याःगु क्रस थें ! 

[ 

- सितु ४७ : १०६२ 


चचहपूग्‌ प खाः, चिवा कयाच्वंग मिखा/१६६ 


रियलाइजशन 


= अरसृतरत्न तुलाधर 


छु किच: बिना सगः 
गुलि यच, लयूता खनेदु 
तर आदम ज्ञानया फल 
नये हे मागृ खः, 
उकि न्हुन्ह॒ग रंग 
सरग :या क्यानभास ग्रहण याःसां 
थःगु खासा थें थःत्व प्वंकाः 
सागरय्‌ ग्र न्यना वंक विस्तृत 
नांचा थे त:फय्‌ दथुइ नं 
प्रकाशस्तम्भ थे झो च्याय फय्‌ माग | 
थ्व विश्वव्यापी गर्गनतय्‌ न्ह्योने 
भी पसियस जया: न्ट्यज्याय्‌ माःग दु, 
हिरा, लो ह खःसा लो हया मू मदू 
भोसं हिराय्‌ च्वंगु हिरायागु मूल्यांकन याये मागृ दु, 
उकि हे कोसं लो ह ततछ्याना: 
भ्वयूकासा म्हिता लय्‌ ताय्‌ फुगु 

कारावासंया,कयूक्‌ंगु मिखां 

भीत नं कये कुकेफु 

उकि भीसं स्वयम्भू चीभाःया मिखां 
आस्था व अ्रस्तित्वया पाठ ब्वने 
पहेली दुनेया फर्मलायात 

न्‌ मानवताया यन्त्र हल याय 
वरावासया रियलाइजेसन 

भोसं नं ज्ञात याय ! 


[| 


- सितु ४७: १०६२ 


रियलाइजशन/१७१ 


थोंया मनत 
- भगतदास श्रेष्ठ 


थोंया मनूत 

न्हि स्वकः म्वाइ 

न्ह्यूकः सो 

सी व म्वायेया थुग्‌ ग्रन्तरय्‌ 
मनू यालांप्यालां वनी 

ताः ताः क्वंय्‌ पिहाँ वइ । 
इतिहास थुकथं थूकथं क्वचाइ । 


[| 


- जि अले जिगु विश्व 

हिख्वं थाःगु खुकरी 
जंगबहादुरया म्हगस 


- भगतदास श्रेष्ठ 


हिया हिबा: स्वयाः म्वाइम्ह जंगबहादुर 

हानं छक: ग्रःकथं म्वायूचुइका स्वयेग कुत:यात 
व माथवर [सिहया हत्याय 
व कोतपवया श्रापालं ग्रापालं षड़यन्त्रय्‌ 
जंगबहादुर न्हन्हग॒ देगःत दनी 

न्हुन्हगु षड्यन्त्र बुइकी 

म्यूजियमया हिख्वं था:गु खुकुरी 
जंगबहादुर हानं हानं पुतु पुइकाः स्वेच्वनी 
छगू अ्रज्‌ चाःगु म्हगस 
छग तीव्र महत्वाकांक्षा 
थ:गृ तुति पालिया प्रत्येकं महानताय्‌ 
थःगु संस्कारग्रष्ट इलात:गु न्द्यपुइ 
सशक्तताया शंख पुयकेगु कुतः जुयाच्वनी 
प्रत्येक इतिहासया पानाय्‌ 
छपा: न्हुख्वा: (रवरं भुनातःगु पुलांख्वा: ) 
च्वद्यला: च्वद्यला: न्ह्या:वनाच्वंगू 


हिख्वं था.गु खुक्री ... (१७३ 


प्रत्येक प्रभियानत 
स्वब्यानाः स्वब्यानाः वनाच्वंगु प्रत्येक ग्वसा:त 
हानं छकः थनेत थनेत स्वेच्चन 
क॑ हालाच्वंगु थ्व युगयात झ क ध्‌ थनेत । 


तानाशाही 


हानं हानं हि भ्या:गू खुकुरीया म्‌.मालाच्वन 
हानं हानं हि भ्याःगृ ख्वंगू हिया मू हालाच्वन 
कि हानं हानं हिटलरत थम्वायेब्यु 
कि हानं हानं ग्यास चेम्बरत थवयेब्यू । 


[_] 


- जि झले जिगु विश्व 

आकाश, 
वत गबलं ब्यागलं तये फंमखु 


- भगतदास श्रेष्ठ 


महिक चाःचा: हुला: 
थःग म्‌ कतंव्यय्‌ भ्या: भति है मस्यंकुसे 
प्राकृतिक एतिहासिकताय दुने 
छकुचा स्वार्थवश 
छकुचा महत्वाकांक्षावश 
प्रत्येक व्यक्ति, प्रत्येक दल जुजुं वनाच्वंगु 
थ्व संक्रमण इलय्‌ 
एकताय्‌ अनेक नाटक ह्वह्व 
मन्‌ स्वयं थःके हे कःकाय्‌ स्वःथें 
घलःमलः जज न्ह्यानाच्वन 
प्रत्येक मनखं 
जब भझी' या उपहास या: जुइ 
प्रत्येक मनुखं 
जब 'चार्वाक' व 'सावाक' दुने थःत छ्यः जुइ 
लिच्व:, बस, लिच्व: 
मछि-मछिगु भूमरिइ हे थःत कात्त्‌ -कायेकाव वनी 


प्राकाश, बेत गबलें.. (१७५ 


थ्व ब्यागलं च्वनेगृया नामं 
थ्व ब्यागलं तयेगु, तयेकेगृया नामं 
छकुचा उत्सुकतादुने 
छकुचा लोभया दुने 
थःया अस्तित्व पिब्वयेत स्वस्वं 
लिकुना:, लिक्‌ंकाः चिल्लाय्‌-मिल्लाय्‌ थनाबी 
महत्वाकांक्षाया धे घे कासाय्‌ 
बरु धरती हे चुं चु यायेत स्वयाबी 
मनू हे मदुगु छगू उजाड पृथ्वी यानाबी 
खः व मन्‌, छ मन्‌, जि मन्‌ 
खः व्यक्ति ब्यागलं तयेफु 
पुचः पुचः ब्यागलं तयफु । 
तर, 
सूर्य यात गवलें ब्यागलं ब्यागलं तये फंमखु 
प्राकाशयात गबलें ब्यागलं तये फेमखु 
फय्‌यात गवलें तये फंमखू 
‘ x 
न्ह्याकको हुइत स्व छ 
न्ह्माक्को प्व: चिइत स्व छ 
दुस्स्वप्न खः थ्व 
दुस्साहस खः थ्व 
ब्यागलं गुलि गूलि तयेत स्वल 
उलि उलि हे भ्रप्व: माःमा:गु ज्वलंत यक्वं, यक्वं पिने लाःवनी 
थन सुं सुं मन्‌ सम्पूर्ण मखु 
थन छुं छुं दे सम्पुणां मखु 
उक है ला आकाश न्वखंक न्वानाच्वन 
खबरदारी यानाच्वन 

ब्यागल छगू सरा: खः 

ब्यागलं छगू ग्रवनतिया चि खः 

प्रत्येक यूगया निम्ति 
भी ब्यागलं च्वना, तया, तयेके सया ला 
न्हि गक: सिनाः छकः म्वायेमाल 
स्वेगुं इशाराय्‌ जक हे स्वानाच्वना, बायाच्वना, फायाच्वना 
थःगु मौलिकता बह्लः तयाः 
थःगृ न्ह्यपु लिलाम यायां 
गुलि बरवादी फेच्वनेमा: थन 
थृभनं थःत हे म्वाय्‌-म्वाय्‌चुइकाः 
घाःघाः दुनेया उकुम ल्वय्‌ थ्व 

वासः याइम्ह डाक्टर ग्व ? 

ल्वय्‌ लंकीम्ह वंद्य ग्व ? 
झोलिक्क तया: म्हसीके, 
थ्व घाः घाः याइगु ल्वय्‌ पुकोपिन्त 
कि दुदिनया म्‌ हात छु छ ख: ? 
कि दुर्याग्यया म्‌ च्वःत छु छु खः ? 
झी ब्यागलं च्वंच्वना धर्मया नामय्‌ 
झी ब्यागलं च्वंच्वना लागाया नामय्‌ 
भी ब्यागलं च्वंच्चना इलाका नामय्‌ 
भी ब्यागलं च्वंच्चना तःमि चिमिया नामय्‌ 
खः थ्व नं स्यू भीसं 

छयलेत नं तयार दु झो 
ज्यलेत नं तयार दु भी 
मा:थाय्‌ माःकथं 'ब्यागलं’ न्हंकेत । 

[) 


- जि अले जिगु विश्वं 


वेत गबले ब्यागलं तये फं मख्‌ |१७७ 


वसन्त अर्थ हं लिहां वन 


- आनन्द जोशी 


खः ला थुगसी नं 
बाउंगु जीवन बुइकेगु यक्को इच्छात म्वाकाः 
वसन्त दुस्व: वःगृ दु भीथाय्‌ 
तर, बु या चा ग्रथे हे बेहोस तिनि। 
ल: त्वने मखना: 
बया चा ग्रथे हे चिरिचिरि बाया च्वन तिनि । 
उकि, 
वा-पुसा ज्वना: वा पीत वःम्ह ज्यापु 
बु इ फि त्वपुना च्वंगु खना: 
लागिमिगि चाया: लिहाँ वं थं 
वसन्त लिहाँ वन थुगुसी नं थनं । 
खः वसन्त हानं छको लिहाँ वन- 
झोत, भीग असमथतायात हिस्याना ! 


[_] 


- विस्थापित जि- जि, मख्‌ 

थः दुनेया मनया संकतय्‌ 
न्ह्याः वने मफगु ल्हाः-तुति 
-जि ... जि सखु 


- आनन्द जोशी 


सुथय्‌ बुइम्ह सूर्य नाप तुं 
गंगु फिसलय्‌ समुद्र ह्या: 
प्याकेगु इच्छात इल्‌ल्‌ल बुया बिइ जि दुने ! 
व इच्छा यक्को स्याना: 
प्रत्यक नह छप्यय्‌ जा, छगः ध्यबाया निति 
य्यः मदुग देगलय्‌ 
थः दुनेया मनया बलि विद मा:गु बाध्यता 
बाध्यताया उपक्रमय्‌ तक्यन जिन्दगी मनूया ! 
(अहो, सुं मदु थन 

जि । मनू । कोलम्बसयात 

थ्व बाध्यतां मुक्त याइपि ! ) 
थ्व वाध्यताया पःखाः थुनेत 
गुबले जिल्हा: लह्वनेत स्वया 
ल्हाः मदु जिके ! 


थ; दुनेया मनया संकेतय्‌ . /१७६ 


तुति हह्वनेत स्वया 

तति मदु जिके । 

मि हह्वयेत स्वया 

म्हृतु मदू जिके ! 

जिके दकव दयाः नं छु मदु 

छुं दयाः नं छुं मदु थ्व इलय्‌ ! 

खः, ल्हाः ब्याग: जि नाप 

तुति ब्यागः जि नाप 

म्हुतु ब्याग: जि नाप 

न्ह्यपु ब्याग: जि नाप 

दक्को ब्याग: जि नाप 

कुञ्जनी ! छ स्यू ला 

जिग्‌ हे ल्हातं दनाच्वन पःखाः 

पःखाः छचाखेरं जिगु हे योजनायात कुना ध्वगिकेत ! 
थः व थः दुनेया दत्थृइ पःखाः 

गति व खुसि दत्थृइ पःखाः 

दना च्वंम्ह व सु ? 

व ला जिग हे ल्हाः जुयाच्वन ! 

म्वायेत स्वःग प्रत्येक कुत:या हत्या याना: 
हि हुया: जिगु लनय्‌ 

जितः हे हत्यारा घोषित यायत' स्वया च्वन व ल्हातं ! 
तुति खुसिया गति 

खुसिया गति जुयाः न्ह्यायेमाः तुति 

तर, वहे ध्वग्गीगु इतिहासया सीमित लंय्‌ 
इरूथिरू जयाच्वन तुति 

जिगु हे वतमानया म्हय्‌ न्हुतु न्हुया ! 

म्हुतुं ला सः ल्हवये: 

छग्‌ श्रृखला दुने कुना: यंकाच्वंगू जिन्दगीया पं लिना: 

तर, म्हुतूं ल्हवयाच्वन-विरोधया सःत 

जिगु हे विरोधय्‌ 

थः दुनेया मनूया विरोधय्‌ 

उफ्‌, थः दुनेया मन्‌ नाप म्वायेत 

म्वाना बीत असमर्थ थ्व इलय्‌ 

ल्हाः । तुति । म्हुतु । न्ह्यपु 

जिन्दगीत 

मनूत ! 

प्रा: ला विरोध दु 

विश्वासया स्वांमाय्‌ 

विष ल्वाकज्या:गु ल: बिया च्वम्ह जिगु हे ल्हाः नाप 

दिशाहीन लँय्‌ न्ह्या: वना च्वंभ्ह जिगु हे तुति नाप 

संल्ह ब्वलंके त्यंगु प्रयासया विरोध याना च्वंम्ह 
जिग॒ हे म्हुतु नाप ! 

छाय्‌ वाध्यताया पःखाः थुनेत मदनल्हाः ! 

खः, ल्हाः ला दनेमा: थः दुनेया मनूया संकेतय्‌ 

तृति ला न्ह्यायेमाः थः दुनेया मनूया संकेतय्‌ 

म्हुत॑ ला सः पिज्वयेमाः थः दुनेया मनया संकेतय्‌ 

चाय्‌ कि- 

जि स्यू- 

थः दुनेया मनूया संकेतय 

न्ह्याः वने मफुग्‌ ल्हाः तुति- 

जि ... जि मख्‌ । 


- विस्थापित जि-जि मखू लि 


थः दुनेया मन्‌या संकेतय्‌ .., /१८१ 


मिया अन्त्य ला साधारण जइ हे फ मखु 


4 


- आनन्द जोशी 


मि खः 

वया श्रन्त्य ला साधारण जुइ हे फ मख्‌ 

कविता खः 

वं थिक्व जिन्दगीत ला नह्यलं ब्वानाः च्वने हे फे मख्‌ 

छं खें हे खन जुइ थुगसि- 

षड्यन्त्रया पःखाःया ल्वहं, जेलया नं नं नायावंगु-मिया क्वा:जलं 
भ्रमया सिख: चफफुना पिहां वःगु जिन्दगीत- कविताया चेतनां 
ख:, च्यूता हे मतसें जूसां 

मिया क्वा:जलं/ कविताया चेतनाया ल्हात 

थारा न्हुइक थिया हे वनी जिन्दगीतय्‌/मनूतय्‌ 

न्ह्याक्को हे मखं थें याना जूसां 

““तेज्जू” याः हे वइ 

दिशा संकेत याना हे वनी इमिसं 

गथे कि- सुनानं वास्ता हे मयाःसां 

प्रत्याय सह यानाच्वंगु पुचलं | 
न्यायया लागि न्यायालयया लुखा धाराघारा या: हे वनी छन्हु 
गथे कि- मखं थे याना वंसां | 

जलं लित्त लिना बिस्यु वनेत बाध्य हे याइ ख्य यात । 
गलिख द॑ निसे 
जि छिमित थना: च्वना- कविताया चेतना |कविताया मिया क्वा:जलं 
श्रहो! छिपि ला शंख-की थें कयकुना म्वायूगुलिइ हे ग्रभ्यस्त ! 
शंख दुनेया परिधियात है विश्व भा:पिना 
म्वानाया नामय्‌ फगत सास: यिरुथिरु जुइका 
अशक्त याना यंकाच्वन थ: थम्हं थःगु हे वर्तमान [भविष्य ! 
वनाया नामय्‌ छगू घराय्‌ ब्वाँय्‌वनाः 
थम्हं थःत हे वधाइ बिइगु उत्सवय्‌ व्यस्त छिपि ! 
खः, खछिमिसं मखं, छिमिसं मथ्‌ 
छिपि ला म्वानाच्वन- जग मदुगु छ दुने 
छिपि ला- हा मदुग सिमा 
चलः वनाच्वंगृ गृ । 
थौं, जि|जिगू कवितां 
मोक्ष याना हे विल छिमित 
व ग्यानपुगु तहाकःग्‌ सम्मोहनं 
प्रा, न्द्यावनाच्वन छिपि/जिन्दगीया पुचः 
न्हूगु विश्वासं जाःगु पलाःनाप 
थःगु वर्तमानयात थःगु हे योजना ब्रनुरूप दयूकेत 
न्हगू म्‌, मान्यता स्थापना यायेत । 
स्व, थ्व इलय्‌ 
दण्डित यायेत वःपि पुचःतय्‌के च्वंग 
खिप: दकक्रो च्वच्चफुनाः 
प्रमिथियसं धा:गृ दु- 
“जितः दण्ड छाय्‌ ! 
षड्यन्त्र यानार्चवंप ला छिपि हे खः 
खः, छिमिगु दं दया कुतःयात छ्याना बिया छि 


मिया भ्रमत्य ला साधारण .., /१८३ 


षड्यन्त्रया धर्कि उला बिया 

खः, जि मि हया|जि चेतना थना: बिया 

थ्व ग्रपराध मखु 

ग्रा, प्रत्येक ई|थ्व ई|कन्हेया ई 

जिगु ख:[मनूयागु खः|जि ल्यूल्यू वयाच्वंपि जिन्दगीतय्‌ग खः 
सुनानं पनेत स्वयेगु व्यर्थ श्रा: थ्व कुतःयात ... 1! 
प्रमिथियस व्ह्या:वना च्वन 

ल्यूल्यू भ्रसंख्य जिन्दगीत नं न्ह्याःवनाच्वन 

मुक्त सासः ल्हानाः 

चकंगु सगः स्वयाः 

चकंगु ख्यः पाखे ! 


गर्व दु- कमसेकम जिन्दगी ला थौं- 
ल:यात ल: ला धायेफत 

फय्‌यात फय्‌ ला धायेफत 

ज.यात ज: ला धायेफत 

मियात मि ला धायेफत । 


[ | 


- खेलुइतालं; ११११ 

वर्तमान इवेप्यगु कचिघाः 
- पुष्पराज राजकणिकार 


ब्यागलं च्वनेग्‌ खें ल्हाये 

नग: मछीसे च्वनी 

ग्रयूनं केतु घाँय्‌ वामां ब्यागल तय हे माः । 

मिलनया खं ल्हाय 

झ्यातु कोबिइ मफया ग्वहालि फ्वं थं च्वनी 

प्रयनं सृष्ट्या लागि मिलन जुइ हे माः। 

गुलि ब्यागलं च्वनेगु खे ल्हाना- शुद्ध जुइत ग्राखे थें 

गुलि मिलनया खं ल्हानाच्वन- जाकिइ वा ल्वाक छ्याय थें 
पित्यापि ग्राय्‌ बुइका च्वन- जा गवले बुइगृ थें । 

चिर्काप 

प्राशाकुति मिखां स्वं च्वन- मि तयेत- कुचा कुचा दलावंगु 
प्रयनं, गये तोते फे मिजलाया आश यायेगु । 

उक, पासापि 

आखे मखु 

वा जक ल्यया बिउ 

थ्व खालीगु प्वाथय्‌ 

सर्वाया मखु 

ग्राखेया मखु 

जाकिया जा छपे याकनं तया बिउ। 


= वर्तमानं इवेप्युगु कचिघाः सुति 


वतं सानं इवेप्यगु कचिघाः/१८५ 


य॒द्ध-घोषणा 


- पुष्पराज राजर्काणकार 


जि दुने 

जि ध्वदूक्क पतिकं 

जिगु लें चल: वंगु दु 

संकल्प चिरिचिरि बाःगु दु । 

जि दुने 

जि खंक्व पतिक 

संसार मखनाः जि कां जूगु दु 
जि दुने 

जि त:क्वः पतिकं 

समाज दत्थु जि लृयावःगु दु । 
जि दुने 

जि वुइवं 

लाश द्य:ने जिन्दगी द्वं फायेकाः 
जिन्दगी भा:पाः कुबियाः कुवियाः 
ठाणा 

जि दूने 

जि सिइवं 

स्वार्थया बलिदान फयाः 

ख्यू सुपाँय्‌ गुना: गृनाः 
स्वाभिमानया निभाः चकंगृ दु । 
जि दूने 

जि ध्वदुक्व पतिकं 

जि दुने गौमनं छ्यं लह्वनाहःग दु 
दुरु त्वनाः सपं 

थः दुने थः शत्रु ब्वलंग्‌ दु 
रणक्ष॑त्रया घोषणा यानाः थः दुने 
शत्रु नापं ल्वाये माःगु दु 
संसारया दकलय्‌ तःघंगु युद्ध याये माःगु दु । 


[ | 


- सितु ६८ : ११०५ 


य॒द्ध-घोषणा|१८७ 


जीवन्त जीवन 


- पुष्पराज राजकणिकार 


म्हगसयात क्बब्यृ-ब्यु 

जिन्दगी धुसि लुइधुंकल 

म्वाय्‌गुया लॉभय्‌ तक्यक्यं 

जिन्दगी त:क्वः सी धुंकल 

बा ग्रा: छकः सीगृया साहसय्‌ म्वाय्‌ । 
बक्सिसया द्व्य्‌ जिन्दगी मामां 

ग्राशां गुलि द्याय धुंकल 

“सुनां काल द्वं काल, सुनां बिल द्वं बिल” म्हितुम्हितुं 
जिन्दगी फुसलु जइ धुंकल 

बा ग्राः छक: अ्रधिकारय्‌ दुग्यंगु जीवन म्वाय्‌ । 
दु ग्य: मद्गु खं बत्ताय्‌ लिधधं 

ल्हा: तुति खतंनय्‌ धुकल 

ग्राकाशं कुतू बइगु जिन्दगी पिप्युं 

मल्वायकं हे बुइ धुंकल 

वा झा: छुक: ल्वायूग॒या जिन्दगी म्वाय्‌ । 
सुरक्षाया तालं ग्वग्व 

जिन्दगीया लुखा हे मचाय्‌ धूकल 

वा ग्रा: छकः चकंगु पपुया जिन्दगी म्वाय्‌ । 
धुलं गगं | 

जीवन बिरूप जुइ घुंकल 

किलं ननं 

जीवन भ्वाभ: जुइ धुंकल 

बा ग्रा: छुक: न्हूुगु जीवन म्वाय्‌ । 


[_] 


- खेलुइता: १०: ११०६ 


ज्ञीवन्त जीवन/१८६ 


जिमि काययात स्वयाः 


= :नमं देश्वर प्रधान 


जि पुता | छ जितः गलि यो उलि जि 
थःत थःम्हं तं येके मन ! 
जि हिरा ! थ्व जितः गुलि छंक्य खना 
थःके थःम्हं उलि खंक्य मन ! 


जिके मिखा दु दयां छु याय्‌ तर 
थःगु गुकं ख्वाः थःम्हं मखं 
थोंतल्य जुल जिगु निति “जि! उकि 
न्हायूकं दुनेया किच: जक ! 


तर थौं जि पूता ! जिग ब्याक्क मिखा 
छगू मिखा दुन्य लूगु खना ! 
छं स्वःगु जितः, छ खंग जितः 
थःत लुया दुन्य जि च्वंगु खना ! 


जि पुता ! छ उकि गन मात्र पुता 
स्वेत कयाः जि जन्म विया, 
बरु थीं थ्व घडी छ जया बिल दः 
जिगु ब्याक्क जि” या हे ख्रष्ठा ! 


[1 


१९०|नेपालभाषा कविता संग्रह 


कविता 


- नमंदेर वर प्रधान 


छं निति जक जीवन फुक्यगृ 
थूलि जक नं जिगु लक्ष्य मख्‌ 
छंगु व करुणाय्‌ निर्भर केवल 
सीमित जिगु थुगु प्यास मख्‌ । 


खः जि दयूका, स्यंका जि हे 


भावुकताया चित्र उगु 
किन्तु थुकि सो छंगु व ख्वाःया 
रूप कया स्यंक्ग मदु । 


स्वेतं ब्यू्ग्‌ व वचन लिफ्याना 
छन्त लिहा वा धेगु मदु 
जिगु निति जि स्वैतं क्यके 
जिगु मतिनाया सार मख्‌ । 


[| 


कविता/१६१ 


कविताया लिसः 


- नसदेश्वर प्रधान 


छन्हु॒ एकान्तय्‌ कविता खन्यवं 
पृथ्वी ख्वइहल हीही ललं 
थःगु नुगःपा उसि उसि यानाः 
पृथ्वी धाल “कविता न्य !” 


जिग कोमल फय्‌ भ्अरम्मृतमय लः, 
जिगु उवर चा, धरती न॑, 
फुक गन, फुक तन, फुक सुत प्रिय थौं 
मरुमय जूल जिग ब्याक्क फुक ! 


पृथ्वी थृकथं ख्वःग्‌ खनाः अलय 
कवितां लिसलयू धाल श्न 
“ख्वयूमते पृथ्वी ! अ्रमृत बरोबर 
बरु जिगु प्रिय थुगु ! बिन्तिखँन्य ! 


जबतक दइ थन प्रिय थुगु कविता 

बाझः जइ मखु छु हे नं, 

थनया लः, जः, थनया चा, फय्‌ 

सुइमखु फुइमखु गुबले नं !” 
[] 


१६२,निपा लभाषा कविता संग्रह 


जि/जिन्दगी 


जि 
छग: म्वाभ:गु मोटरथें 


दुर्घेटनाया यक्को सम्भाव्यता घाना: 


ख्यू गु दिशाहीन लँय्‌ 

थ:यात जेक्जेक्‌ 

क्व:क्व:च्यु न्ह्या: वनाच्वना । 
यचुस्से 

चुलिजायावःग 

वाउंगु स्वाँतयूत न्हतुमतु न्हयाः 
जि 

जिन्दगी मालाच्वना । 


जि भ्रव्यवस्थित, 

जि अनियन्त्रित, 

संचितिया नामय्‌ 

जिन्दगी 

केवल घाँयूमो थें जक मोया बिया, 


- त्रिरत्न शाक्य 


जि|जिन्दगो/१६३ 


लाय्‌ न्ह्याक्को त:सां 

घाटा स्वयाच्वम्ह बंजा:थं 

ह्वनेत स्वःलिसे 

गुनावनाच्वगृ, 

जिन्दगीया विशालता धेग 

ख्य्‌ग्‌ छकू कोथा, 

गन जि 

जिन्दगीया फुकक परिभाषात क्वचिना विया 
संचालित ज्वी मफूग 

ल्हा:, तुतियात 

तस्वीरया क्यानभासय्‌ ब्वया बिया । 


क्वे प्वाः ह्वतं खने दइगु 

केवल 

क्वलाछि ग्राकाशयात 

जि चकंगु सर्ग: थें स्वया बिया । 


[ | 


१६४/नेपालभाषा कविता संग्रह 


कविता/कवि 


कविता 

खुसिया निरन्तरता थं 

क्‌ कुलामयूतक 

त्वाः मदय्‌क न्ह्याः वनी । 


कविता 

ताल्लाया वर्षार्थे 

बाभ:गृ बुझ 

ल: जया: फूचाया बी, 

युगीन ह्यूपा:या निति 

कविताँ 

बेंयू संकल्पया न्हूगु बां त्वःत्वःतावनी 
ख्यू थासय्‌ 

नसंचाया 

न्हू सुथ दुतिनेगु म्हगस लुइकाच्वनी । 


- त्रिरत्त शाक्य 


कवि /कविता/१६५ 


कवि 

तिसिनातःगु स्वकंग्वाराथें 
शक्तिहीन जया: 

गतं ध्याकुनय्‌ धीचिनाच्वनी, 
घचापति 

कवितां दनाव:गु 
ल्यायम्हचातय्‌ 

“इन्कलाव' या सः 

पचे याय्‌ थाकुयाः 

कावि 

ह्वातां चालाच्वगु 

क्वथाया लुखा गल्लाक तिना बी । 


0 


१६६/नेपालभाषा कविता संग्रह 


सुथ- छग घोषणापत्र खः 


उवर चाय्‌ दनाच्वंगु 

कठोर पहाडया उच्चताय्‌ थजु 
बाय्‌ 

पहाडया कपिइ 

ग्वारातुलाच्वंगु 

गां, बेसिया लागाय्‌ थज्‌ 

वं 

दियात थ:नाप कसिक्क घयेपुना 
पिल्ह वयेफु । 


थःत 

स्वताक्क ज्वनातःगु 

चाया क्रूर पञ्जायात 

झातापाता यानाः 

तिफ्याये मफुगु सग:नाप प्यपुना बीफु । 


- त्रिरत्न शाक्य 


सुथ-छग घोषणापत्र खः [१६७ 


वयाके थः दु 

थःयाके तिफ्याये मफुग्‌ भ्रायाम दु, 
वं 

द्यनांच्वंपि चखूं बखुंतय्‌त 

पपू चकंका ब्वये छिक 

यचुगु सर्ग: दयेका बीफु । 


सुकू गनावंगु 
स्वाँ सिमातय्‌त 
जिन्दगीया माकुगु सवाः थना बोफु । 


व 
चाया समाप्ति नापं 


षह 
घोषणापत्र जया बीफु । 


[ | 


१६८/नेपालभाषा कविता संग्रह 


हात बजार 


- केशवमान शाक्य 


न्हिन्हि 

छद्ठक निभा: क्वबिया: 

सं हे मथ्यवं 

सूच : हाटबजारय्‌ थ्यंकः वइ । 

ल्यासेम्ह सूच वं ह्याउँपाल्‌ ख्वा: ज्याना: 
याकःचिया निभा: बंय्‌ प्वंकाः पसः चकंकी । 
स्वस्वं बजार म्वाना वइ 

पसःया हूलय्‌ मन्‌ तनी 

मनूया हलय्‌ पसः तनी । 


सन्ध्या इलय्‌ 

छख्वला छयाङ्ग घर्काः बजार दनी 

इव: इव: मनूत तृप्ति व सन्तोषं न्यताः च्याकांः 
गया लं लिहाँ वनी । 

तर सुद्य : छम्ह लिपा लानाच्वनी 

न्हिच्छि ब्वया: नं मच्‌्गु निभाः इकय्‌ तं लिथनी 
ब्वहलय्‌ द्वक पाछाया: 

धिकिहि त्यान्‌गु तुति न्यासिवनी । 


हात बजार/१६६ 


सुथय्‌ ल्यासेम्ह सद्य : 

थृइलय्‌ बुरि जया: लिहां वनी 
नुगः जायक दुःख घाना: 

हि फूगु म्हासुख्वाः कव छुकाः । 


सद्य : वनेवं 
बजार खिउंसे च्वनी 
सुनसान के हाली । 


थ:थ:ग छे य्‌ थ्यनेवं 

मनूतसे प्व: फ्यनी 

झसंग बनी- 

“रोह ! थौं नं निभा: छता ल्व:मन'’ 
नगः चिक मिनी, श्रले 

खिउंइ चच्छि पुतुपुतु हाला: मूपुली । 


न्हिन्हि 

थ्व हात बजारय्‌ 

ल्यासेम्ह सृद्य वं निभा: म्यू वइ 
बरिम्ह सूदय: !- 

दु:खी जुया लिहां वनी । 


[] 


२००|नेपालभाषा कविता संग्रह 


तना वनाच्वंगु देशय 


न्ह सतकया ध्वाकां 
दुहांपिहां दुहांपिहां जुया: 
स्यंग र्वाः ज्याना: 

छगू हूल मनूत 

थःग देश माः वइ । 


इमिसं थःगु देश मा:वइ- 

न्यंक ख्वालय्‌ बीनिभाः खयेकाः 

मानो इमिगु देश 

पस:या शो-केस दुने ब्वयातःगु दु ! 

मानो चून पानात:ग्‌ प:खाःया गनं कुचाय्‌ 
इमिगु देश पोष्टर थें तिकातःग्‌ दु ! 
मानौ छगः बांलाःगु कारय्‌ इमिग्‌ देश 
तस्कर थे सुलाः सुला: ब्वां वनाच्वंगु दु ! 


- केशवमान शाक्य 


तना वनाच्वंग्‌ देशय्‌/२०१ 


निभा: ल्यासे जुइवं आकाशयात 

तत:जा:गु महलं स्वपुया बी 

सासः हत्तिक दना वयाच्वंगु 

छग्‌ कृत्रिम वातावरणय्‌ 

ग्रभावया धटाघट बढाबढ जुइ देशया भा: । 
फूटपाथ पतिक देशयात लाकां न्ह्याना: 
तुतित इधूथिध्‌ जुइ । 


थःगू गोल पोष्टय्‌ 

थ:म्हं हे विकासयात थ्वानाः 
सीत्यंम्ह ल्वगि मचाया सलय्‌ 

गन छकुनय्‌ अखवार हालाहइ- 
“गोल ... गोल ...” 

अले छगू ग्राफय्‌ थःगु देश तनी 
अले छपाः पोष्टरय्‌ थःगु देश तनी । 


इलं चेतना पतिचिक न्हुयाच्वंग थ्व ई 
सीमा अ्रतिक्रमणया ! 

छुं फया कायेमफुगु पाःलूगु थ्व गर्भ 
नपूंसकताया ! 

सासः म्ह म्ह मिया: म्वायेमाःग अस्तित्व ! 
व्यक्ति व्यक्तिया ! 

थःगु देशयात सुनां सुसाः-कुसाः यायेफइ ! - 

ग॒बलय्‌ कि म्वायेगुया निश्चितता मदु । 

सुनां थःगु देशयात छाती प्यपूंका तयेफइ ! - 

गुबलय्‌ कि सिनाया मू क्वहां वनाच्वन । 


खः थःगृ देश माःवइ 
न्ह सतकया ध्वाकां 


२०२/नेपालभाषा कविता संग्रह 


दुहांपिहां दुहांपिहां जुया: 

खिउँगु ख्वाःतय॒गु छग्‌ हल 

थःग देश मा:वइ- 

मानो म्हिंग:या सङ्गीन सन्ध्याय्‌ 
मगनमस्त अयलाखं कायेकाः बेहोस 
स्‌ छम्ह मनुखं 

थःगु देश कुर्का थकल ।- 

ढ इ ध्‌ च्वाफि पुनाः पुना: 

सुथ न्हापां पोऱ्यां 

धलय्‌ थःग देश मा:वइ । 


[_] 


तना बनाच्वंग देशय्‌/२०३ 


थों चान्हय्‌ 
- केशवमान शाक्य 


थौं चच्छि 

जिगु वाउंगु बु इ 

च्वापु गायाच्चन । 

जिगु सुपौ छे य्‌ 

हफय्‌ वयाच्वन । 

औंसिया थ्व चाय्‌ 

जिगु किपालु तनाच्वन । 

थौं चच्छिया दुने छु मजू ! 

लँ दुच्छि चलः वनांच्वन 

सर्गः ! - खिउंइ बेपत्ता तनाच्वन 
फसय्‌ उस्सुक मसां नवइच्वन्‌ । 


जिगु सुख ... ... ग्राह ! सुख 
लखापिने चातवानाच्वन । 

पालि जायूक 

ल्हातय्‌, मेय्‌ व मिखाय्‌ नकि तानाच्वन 
थौं चच्छि । 


२०४/निपालभाषा कविता संग्रह 


खालि लाता न्हायूपं जक 

तानाच्वंगृ प्रत्येक नकि व नुगःया दथुद 
तज्या:गु सलय्‌ न्यासि वनाच्वन । 
चेतनां वेहोस जयाः ल्वःमंका च्वनकि- 
चाया खिउं ला छपुल जलं नायेके फु 
हवःमंका च्वनकि- 

परदेश वनाच्वंगु निभालं 


सुथ न्हापनं थःगृ श्रल्याख ल्हाः कवबियाः 


चायात निर्वासन याइ । 


0 


थो चान्हय्‌|२०५ 


जीवन 


शाक्य सुरेन 


थ्व कच्चिगु लंपुइ 
ग्रोभरलोड थ्व जीवन 
न्याथं चुलुगु 

दुघेटनाय्‌ पला: तयाः 

जि थ:त न्हयाका च्वना । 


[_] 


- छम्हू ग्राकाश 


२०६/नेपालभाषा कविता संग्रह 


मिस्टक जिन्दगी 


- शाक्य सुरेन 


जिन्दगी कम्पोज यायां 

यक्व हे द्वके लात । 

जि पिब्वय्‌ त्यनागु 

जिन्दगीया रूप थ्व मखु । 

मखयां छु याय्‌ ¦ 

डिस्पोज याय्‌ ज्यूगु जिन्दगी नं थ्व मखु । 


फ 


- छम्हू ्राकाशं 


मिस्टेक जिन्दगी/२०७ 


आनन्द-भूमि 


- शाक्य सुरेन 


बलभद्र, प्रमरसिह बग 

छन्हुया दिनय्‌ थ्व वीरभूमि । 
लाहुरेतय्‌गु जन्मस्थान थ्व 

थौं नं ख:नि वीरभूमि 

थ्व सिबे भ्रप्पो ला 

भोथे जाःपि 

स्याःसां, पाःसां न्हिले फुपिनिगु 
जन्मभूमि थ्व आनन्दभूमि । 


[_] 


- छम्हू श्राकाशं 


२०८/ने पालभाषा कविता संग्रह 


तनावंगु लागा 


देशयात 

पाइण्टया पीक पकेट म्हिचाय्‌ तयाः 
उमि न्हिलाः न्हिलाः नक्वः पतिकं 
जितः नृगः मुगु दु 

मि च्याकेत भृतुलिइ सिं फूग दु । 
सास: ल्हाक्व पतिकं उमि 

न्यंक फसय्‌ मृत्यु इलाब्यू थं 

जितः जिगु हे बाय नं 

मसांया भिभांदंगु थाय्‌ जुयाब्यूगु दु । 
मिखायू दंक खसु ह्वलाः 

मात्र सत्यया नामय्‌ 

ल्हाःपा ब्वयूकाच्वन 

सद्यः पनेगु कुतलय्‌ 

थः थः जक यत्थं जलं खय्‌काः । 
देय्‌ न्यंक भविष्य सइगु 

ज्यापु ज्यामिया ल्हाः तुति 


- सुदन खुसः 


तनावंग लाग/२०६ 


तिकि तिकि नंगू च:ति फिसलय्‌ लुना: 

उपि स्वयं थःत 

ब्वयाः जिन्दगी सेवारत क्यना: 

राजधानीया आलिसान महलय्‌ 

मारी न्हिलाच्वन उपि वर्तमान च्याका: । 
नसा जया: म्हुतु संक्व पतिकं 

जि थःत अ्रनं वाथावाथा कंका: पित हयूत स्वयागु दु 
खः नसा फूलिसे उमिगु चम्चाय्‌ 

न्ह्याबलें न्ह्याबलें वनाच्वनागू सतकत 
न्ह्याबलें जयाच्वनागु थ्व गल्लि लबत 
नकतिनि है बेपत्ता जुइक तंग दु । 

मिखा चाय्‌वं न्ह्याबले न्ह्यःने 

चक वहा: ननी न्यंक वानाच्वनिगु निभाः थौं 
चां चां हे सुकाछव:गु दु 

खः नकतिनि हे जक ख्यानाछव:गु दु । 
म्वायगुया क्रमय्‌ ध्यता न्ययाः 

वह्यायमा:गृ थ्व तुतिया लागा हे तंका: 

मिखा हे तज्या: थे जगृ दु थो 

जीवन मुक्कं जिगृ यात्राया 

गन्तव्य तंगु जुलुसय्‌ 

मात्र ई न्ह्ययाः घुट्काच्वना-मोन तारा जूया: 
सब्बू चा ब्यने नह: 

छटपट व चिच्याहतया नगः जया: ब्वलनी 
पहर पुलेवं सरासु थ्वयाहः थें 

विना नाराया थ्व मौन जुलूसय्‌ 

त्वा: बाहाः चूक च्यक 

याकःचा हे जि 

सूर्य थें चकनेग म॑ दु 

त्वयूगुली गवं दू जि याकःचाहे | 

खः नगु थें जि याक:चा हे जहाँ थीगु मं दु 
खः सिद्धार्थ याक:चा हे हल जुया: ब्वलंगु खः 
तनावंग लागाय्‌ ... । 

लागा ... जिग तनेवं याकःचासां 

खः यात्रा जृयाः व्ह्यानागु दु । 

खः इताः काय्‌ थें जि थःत फ्यनाग दु । 


[| 


= तनावंगु लागां 


तनावंगु लागां/२११ 


असनय्‌ न्याय्‌दुग्‌ पछ सख जिन्दगी 


= सुदन खसः 


सिनेमाया टिकट थें 

थःत ब्लायूकं मीकाः 

मात्र व्यक्ति दुने कुंका: बीमते 

जिन्दगी बन्द खाम दुनेया 

सम्मानित शब्दया ग्रथंय्‌ जक सीमित मखु 
जिन्दगीया न्हिपोलय्‌ 

व्यक्ति चकना जक समस्ती म्वायूमाः 
समस्तियात ख्वातुगु दसना यानाः 
हाइसुखं थ्यने फइमखु व्यक्तियात । 
शोषित शक्ति न्हिले फइमखु 

मज्यू व मगा:या व्ह्याबल ख्वा: ब्वयाः । 
जि हालाच्वना 

कात्त्‌ का:गु हल दुनेया 

उछ्वास जक तायूकाच्चंपि जि पासापि 
जिन्दगिइ हिलावनिगू प्रत्येक ईया 
ता:हाकःगु खुसी 

तुयाकायू फक्व थ्व इलय्‌ 

मुक्क पुजी खः थ्व थोंया 

कन्हयूया लज्‌वाःतय्‌गु लसकुसय्‌ | 
समस्तिया नामं भीत हे न्हुयाः 

मात्र साइनबोड खाकेत प्रतिबद्ध जि पासापि 
जनता हूल मनुतयूगु किपा मख 

जिन्दगी लख्य्‌ च्वयातःगु मू व प्राप्ति नं मख्‌ 
थःगु हे विकृत ख्वा: स्वय्‌त भ्रातुर मनत 
तुथी क्वब्वानाः सीवं शहीद जूइ मखु । 

जि हाला वयाच्चनागु खः 

शहर वजार न्यंक तत:सलं 

जिन्दगी नीरस मनूया झसुकाः मखु 

लालिपप मखु जिन्दगी 

न त जिन्दगी कोच व डिनर टेबुल । 
आन्दोलन खः ग्रनवरत 

प्रारोहण व प्राप्तिया 

छिक म्हिगःलिसे चिनातःगु गति बिरुद्ध जिन्दगीया ! 
खः जि धइच्वना 

श्रातंकित जक यानातयूवं मगाः मचालं 
जिन्दगीयात क्वथाय्‌ यर्खानातयग 

उर्दीया छपा: कोट जक नं याना बीमते 
याना बीमते तिन्हुयाः नं न्ह्याय्‌ मदइगु मान्यता । 
ग्रासे ! जिन्दगीयात थुलि याकन 

नयाँ खोर दुने कुना बीमते 

असनय न्याय दुगु पाछ मखु जिन्दगी 

जिन्दगी ला यथास्थिति विरुद्ध 

छगू यात्रा खः प्राप्तिया 

ग्रारोहण खः समस्तिया 

आन्दोलन खः प्रगतिया ! 


[ | 


= तनावगु लागां 


श्र तनय्‌ न्यायदुगु पाछं,../२१३ 


काटेनया शहरय्‌ 


- सुदन खुसः 


खः हे मखुग्‌ खंय्‌ 

बलजपित सजाँय्‌ फयाच्वंम्ह श्रभियूक्त थं 

लें दथृइ दनाः न्हू सतकय्‌ 

छटपट व बेचेनी ब्वयाच्चंगु पालितः 

स्वयं थःगु हे कालपत्र च्वयाच्वं थे 

जिगु न्हायूपनय्‌ प्रसारण जयाः थ्वःगृ दु ! 

प्रासकुति मिखां 

छपा: वाउंगु क्यानभासय्‌ थःत ल्हयया कायत 

प्रातुर खनेदु ग्रपि 

न्यंक कुलामय म्हगस पिना: । 

चाकःलि दनाः हालाच्वंगु नकतिनि हे जक 

बेलिया जोरजाम लूमंकाः मिखा जायूक 

होमी चाःगु खः उपि, तापाक्क वनेमा:गु बस मह्या: 
हीमी चा:गु खः उपि, स्टोव च्याकेत मतचिक न्याये मदयाः 
दक्कलय्‌ न्यंक न्ह सतकय्‌ मत मदयाः ग्रायृब्‌ग खः । 
थथे चिकंया खानी 

अरब र इजरायलया ल्वापु 

कय्‌च्याकुगु श्रस्तव्यस्त जीवन 

गोलि मकःसां वाथावाथा कंगु काठमाडौं. 

बाइरोडया चलः वनकि चि मदइगु तरकारी 

गनं वाफय्‌ वयाः लट्टा क्व:दलकि 

ख्य इला जुइमा:गू मिखा 

बस ! परिचय थें ब्वयाः 

छग्‌ व्यंग म्वायूग॒या नामय्‌ 

कतःया बेशाखी न्यया: 

काठमाडौं न्ह्यानाच्वन । 

न्हायूपं हीक विकास व ग्रात्मनिभरताया भाषण न्यंका: 
पुनात:ग प्रत्येक राष्ट्रिय वसतय्‌ 

कयूकां जक काना: गूग लनय्‌ 

नांगा म्ह ब्वया जइत 

सी थें मछायूक विवश जूगु दु उपि । 

मछाले माःगु छ दु! 

छं स्वय्‌ छ हे मचायूक 

जि स्वय्‌ जि हे मचायूक 

प्रथवा भोसं हे मसीक भी दूने 

कमिकया छापा थें 

छगु सजीव काट्न ब्वलना वइच्वन 

थथे मिखा किछिया कुलाँ न्यंक 

छ जि हे जक इलातःगु भ्रधिराज्य 

छपा: वांलाःगू रङ्गीन कार्टन दुस्वः वयाच्चन 
मानौ सभ्यताया नामय्‌ 

लः लः जयाः सुनावनाच्वंगु 

हमाल जया: म्वानाच्चना 

मानो भी छगू म्वायूगूया खोजय्‌ 

कार्टूनया अत्याधुनिक शहर जया: ब्वलनाच्वना ! 


[_] 


- तनावंगु लागाँ 


काट नया शहरथ्‌/२१५ 


जि छक नालिस भ्वं थाँया अड्डाय्‌ 


- प्रतिसरा सायमि 


थौं जि लाखयू-लसितयग देशय्‌ 
इमिगु क्वथाय्‌, इमिगु ल्हा:तय्‌ 
सच्छिकः स्याना: नं म्वानाच्वनाम्ह जि । 
नकूगु विष पचययाना: 
इमित मयेक म्वानाच्वनाम्ह जि 
ल्वयूलिसे संघर्ष यानाः 
पला:पति स्वांपुया: ! 
उफ ! 
जितः छाय्‌ घाकात:गु उगु न्यवः? 
ल्हा:, तुति जगाजगि 
कौच, सिहासनं न्हुयाः काकातःम्ह 
थौया थ्व इलय्‌ 
गुखिचाया न्ह्य:ने फेया मचां, 
सिहया व्ह्यःने खराचां, 
सतांचिया न्ह्यःने बखंचां, 

थ्व फसंय्‌- 

जि छप्वाः म्हुतु ! 

खः जि मि पुइ- 

मि च्याके सास: हे चब्बूसां 
थ्व च्वापुया देशय्‌ 

दुगु ग्वलंग्व: मिखा ल्हवकाः 

ग्वाराग्वारां दागु चिकनय्‌- 
मिखा पुका: नइगु थासय्‌ 

जि निग: मिखा _ 

छवइच्वंगू नुगः ध्यना नइगु 
बलजफ्तिया देशय्‌ 

जि छगू नुगः दुघाः दुगु 

जि छगू नुगः मित्याः दुगु बमथें 

थ्व स्वार्थया टी बी ग्रस्त संसारया । 


[] 


- जि छक नालिस भौ 


जि छक्‌ नालिस भव ,, /२१७ 


लक्ष्य - न्यनावनाच्वंग इताःया 


- प्रतिसरा सायमि 


खः 
जि च्यानाच्वना | 
च्याच्यां न्यलावनाच्वना 
मेनमतं ख्वख्वं जः त्वयेक्‌ थं 
हि मिया: थः मस्त ब्वलंक्‌ थं 
इतालं चिक फूचायेकु चायेक्‌ं जीवन ब्यू थे । 
तर जितः ज:जक ह्वलाँ मगाः 
जि सेत्थाक पुका बी माः 
जितः ग:पः त्यूवःगु ल्हाः पतितय्‌त 
खय्‌त ला- 
जितः स्वत्ताक्क ज्वनातइ 
तर- 
जि इमित पापया प्रायर्चित्तया क्लोरोफम नतुकेमा: 
सहयानां सहयाये मफुगु क्‌ हह्वयाःसां । 
घृसखोरीया कौचय्‌ 
च्वकाय्‌ विष दुगु श्रालपिन जुइ्मा: । 
इता: जया: नं मि थनेमा: थन 

स्वइगं प्रगतिया त्वा:थः क्व:थइपित 

इपि फयूया झोंक्का जृयाः हे वःसाँ थवा 

तर 

जि इता:या लाखौंलाख प्वाँय्‌ जूयाः च्यायेगु लक्ष्य काये 

छप्वा: मृस्या: जुइ- 
फसं स्यानां स्यायेमफुग्‌ । 

महीगृ नुग:तयूत- थःनाप छवयेके जि 

कि मखुसा 

न्यला वनाः ल्यं दुगु नो 

शहीदया हि सिन्हःथें इमित तिके 

ता: कि इमित पुइमाः- नौया मि- जिगु हि 
इताःया प्राणया इतिहासं 

वाथावाथा कंको इमित 

प्रायश्चितया पापया विषं 

सत्य त्याइ छन्हु न्हापा, छन्हु लिपा 

म्ह न्यला हे वनेमा:सां, अस्तित्व गन च्यली ? 

लक्ष्य गनं नो जुइ ? 


[ ] 


- जि छक नालिसभों 


लक्ष्य- न्यनावनाच्वगु इता:या/२१६ 


वामाया किचलय्‌ 


- प्रतिसरा सायमि 


म्हिगः जि वनागृ लँ सिथय्‌ 
चञ्चल थ्व गुलि वाउंगु वामात 
फयूजक सनेवं भ्रथं अथें हे 
खिरखिर न्हिला:, 

धित्तु धिना: सनाच्व पि 

जोभन जाःपि 

नकतिनिया ल्यासेचात 

प्यन्हु च्यान्हु हे छु लिपा जुइ, 

व हे वामात लज्जां क्वक्वछू 

लु स्वां छुना: सुयां लुखाखरुइ 
लसकुसय्‌ दनाच्वंम्ह नःलि भोमचा थं 
छं ई लिपा- 

व वामात भन्‌ गुलि क्वछुनाच्चंगु 
सिसाबुसां जाःग्‌ सिमात थें 

म्ह झ्यातुम्ह भोमचा थं 

थौं खना जि व हे वामा 

गनावंगु सु जक जया: 

बृ इ चतवानाच्वंगु 

छुंई हे जक नहा: मचाबू व्यथां ब्यंम्ह मिसा थें । 
हि मदुगु ख्वालय्‌ 

म्हासुल्वचं कःम्ह ल्वगि थें । 


[| 

कवि 


= रॉसभवत कायस्थ 


कवि बिरामी जुइबलय्‌ 
दुःख प्वंकी 

सी धंका: 

श्रद्धाञ्जली देछाइ 
म्वातले 

कवचां खनी धका: 
मन्‌त 

सुला: सुला: जइ । 


[_] 


- जिन्दगी 


कवि|२२१ 


र 


अय्‌ला;: 


- रामभक्त कायस्थ 
अयूला: जि उबलय्‌ त्वने 
गवले 
सिसि जायेक ख्वबि तया: 
गिलासय्‌ प्वंका च्वने । 
[] 
- जिन्दगी 

प्रतिभा 


= रासभक्त कायस्थ 


प्रतिभा थन 

ब्वयेगु थाय्‌ हे गन दु ? 
ध्यवा ला थन 

मनूतय्‌ग्‌ प्रतिभा 
लाकमय्‌ पालिस तय्‌ दु । 


[_] 


- जिन्दगी 


प्रतिभा/२२३ 


स्वगंया द्यःखः 


- माधव मल 


लाल काइम्हेसित खसि हे लासा 
जीवन खुसिइ गन भी म्हिताच्वना 
सासः पतिकं 
I 
ईया किचलं दाया यंकाच्वंपि भी 
इलं मुक्ति गन ? 
ई मदुथाय्‌ 
छखा छे थने, ई मदू थाय्‌ छक; म्वाये 
गन चा- न्हि मदु 
जः दु 
ई मदु संसारः- 
सिमा स्वस्वं मन्‌ लुकं बिइ 
मात्र सिमा 
खुसि स्वस्वं 
लःया कलकल सलय्‌ 
मात्र सलय्‌ दइ 
मचा दुःखय्‌ हिक्क ललं 
दुःख- पासा जू थें 
दुःखय्‌ सुख लेहें बझ । 
[_] 


नकतिनिया कवितां 

झो गन द्‌ 


जि थःत लूइकेत 

न्हायूक स्वया 

व्यथं ! 

बरु बृलूसां 

लखय्‌ खने दु भचा 

ख्वा: सना 

न्ह्यसः तइ 

थ:त हे 

थ्वीके थाकु 

लः सना नुवाना हइ 

तर भो नृवाये मफु 

थ:त स्वकेत ला सिक्क थाकुल 
स्वयागु मिखाया नानिचाय्‌ 
मा: जुइगु खः ग्राः । 


[_] 


= माचच मल 


> नकसिनिया कवितां 


झी गन इु/२२% 


- माधव मल 


यक्व मछिगु लेयू जुइ धुन 
स्वत्त मतु स्व:ग॒ सुका 
जीवन थाकु ! 

जीवन छगू पल 

मा: जइ मखुत जीवन 
बरु छु छु वइ 

दक्वः थः याना जुइ । 


E] 


सकनितिया कवितां 

खनाजुइ सफ जि थःगु ख्वाःपाः 
बासि नवल धायवं त्‌ 


- सुरेश किरण 


प्रत्येक सुथय्‌ जि लासां दने- छपा: बासिगु ख्वाःपाः ज्वना: । 
सुथ न्हापांया जिग्‌ ख्वाःपा:- 
गन म्हिग:या सिन्हः हुयावंगु मदुनि 
गन वासिगु सास:या नवः तनावंगु मदुनि । 
घात्थे, 
थौंतक थ्व ख्वालय्‌ स्हिगःया जः इलातल खानि 
थोंतक थ्व मिखाय्‌ म्हिगःया न्ह्यः तानातल खानि 
खः, थोंतक जि इतिहासय्‌ कंद ज॒याच्वन खानि । 
जि न्ह्यःलिसेया संघर्षय्‌ पराजित मिखा 
जि मौनलिसेया यृद्धय्‌ बूम्ह म्हुतुसि 
जिगु ल्हाःतिइ 'कन्हय्‌' जुइत लालायित फुवक 'थौं? त 
फगत माक:यात ज्वंकात:गु फ्वसि जुयाबिल 
फगत भालूयात ब्वंकात:गु सूक्ति जुयाबिल । 
खः जि बासिम्ह मन्‌ 
- जिग म्ह छम्हं बासि नवयाच्वन 
- जिगु स्वाः छपातं. म्हिंग: नवयाच्वन, 


खुनाजुइ मफु जि ,.. २२७. 


तर म्हिग:या विरोधय जि 
- केबल छपु खतं नःग नारा थ्वयेकाच्वना 
- थःगु हे प्वाथं त्यलातःम्ह ल्हाःपा ब्वयेकाच्वना, 
स्वालय्‌ किनाच्वंगु म्हिगः हुयाछवयेगू नामय्‌ जि 
- फगत सुथ न्हापां ख्वा: छुपा: सिलाच्वना 
= ख्वालय्‌ पाउडर रङ्ग इला च्वना । 
खः, थौं थ्व ल्हा:पाय्‌ ख्वाउंगू झसुका: दु 
म्हिंग:यात न्हुइमफुगु शेकया 
खः थौं थ्व मिखाय्‌ क्वाःगु स्ववि दु 
न्ह्यःयात न्ह्मयेमफुगु दुःखया 
तर सुनां जक मस्यू- 
- थोंतक भसुकाल मनूया ल्हाःपाय्‌ मखु 
बल्कि तुतिया दिपाय्‌ बाहेक 
मेथाय्‌ गन हे कवानाः क्यनाब्यूगु दु धका ? 
- थौंतक ख्ववि मनूया मिखाय्‌ मखु 
बल्कि साहसया बन्द लुखाय्‌ बाहेक 
मेथाय गन हे म्वाना: क्यनाब्यूगु दु धका । 


[1 


- कोसत्वहं त्या: २: ११११ 

शायद बुद्ध जिप्रति गावित जयाबिइगु खइ 


ल सुरेश किरण 


छग्‌ यात्रा खः बुद्ध लम्विनी निसें कुशिनगर तकया 
यात्राया झवलय्‌ वोधिगयाय्‌ 
बृद्ध थःत लुइकल 
खः, अन बृद्ध बृद्ध लू इकल 
तर स्यू ला ? बृद्ध- लुम्विनी मखु 
- कुशिनगर मखु 
- बोधिगया मख, 
बृद्ध छु खःसा दक्कले न्हापां 
¬ कपिलवस्तुया दरबार खः 
- ऐश-प्रारामया संसार खः 
- श्रम छम्ह राजकुमार खः । 
हि 
ग्रले जि, अर्थात्‌- छम्ह यात्री, यात्रा लुइकेमफुम्ह 
- छम्ह बुद्ध, बुद्धत्व बइकेमफुम्ह 
मांया प्वाथय्‌ हे बुरा जुइधूनाम्ह जि 
- जितः बुद्ध खंकूम्ह बुराप्रति करुणा मवं 
सीत लाइन च्वनाच्वंपिनि दथुइ 
बेलाइनं थःगु पाः फ्वंवनाम्ह जि 
- जितः सिथं हयाच्वंगू खनाः ख्वयेमवः । 


शायद बद्ध जिप्रति... २२६ 


दरबारया राजकुमारी मखु जिम्ह यशोधरा 

जि मदुसाँ थःत म्वाकातये फुम्ह, 

थः बोधिगयाय्‌ वनेगु झ्वलय्‌ जि 

जिम्ह॒ यशोधरायात साइबेरियाया बिजनय्‌ वानाथके मफु, 

खः संसारयात सुख बिइग नामय्‌ जि 

संसारया दु.ख जिम्ह यशोधराया छ्यनय्‌ कवचिने मफु । 

जि स्यू, प्वाः सुकूगंम्ह जिमि राहुल जिके 

चाइचाइया अंश फ्वना, पापाया अश फ्वनी 

बा जिके मदयेधुंक्ग ग्रांग्सा पवनो 

गुल्‌पाः पवनी मखु, 

म्ह त्वपुइत जिमि यशोधरां छत्वा: पसि पवनी 

चीवर पवनी मखु । 

खः, राहुल व यशोधराया न्यवलं चिनातःगु तुतित ज्वनाः 

थौंया. सिद्धार्थ गोतमत ज ङ्गलय्‌ बिस्युं वने मखन 

- अरे, जङ्गलय्‌ दुहां बने माःगु नं छु, थों जङ्गल हे थः दुने- 

दुहां वयाच्वंग दु 
- खः, बुद्धयात मा: वनेमाःगु नं छु, थों बुद्ध थः हे माः 
वथाच्वंगु दु, 

मखसा जि धाये फइगु खइ- 
'थनया मनूत थौ बृद्धप्रति गवित जुइमालिइगृ मखु 
बरु बुद्ध थनया सनूत प्रति गावित जृयाबिइगु खइ 
थन विहारय्‌ वनाः ममूत बुद्ध-प्रवचन न्यंवनिग मखु 
वरु बृद्ध थृमिगु छ य्‌ प्रवचन न्यनेत वइगु खइ ।' 


- जः १४: १११० 


२३० निपालभाषा कविता संग्रह 


बस्‌ जितः ला हान हानं 
थ्व गोली लागु घाः स्याना मवःसा गाः 


- सुरेश किरण 


जि लय्‌ता 

थौं जि छु न फयाकयागु दुसा 

छाती फया कयागु दु- तपुलि मफया, 
छु नं फया बियागृ दूसा 

गोलो फया बियागु दु- झोली मफया । 


जि दुःख मताया- 

जितः गोली थ्यना छ्वःग्‌ खय्‌, 

आखिर थनाहःगु नं ला जितः गोली हे मखा ! 
ख: जितः सब्ह्यलं थनाहःम्ह गोली खः 

भ्रम मजुइमा- ग्वंग: मखु 

(बरु न्यं, ग्वंगःया 'कुकुल्यांक्‌’ ... ला थौं 

सुथ जुइ त्ययूका तिनि तायूदया च्वंगु दु ।) 


सतक सफू जया ब्यूग्‌ दु थो इतिहासया 
ब्वना स्व- ध्याचःगु मसि मख्‌, 


बस्‌ जित: ला .. २३१ 


प्रन जिगु हे तिकिनंग हि भ्राख.ग्वः जुयाः धस्वानाच्वंगु दु 
बस, जितः ला 

कन्हेया मस्तेसं थ्‌लि श्राखः ग्वः ल्वमंका मब्यूसा गाः । 
जि इनेमखु जिग घा: स्यासा सहयानावि 

बस्‌,- जितः ला हानं हान 


थ्व गोली लाःगु घाः जक स्याना मवःसा गाः 

बस जितः ला मेगु मखु 

- थ्व गोली फःम्ह छातीयात नगर पंचायत (नगरपालिका) या 
स्वाने क्वयू हानं हानं किलं नकामतःसा गाः । 


[) 


- खेलुइता, ११११ 

कवि म्हसिडके 


१. सिद्धिदास श्रमात्य ( ६८७-१०५० ) 


नेपालभाषा काव्य साहित्यय्‌ महाकविकथं नांजाम्ह। नेपालभाषा 
साहित्यया प्यंग: थांमध्यय्‌ छगः थां । 


न्हापां पिदंगु रचना- नेपालभाषा पत्विका', बुद्धधर्म व नेपालभाषा, 
१०४८ 

फ्दिंग॒ कविताया सफ्‌- 

१. सज्जनहूदयानरण, १०४० 

२. सत्यसती, १०८३ 

३. संवाद, १०८६ 

४. संचय, ११०२ 

५. सनातन धम, ११०४ 

६. सवेवन्धु, १११२ 

७. शुकरम्भा सम्बाद व रम्भा शुकसम्बाद १०८७ 


२. योगवीर सिह कंसाकार (१००६-१०६२) 
न्हापां पिदंगु रचना- धमंसार 
पिदंगू कविताया सफू- 
१5 योग-सुधा, १०७१ 


३. फत्तेबहादुर सिह (१०२२-११०२) 
न्हापां पिदंग्‌ रचना- बांमलागु चाल, बुद्धघमं व नेपालभाषा, १०४६ 


पिदंगु कविताया सफू- 

१. बनवासया छग्‌ खं, १०६८ 
. चपट मञ्जरिका, १०६६ 

. जीवन खुसि, १०७० 

खयू अयोध्या, १०८४ 

. शान्ति-सरिता 

४, इन्दुनाद (वद्रोमान) (१०२३-१०४६) 
थ्वयकःया मू नां बद्रीमान श्रेष्ठ खः । 
न्हापाँ पिदंगु रचना- भगवान बुद्ध, बुद्धधम व नेपालभाषा, १०४७ 
५, वकुण्ठप्रसाद लाकोल (१०२६) 
न्हापां पिदंग्‌ रचना- 'छम्ह नेपालबासीया बुद्धस्तुति', बुद्धधर्म व नेपाल 
भाषा, १०४६ 
पिदंगु कविताया सफू- 
१. थुलिचा, १०७४ 
२. कस्वाँ, १०८७ 
३. नगु व मिला, ११०८ 
४. स्वंगः, ११०६ 
६. चित्तधर “हृदय” (१०२६-११०२) 
नेपालभाषाय्‌ नांजाम्ह महाकवि, भाषा सेवक । 
म्हापां पिदंगु रचना- 'बुद्धोपासकया पाप देशना”, बुद्धधमं व नेपाल 
भाषा, बु. सं. २४७० 
पिदंगु कविताया सफू- 
`१. पद्य निकुञ्ज, १०५३ 
२. हृदय-कुसुम, १०५३ 


-ख- 


३. हृदय-कथा, १०६७ 
४, गौतम बुद्ध, १०६७ 
५. वश्च वाहन, १०६६ 
६, न्हगु स्वाँ, १०६९ 
७. अन्तरध्वनि, १०६६ 
८. सुगत-सौरभ, १०६ 
€. याक:मिया चा, १०७० 
१०. मञ्जुश्रीयात नेपालया बुखे १०७६ 
११. चीन लुमना, १०७७ 
१२. देगः, १०७८ 
१३, थ्व नं जिमि वंत, १०८८ 
१४. छु म्ये, १०६३ 
१५. हृदयया झंकार, ११०६ 
उपाधि : 
श्री ५ या सरकारपाखें 'कविकेसरी' वि. सं. २०१३ 
च्चसापासापाखे 'साहित्य शिरोर्माण' ने. सं. १०७६ 


७. सोतीलक्ष्मो उपासिका (१०२६) 
न्हापां पिढंगु रचना- चित्त पक्षी, धमंदूत, १०६३ 
पिदंगु कविताया सफू- 
१. चखुंचिया सबंय्‌, १११३ 


८° सिद्धिचरण श्रेष्ठ (१०३२-१११२) 

म्हापां पिदंगु रचना - वर्षा, गंगु खुसि, राष्ट्रिय गान, नेपाली विहार, 
१०५६ 

पिदंगु कविताया सफू- 

१. सीस्त्रां, १०७० 

२. फूस्वां, १०८० 

३. ग्वय्स्वां, १११० 

४, लुभुनी खण्डकाव्य, ११११ 


>. रा 


५. तृष्णा खण्डकाव्य, ११११ 
६. उत्तराविलाप, १११४ 
विभूषण : प्रबल गोरखा दक्षिण बाहु, विख्यात बिशक्ति पट्ट 
उपाधि : कविरत्न 
पुरस्कार : विभवन पुरस्कार वि. सं. २०२७ व पृथ्वी प्रज्ञा पुरस्कार 
वि, सं २०४५ 
९. केदारमान 'व्यथित' (१०३५) 
न्हापां पिदेग्‌ रचना - प्रतीक्षा, १०६६ 
पिदंगु कविताया सफू- 
१. प्रतीक्षा, १०६६ 
. दिवसचित्र, १०६७ 
- ख्वाब प्यागु म्य, १०६७ 
४, छवास, १०७० 


~ ०९) 


विभूषण : 

१. ध्रति ज्योतिमय त्रिशक्ति पट्ट 
पद : 

कुलपति, नेपाल राजकीय प्रज्ञाप्रतिष्ठान 
सिरपा: 

श्रेष्ठ सिरपा, १०७३ 
नेपालीभाषाय्‌ 
१. वेदनिधि पुरस्कार 

२. जगदम्बाश्री पुरस्कार 

३. सीताराम पुरस्कार 

४. पृथ्वी प्रज्ञा पुरस्कार 


१०. प्रेमबहादुर कसाः (१०३७-११११) 
न्हापाँ पिदंगु रचना- मत, धर्मादय २१, १०६९ 
पिदंगु कविताया सफू- 
१. त्यपू, १०८४ 


उपाधि : भाषा निभा: १०६५ 
सिरपा : श्रेष्ठ सिरपा:, १०१८ 
लाकौल सिरपा:, ११०५ 
करुणाकर सिरप!:, ११०८ 
११. हरिकृष्ण श्रेष्ठ (१०३९) 


न्हापां पिदंगु रचना- ख्वबि, १०७० 


पिदंगू कविताया सफू- 


१. ख्वबि, १०७० 


१२. सत्यमोहन जोशी (१०४०) 
न्हापां पिदंगु रचना- पुकार, धर्मोदय ७, १०६८ 
पिदंगु कविताया सफू- 
१. जयप्रकाश महाकाव्य, १०७५ 
२. शुभ राज्याभिषकया म्ये, १०७६ 
३. चखूंचां हाःगु म्ये, ११०३ 
४. श्‍वेतचत्य महाकाव्य, ११०४ 
उपाधि : भाषारत्न, १०६४५ 
सिरपा: १. श्रेष्ठ सिरपा:, १०७५ 
२. लाकौल पुरस्कार 
३, मदन पुरस्कार १०१३, २०१९, २०२६ 
विभूषण : विख्यात विशक्तिपट्ट 
सुप्रबल गोरखा दक्षिण “बाहु 
१३. भरवगोपाल वद्य (१०४३-१०६८) 
न्हापां पिदग्‌ रचना- ई, धर्मोदय ३०, १०७० 


पिदंगु कविताया सफ्‌- 
१. भैरवामृत, ११०९ 


१४. तीर्थराज तुलाधर (१०४५) 
न्हापाँ पिदंगू रचना- सः, धर्मोदय ४१ ४२, १०७१ 
सिरपा : श्रेष्ठ सिरपाँ, १०८६ 


विभूषण : अति प्रसिद्ध प्रबल गोरखा दक्षिणबाहु 
सुविख्यात त्रिशक्ति पटु 


१५. इस्वरानन्द (१०४६) 
न्हापां पिदंगु रचना-छाय्‌ वे च्वन ज्वी थ्वीके मफु, धर्मोदय २५, १०६६ 
पिदंगू कविताया सफू- 


१. न्हयबःसा, १०६८ 
२. नुगःघाः, १०६६ 
३. सन्देश, १०७८ 


सिरपा : श्रेष्ठ सिरपा:, १०८३ 


उपाधि : भाषाजवाः 
भाषाथृवा:१०१३ 


१६. माधवलाल कर्माचायं (१०४७) 
न्हापां पिदंगू रचना- गृबले वयेगु, धर्मोदय १३, १०६८ 


पिदंगु कविताया सफू- 


१. ल:फ्वे:, १०७८ 
२. न्हुग्‌ म्ये, १०६४ 


विभूषण : सुप्रवल गोरखा दक्षिणबाहु, २०१६ 


१७. चित्तरञ्जन नेपाली (१०५१) 
वयूक:या म्‌ नां नारायणप्रसाद राजभण्डारी ख: । 
न्हापाँ पिदंगू रचना- दु:ख सागर, धर्मादय १३, १०६८ 
पिदंगू कविताया सफ- 


१. मां लुमंका, १०७० 
२. प्रतिक्रिया, १०७८ 


सिरपा: श्रेष्ठ सिरपा:, १०७८ 

मदन पुरस्कार वि. सं. २०१३ 

भीमसेन थापा स्मृति पुरस्कार वि. सं. २०५२ 
विभूषण : विख्यात तिशक्ति पटु, प्रसिद्ध प्रबल गोरखा दक्षिणबाहु 


१८. फणीन्द्ररत्न वज्ताचाय (१०५१) 
न्हापां पिदंग रचना- ग्रामन्लेण, धर्मोदय, १०६६ 


पिदंगू कविताया सफ्‌- 


१. चलि, १०७८ 

२. तिमिला, १०७८ 

सिरपाः श्रेष्ठ सिरपाः, १०८१ 

विभूषण : प्रवल गोरखा दक्षिण बाहु, वि, स. २०४० 


१९. रे. र. न. स्यस्थः (१०५२) 
म्हापां पिदंगू रचना- चीर स्वाथाय्‌, नेपाल, १०७४ 
पिदंगु कविताया सफू- 


१. मलख, १०७५ 
२. उलः, १११३ 


सिरपा : गुणराज पुरस्कार, वि.सं. २०४६ 
बिभूषण : विख्यात तिशक्ति पट्ट, प्रबल गोरखा दक्षिणजाहु 


कित छु ~ 


२०. नारायणदेवी श्रेष्ठ (१०५५४ ) 


न्हापां पिढंग, रचना- पक्षीया म्ये, धर्मोदय ६२, १०७३ 


पिदंगू कविताया सफ्‌- 


१. मुखूस्वां, १०७८ 


२१. तेजेश्वर बाब ग्वंगः (१०५६) 
न्हापां पिदंग, रचना- जि सीबले, धर्मोदय ६४-६५, १०७५ 


सिरपा : ठाकुरलाल सिरपा:, १११४ 
मेसिंगन एडल्ट एजुकेशन एशोसिएशन एवाडे 


२२. दुर्गालाल श्रेष्ठ (१०५७) 
न्हापां पिदंगू रचना- सान्त्वना, धर्मोदय ६२-६३, १०७५ 


पिदंगु कविताया सफ्‌- 


१. झसुका:, १०७७ 

२. लिसं, १०६० 

३. चिनियाम्ह किसिचा, १०८५ 

४. पीजा, १०४७ 

५. सग: सिरे नं धरती नभिग्वा:, १०८८ 
६. लु बु-वहबु', १०६० 

७. जि स्वयम्भू त्वाथः, ११०६ 

८. याक: फलचा, ११०७ 


तिरपा : श्रेष्ठ सिरपा, ११०७ 
नेवा हना सिरपा, १११४, 
मू तिमान सिरपाः, १११६ 


न ज = 


२३. गिरिजाप्रसाद जोशी (१०५६--११०७) 
न्हापाँ पिदंगु रचना- ० शन्य छ्योया कविता, धर्मोदय, १०७८ 
पिदंगू कविताया सफू- 

. पालिख्वाँय्‌, १०७६ 

. हाइ हाइ रे थ्वेया बात्चा, १०८५ 

, प्राग, १०८८ 

. दकचा लिहां लिहां वः, १०६० 

. सुथनाप सुथय सुथय्‌, १०६५ 

. गिरिजाप्रसादया गद्य कविता, १०६८ 

« मन्त्र, ११०३ 

बुद्ध नुग:, ११०३ 

. तवन, ११०४ 

२४. रमेश 'मधु' (१०५६-११०५) 
न्हापां पिदंगु रचना- छपु श्लोक, झी, २४, १०७६ 


२५. सत्यभामा माथेमा (१०६०) 
न्हापां पिदंगु रचना- च्वमियात, थोकन्हे ६/१, १०७७ 


२६. श्यामसुन्दर संयज्‌ (१०६०) 
न्हापां पिदंगु रचना- मचा बुल हे, झी १०, १०७८ 


२७. पुणबहादुर वेद्य (१०६१) 
न्हापां पिदंगु रचना- जि स्वये, तिकझ्याः १०८० 
पिदंगु कविताया सफू- 


१. सरासु, १०८७ 
२. लः लः खः, १११५ 


सिरपा : श्रष्ठ सिरपा, १०८४, ११०१ 


२८. नातिवज्त्र (१०६१) 
न्हापाँ पिदंगु रचना - वंग: व न्हूसतकया स्वापू, सितु ६, १०८६ 


न टी ~ 


पिदंगु कविताया सफू- 
१. सुतिलः, १०६१ 
२. थम्हं थ:त लुइकाबलय्‌, ११०२ 
३. जीवनया दुवातय्‌, १११३ 
सिरपाः चित्तधर सिरपाः, 
२६, योगेन्द्र प्रधान (१०६२) 
न्हापां पिदंगु रचना- जि रहिले, नसंचा, १०८१ 
पिदंगु कविताया सफू- 
१. लसः , १०८४ 
२. छग दीप : छग लास, १०८८ 
३. हाबलासा, १०६८ 
सिरपा : श्रेष्ठ सिरपाः, १०८८ 
३०. नमंदेश्वर प्रधान (१०६२) 
न्हापां पिदंगु रचना- वियोग, झी १६, १०७६ 
पिदंगु कविताया सफू- 
जिगु कविताः छिगु कविता, १११५ 
सिरपा : श्रेष्ठ सिरपा:, ११० 
३१. सुन्दर मधिकःमि (१०६३) 
न्हापां पिदंगु रचना- 
पिदंगू कबिताया सफू- 
१. लबु गुगु दना वइ, १०९१ 
२. ग्राल: तनी मखु, १०९६ 
३. फसय्‌ थ्वइच्त्रपृ म्ये, ११०५ 
३२. बुद्ध सायमि (१०६४) 
न्हापां पिदंगु रचना- मां मालाच्वना, सितु १३, १०८६ 


पिदंगु कबिताया सफू- 
१. जि, जिगु वर्तमान 


३३. प्रमतरत्न तुलाधर (१०६४) 
न्हापाँ पिदंग रचता- धयाब्यु 'झी', ५६, १०८४ 
३४. भगतदास श्रेष्ठ (१०६८) 
न्हापां पिदंगु रचना- तुगलय दुने ख्वेच्वंगु, शान्ति विजय ७, १०६६ 
पिदंगु कविताया सफ्‌- 
१. जि ग्रले जिगु विश्व, १११२ 
३५. झ्यानन्द जोशो (१०६८) 
न्हापां पिदंगु रचना- मांया म्हगस, जः, १०८३ 
पिदंगु कविताया सफू- 


१. विस्थापित जि : जि मख, ११०० 
२. कोसल्वहं, १११३ 


सिरपा : श्रेष्ठ सिरपा:, १०६६ 
३६. पुष्पराज राजर्काणकार (१०६८) 

न्हापां पिदंगु रचना. ससि वा, १०८५ 

पिदंगू कविताया सफू- 

१. वतमानं इवेष्यूगु कचिघा:, ११०१ 
३७, त्रिरत्न शाक्य (१०७१) 

न्हापाँ पिदंगु रचना- 

पिदंगु कबिताया सफू- 

१. न्ह्योलं पाचिने मफुगु विश्वास, ११०६ 
३८. डा. केशवमान शाक्य (१०७१) 

न्हापां पिढंग रचना- जि इतिहास: जि बाख, झी ११५, १०८६ 

पिदंगू कविताया सफू- 

१. बिनाच्वंगु पहर, १०६६ 


३९. शाक्य सुरेन (१०७५) 
न्हापां पिदंगु रचना- श्रद्धाञ्जली, झी १९४, ११०३ 
पिदंगु कविताया सफ्‌- 
१. छम्ह आकाश, ११०६ 

४०, सुदन खस: (१०७६) 
न्हापां पिदंग' रचना- वर्तमान : छगू मूल्यांकन, झी १५०, १०६४ 
पिदंगु कविताया सफू- 
१. तनावंगु लागा, ११०५ 

४१. प्रतिसरा सायमि (१०७६) 
न्हापां पिदंग, रचना- हिस्याइपिन्त, हसना, १०९१ 
पिदंगु कविताया सफू- 
१. जि छक नालिस भों, ११०६ 


४२. रामभक्त कायस्थ (१०७६) 
न्हापां पिढंग रचना- प्यु मिनी कवितात, झी १८१, १०६६ 


पिदंग्‌ कविताया सफू- 
१. जिन्दगी, ११०१ 


४३. माधव मल (१०८४) 
न्हापां पिदंगु रचना- श्राक्रमण, न्हसला, १०६१ 


पिदंगु कविताया सफू- 


४४, सुरेश किरण (१०८६) 
म्हापां पिदंगु रचना- फगत चबूगु सिख: मखु- स्वतन्तताया प्रथं, 
नेपाल, ३७/४६, ११०६ 


फ्दंगु कविताया सफू- 


[_] 


नेपालभाषा परिषद्या प्रकाशन 


१. योगसुधा - योगवीर सिंह, २. नेपालभाषा गय्‌ च्वयूगु ? - चित्तधर 'हृदय', ३. मस्तय्‌ न्हयव:सा 
- पूर्ण 'पथिक', ४. निबन्ध परिचय - काशीलाल दली, ५. साहित्यया सुलचं - सं रत्नध्वज जोशी, 
६. पुलांगु मे - सं. ठाक्रलाल मानन्धर, ७. गद्य पुच: - सं. रत्नध्वज जोशी, ८. बिश्वन्तरया मचात 
दान - धर्मरत्न यमी, ९. छवास - केदारमान “व्यथित', १०. अर्हत्‌ नन्द - धर्मरत्न यमी, ११. 
याक:मिया चा - चित्तधर 'हृदय', १२. थुलिंचा - सं. बैकुण्ठप्रसाद लाकोल, १३. भीगु साहित्य - 
चित्तधर 'हृदय', १४. अंक गणित - चन्द्रमान श्रेष्ठ, १५. पद्य पुचः - नेपालभाषा परिषद्‌, १६. गद्य 
पुचः (निगूगु) - नेपालभाषा परिषद्‌, १७. चीन लुमना: - चित्तधर 'ह्ृदय', १८. मुनास्वां - 
सं. भैरवगोपाल श्रेष्ठ, १९. खैयामया रुवाई - उमर खैयाम, अनु. चित्तरञ्जन नेपाली, २०. नेपाल 
संगीत (अंग्रेजी) - चित्तधर 'हृदय’, अनु. ठाकुरलाल मानन्धर, २१. न:लि कविता (Poems of 
T0449) - नेपालभाषा परिषद्‌ २२. स्वांसिन्हः - फणीन्द्ररत्न बज्राचार्य, २३. सामान्य ज्ञान - 
भगवतीप्रसाद श्रेष्ठ, २४. फूस्वां - वैकुण्ठप्रसाद लाकौल, सं. माधवलाल कर्माचार्य, २५. न्हू बाखं 
पुचः - नेपालभाषा परिषद्‌ २६. आखे. (विश्वबाखं) - अनु. तीर्थराज तुलाधर, २७. कस्वां - 
वैकुण्ठप्रसाद लाकौल, सं. माधवलाल कर्माचार्य, २८. तयूजू - फणीन्द्ररत्न बज्राचार्य, २९. नेपालभाषा 
साहित्या जात: - सं. चित्तधर 'हृदय', ३०. नेपाल संस्कृति - चित्तधर 'हृदय', ३१. न्हूधा: - पूर्णदास 
श्रेष्ठ, ३२. साहित्यया तिसा - रत्नध्वज जोशी, ३३. सिकःमिया स्वाने - डा. कमलप्रकाश मल्ल, 

